Iraq Ge Hospital Ehgai Roavun: Maruvi Meehunge Adhadhu 82 Ah! - Vaguthu\nއިރާގުގެ ހޮސްޕިޓަލެއްގައި ރޯވުން: މަރުވި މީހުންގެ އަދަދު 82 އަށް!\nއިރާގުގެ ވެރިރަށް ބަޣުދާދުގައި ކޮވިޑް ބަލި މީހުންނަށް ފަރުވާ ދިނުމަށް ހާއްސަ ކޮށްފައިވާ ހޮސްޕިޓަލެއްގައި ހިނގި އަލިފާނުގެ ހާދިސާގައި މަރުވި މީހުންގެ އަދަދު 82 އަށް އަރާފައިވާ ކަމަށް އެގައުމުގެ އިންޓީރިއަރ މިނިސްޓްރީން ހާމަ ކޮށްފިއެވެ.\nމި ހާދިސާގައި އިތުރު 110 މީހަކު ވެސް ޒަހަމް ވެފައިވާއިރު، މަރުވި މީހުންގެ އަދަދު އިތުރުވުމަކީ އެކަށީގެންވާ ކަމެއް ކަމަށް މިނިސްޓްރީން ބުންޏެވެ.\nއަލިފާން ރޯވީ ބަޣުދާދުގައި ހުންނަ އިބްނު އަލް ހަތީބު ހޮސްޕިޓަލްގައެވެ.\nއަލިފާނުގެ ހާދިސާ ހިނގަން މެދުވެރިވި ސީދާ ސަބަބެއް އަދި ސާފެއް ނުވެއެވެ. ނަމަވެސް ބައެއް މީޑިއާ ތަކަށް މައުލޫމާތު ދެމުން ހޮސްޕިޓަލުގެ ދެ އޮފިޝަލަކު ބުނީ އަލިފާނުގެ ހާދިސާ ހިނގަން މެދުވެރިވީ އޮކްސިޖަން ޓޭންކެއް ގޮވައިގެން ކަމަށެވެ.\nއިރާގުގެ ބޮޑުވަޒީރު މުސްޠަފާ އަލް-ކަދީމީ ވަނީ ހޮސްޕިޓަލްގައި އަލިފާނުގެ ހާދިސާ ހިނގަން މެދުވި ސަބަބު ދެނެގަތުމަށް ތަހްގީގެއް ފެށުމަށް ކަމާބެހޭ ފަރާތްތަކަށް މިހާރު އަމުރު ކުރައްވާފައެވެ. އެއާއި އެކީ ކަމާއި ބެހޭ އިދާރާތަކުން މިހާރު ވަނީ މި ހާދިސާ ހިނގަން މެދުވެރި ސަބަބުން ހޯދުމުގެ މަސައްކަތް ފަށާފައެވެ.\nއިރާގުން މިލިއަނަކަށް ވުރެ ގިނަ މީހުން ކޮވިޑް-19 އަށް ފައްސިވެފައެވެ. ފެބްރުއަރީ މަހުގެ ދެވަނަ ހަފްތާ އިން ފެށިގެން އެގައުމުން ކޮވިޑަށް ފައްސިވާ މީހުންގެ އަދަދު އަންނަނީ ދުވަހަކަށްވުރެ ދުވަހަކު ގޯސްވަމުންނެވެ.\nމިހާރު އެވްރެޖްކޮށް ކޮންމެ ދުވަހަކު އެގައުމުން ހަހާހަށްވުރެ ގިނަ މީހުން ކޮވިޑަށް ފައްސިވެއެވެ. ނަމަވެސް ޖަނަވަރީ މަހު ދުވާލަކު އެވްރެޖްކޮށް ފައްސިވީ 800 މީހުންނެވެ.


ފެބްރުއަރީ7އާއި ” އުކުޅަހު ބަޣާވަތް” ތަޖުރިބާއަކަށް ފުދޭނެ – Dhen.mv\nފެބްރުއަރީ7އާއި " އުކުޅަހު ބަޣާވަތް" ތަޖުރިބާއަކަށް ފުދޭނެ\nރާއްޖޭގެ މިހާރުގެ ޤާނޫނު އަސާސީ އޮތްގޮތުން ޤާނޫނު އަސާސީ އިސްލާހު ކުރުމުގެ ހުރިހާ ބާރެއް އޮތީ ރައްޔިތުންގެ މަޖިލީހަށެވެ. މަޖިލީހުގެ ހަތަރުބައިކުޅަ ތިންބައިގެ އަޣްލަބިއްޔަތުން ޤާނޫނު އަސާސީއަށް ކޮންމެ ފަދަ ބަދަލެއްވެސް ގެނެވިދާނެއެވެ. މިއަދު ރާއްޖޭގެ ސިޔާސީ ހަގީގަތަކީ މުޅިމަޖިލީހުގެ ހަތަރުބައިކުޅަ ތިންބަޔަށްވުރެ ބޮޑު އަދަދެއް އެއް ޕާޓީއަކަށް އޮތްކަމެވެ. މިހާރު އޮތްގޮތުން މަޖިލީހުގެ ހަތަރުބައިކުޅަ ތިންބަޔަކީ 64 މެމްބަރުންނެވެ. އެހެން ކަމުން އެމްޑީޕީ ބޭނުން ބައްޓަމަކަށް ޤާނޫނު އަސާސީ ކޮށާ މަށާލުމަކީ އެޕާޓީއަށް މިހާރަކު އުނދަގޫ ކަމެއް ނޫނެވެ.\nގާނޫނު އަސާސީ ބުނާގޮތުން ޤާނޫނު އަސާސީއަށް ގެނެވޭ ބައެއް ބަދަލަކީ ރައްޔިތުންގެ ރުހުން ލިބިގެން ގެނެވޭ ބަދަލަކަށް ވުން ލާޒިމެވެ. އެގޮތުން ވެރިކަމުގެ ނިޒާމް ކަނޑައެޅުމަށް ގެނެވޭ ބަދަލަށް ރައްޔިތުންގެ އަޣްލަބިއްޔަތުގެ ރުހުން ހޯދަންޖެހެއެވެ. އެހެން އެކަން އޮތްނަމަވެސް ރައްޔިތުންގެ ރެފްރެންޑަމަކަށް ނުގޮސް އެބަދަލު ޤާނޫނު އަސާސީއަށް ގެނައުމުގެ ބާރު މިހާރު އޮތް މަޖިލީހުގެ ތެރެއިން އެމްޑީޕީއަށް ކިތަންމެ ރަނގަޅަކަށް ވެސް ލިބެން އެބަ އޮތެވެ. އެމްޑީޕީގެ ސްޕަރމެޖޯރިޓީ ބޭނުން ކޮށްގެން ރައްޔިތުންގެ ވޯޓަށް ދާންބުނާ މާއްދާ އުވާލީމާ އެކަން އެނިމުނީއެވެ. ގާނޫނުއަސާސީއަށް އެމްޑީޕީން ގެންނަން އެދޭ ބަދަލުތައް އޭގެ ފަހުން ގެންނަމުން ގެންނަމުން ދާންވީއެވެ. ރައްޔިތުންގެ ވޯޓަށް ދިޔުމަށް އޮތް ބިރުވެރިކަން އޭރުން ފިލާދާނެއެވެ.\nވެރިކަމުގެ ނިޒާމް ބަދަލުކުރުން ކަމަށްވިޔަސް އަސާސީ ހައްޤު ހަނިކުރުން ކަމަށްވިޔަސް އެބަދަލެއް ބޭނުން އިރަކު ގެނެވޭނެއެވެ. މަޖިލީހުގެ ދައުރު ދިގުކުރުން ކަމަށްވިޔަސް، ރައްޔިތަކަށްވުމަށް މުސްލިމަކަށް ވާންޖެހޭކަމަށް އޮންނަ އޮތުން ބަދަލުކޮށްލުމަށްވެސް ލައްކަ ފަސޭހަ ވާނެއެވެ. މަޖިލީހުން ޤާނޫނެއް ފާސްކުރާ ހިސާބުން ޤާނޫނަކަށްވީކަމަށް ކަނޑައަޅާ ރައިސުލް ޖުމްހޫރިއްޔާ ތަސްދީޤު ކުރަން އޮންނަ އޮތުންވެސް ބަދަލު ކޮށްލެވިދާނެއެވެ. ރައީސުލްޖުމްހޫރިއްޔާއަކީ އާރެއް ބާރެއްނެތް ކޮންމަސް ބުރިއަކަށްވެސް ހަދާލެވިދާނެއެވެ.\nހައްދެއް ނެތްވަރަށް އެއްބަޔަކަށް އާރާބާރު ރައްޔިތުން ދޭނީވެސް ލައްކަ އިތުބާރު އޮވެގެންތާއެވެ. ރައްޔިތުންނަށް ދެރަ ގޮތެއް ނުހަދާނެކަމުގެ ޔަޤީންކަން އޮވެގެންތާއެވެ. މިހާ ހިސާބުން އުފެދޭ ސުވާލެއް އެބައޮތެވެ. ޙަގީގަތުގައިވެސް ރައްޔިތުންގެ އަޣްލަބިއްޔަތު އެމްޑީޕީއަށް އޮތްކަމާމެދު އުފެދޭ ސުވާލެވެ. ޖަވާބު ބޭނުންވާ ބޮޑު ސުވާލެކެވެ. ރައްޔިތުން މަޖިލީހުގެ 65 ގޮނޑި ލިބިފައި އޮތުމަކީ އެމްޑީޕީ ބޭނުން ހާގޮތަކަށް ކަންކަން ކުރަން ރައްޔިތުން ރުހޭކަމުގެ ހެއްކެއް ހެއްޔެވެ. މުޅިއަކުން އެގޮތަށް ގަބޫލުކުރަން ފަސޭހައެއްނޫނެވެ.\nރައްޔިތުންގެ ރުހުމާއި ނުރުހުން ދެނެގަނެވޭ ގޮތަކީ ވޯޓުގެ ނަތީޖާއެވެ. ގޮނޑި ކާމިޔާބު ކުރާވަރަކުން ރައްޔިތުންގެ ރުހުން އޮތްވަރެއް ދެނެއެއް ނުގަނެވެއެވެ. ގިނަ ގޮނޑިތައް ކާމިޔާބު ވެފައި ހުންނަނީ އެދާއިރާގެ އެއްގެ ވޯޓުލުން ޙައްޤުވާ މީހުންގެ 50އިންސައްތަ ވޯޓު ލިބިގެން ކަމަށް ނުވާތީއެވެ. ފެންނަން އޮތް ޙަޤީޤަތަށް ބަލައިލާނަމެވެ.\nއެމްޑީޕީން 65 ގޮނޑި ކާމިޔާބުކުރި ރައްޔިތުން މަޖިލިސް އިންތިޚާބު 2018 ގެ ނަތީޖާ އޮތްގޮތް ދެކެބަލާށެވެ. އެ އިންތިޚާބުގައި މުޅި ރާއްޖެއިން ވޯޓުލުމުގެ ޙައްގު ލިބުނީ 264442 މީހުންނަށެވެ. ވޯޓުލާން ނިކުތީ 215053 މީހުންނެވެ. 49389 މީހުން އެ އިންތިޚާބުގައި ވޯޓެއް ނުލައެވެ. އިންތިޚާބުގައި ވޯޓުލީ 215053 މީހުންގެ ތެރެއިން އެމްޑީޕީގެ ހުރިހާ ކެންޑިޑޭޓުންނަށް ވޯޓުދިނީ 96354 މީހުންނެވެ. އެއަދަކީ ވޯޓުލާން ނިކުތް މީހުންގެ 45.83 އިންސައްތައެވެ. ވޯޓުލީ މީހުންގެ އަދަދުން 65 ގޮނޑި ކާމިޔާބުކުރި އެމްޑީޕީ މެންބަރުންނަށް ލިބުނު އިންސައްތަ އުޅެނީ %35 ގެ ދަށުގައެވެ.\nއެމްޑީޕީއާއި ދެކޮޅަށް އެ އިންތިޚާބުގައި ވޯޓުދިން މީހުންގެ އަދަދަކީ 118699އެވެ. އެއީ ވޯޓުލާން ނިކުތް މީހުންގެ %54.17 އެވެ. އެހެންކަމުން ވޯޓުލީ މީހުންގެ ދެބައިކުޅަ އެއްބަޔަށްވުރެ ބޮޑު އަދަދެއް އެމްޑީޕީއަށް ތާއީދެއް ނުކުރެއޭ ބުނެވެން އެބަ އޮތެވެ. އަނެއްކޮޅުން ވޯޓުލުން ހައްޤުވީ 264442 މީހުންގެތެރެއިން 168088 މީހުން އެމްޑީީޕީއަށް ވޯޓު ދީފައިނެތްކަން އެއޮތީ ފެންނާށެވެ. އޭގެ މާނައަކީ ކޮންމެ ސަބަބަކާލައިގެން ނަމަވެސް ވޯޓުލާންޖެހޭ މީހުންގެ ކޮންމެ ސަތޭކައަކުން 63 މީހުން އެމްޑީޕީއަށް ވޯޓެއް ނުދެއެވެ.\nރާއްޖޭގެ ސިޔާސީ ޙަގީގަތްތައް މިހެން އޮތް އިރު ސްޕަރ މެޖޯރިޓީއެއް އޮތަތީ އެމްޑީޕީންވެސް ހިތުހުރިއެއްޗެއް ހަދާފާނެކަމަށް ގަބޫލެއް ނުކުރެވެއެވެ. ބޮނދު ބުޑަށް ސައިވާނީ ފެނިގެންނެވެ. ބާރުތައް ފެށިގެން އަންނަނީ ރައްޔިތުންގެ ކިބައިން ކަމާއި ބާރުތައް ދެމިއޮންނާނީ ވެސް ރައްޔިތުންގެ އަތްމަތީގައި ކަން ފިސާރި ރަނގަޅަށް އެނގޭނެއެވެ. ފެބްރުއަރީ7އާއި " އުކުޅަހު ބަޣާވަތް" ތަޖުރިބާއަކަށް ފުދޭނެއެވެ.


Flat ge vaahaka dhehkeynee Flat elhi meehunnah: Shiyam\nނައިފަރު ދާއިރާގެ މެމްބަރު ޝިޔާމް--\n27 ޖުލައި 2020 - 18:10:44\nފްލެޓްތަކާއި ގުޅޭ ވާހަކަ ދެއްކޭނީ ފްލެޓު އެޅި މީހުންނަށް ކަމަށް ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވެއްޖެ އެވެ.\nރޭ އިދިކޮޅު ކޯލިޝަނުން ބޭއްވި މުޒާހަރާގައި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ހިއްޕަވައިގެން ހުންނެވި ޕޯސްޓަރަކާއި ގުޅިގެން ސަރުކާރަށް ތާއީދުކުރައްވާ ބައެއް ފަރާތްތަަކުން އަންނަނީ ރައްދުދެމުންނެވެ. ޕޯސްޓަރުގައި ވަނީ "ފްލެޓް ފޭރޭ ސަރުކާރު 7000 ފްލެޓް ކާލައިފި" މިހެން ލިޔެފަ އެވެ.\nސަރުކާރަށް ތާއީދުކުރާ ފަރާތްތަކުން އާންމުވި އެ ފޮޓޯއާ ގުޅިގެން އަންނަނީ އެ ވާހަކަ ދައްކަން ދައްކަން އެބޭފުޅުން ރަނގަޅު ނޫން ކަމަށް ބުނަމުންނެވެ.\nޑރ. މުއިއްޒަށް ވަރަށް ބޮޑަށް ފާޑުކިޔުންތައް އަމާޒުވެފައިވަނިކޮށް އެކަމާއި ގުޅިގެން ޝިޔާމު ކުރެއްވި ޓްވީޓެއްގައި ވިދާޅުވީ ޑރ. މުއިއްޒު އެޕޯސްޓަރު ހިއްޕަވައިގެން ހުންނެވި ވަގުތު ހިތަށް އެރީ ތަސްވީރެއް ހުރަހާލަން އެ މަންޒަރު ވަރަށް ފުރިހަމަވާނެ ކަަމަށެވެ. އަދި ހަމަ އެވަގުތު އެމްޑީޕީ ސަރުކާރަށް "ހަޖަމް" ކުރަން އެހާ ފަސޭހަވާނެ ތަސްވީރަކަށް އެކަން ނުވާނެ ކަމަށް ވެސް ހިތަށް އެރި ކަމަށް ޝިޔާމް ވިދާޅުވި އެވެ.\n"އެހެން ނޫނަސް ފްލެޓް އެޅި ބަޔަކަށްތާ ފްލެޓްގެ ވާހަކަ ދެއްކޭނީ،" ޝިޔާމް ވިދާޅުވި އެވެ.\nމި ސަރުކާރުން ވެރިކަމަށް އައީ ބޯހިޔާވަހިކަމުގެ ގިނަ ވައުދުތަކަކާއެކު ނަމަވެސް މިހާތަނަށް މާލެ ސަރަހައްދުގައި ފްލެޓު އެޅުމުގެ މަސައްކަތް ފަށާފައި ނުވާތީ އިދިކޮޅުން ސަރުކާރަށް ފާޑުކިޔަ އެވެ. އަދި އޭރުގެ ސަރުކާރުގައި ހުޅުމާލޭ ދެވަނަ ފިޔަވަހީގައި 7000 ފްލެޓު އެޅިއިރު މި ސަރުކާރުން އެ ފްލެޓުތައް ހައްގުވެރިންނަށް ދޫކުރަން ލަސްވާތީ އިދިކޮޅުން ކަންބޮޑުވުން ފާޅުކޮށްފައިވެ އެވެ.


Gan Hospital In Dhin Beyheh Beynun Kurumun Zuvaaneh Ge Kurimathifaraiy Faaru Vejje - Vaguthu\nގަން ހޮސްޕިޓަލުން ދިން ބޭހެއް ބޭނުން ކުރުމުން ޒުވާނެއްގެ ކުރިމަތިފަރާތް ފާރުވެއްޖެ\nގަމު ރީޖަނަލް ހޮސްޕިޓަލް ---\nލ.ގަން ރީޖަނަލް ހޮސްޕިޓަލުން ދިން ބޭހެއް ބޭނުން ކުރުމުން ޒުވާން ފިރިހެނެއްގެ ކުރިމަތިފަރާތް ފާރުވެ، ހާލު ދެރަވެގެން މާލެ ގެނެސް ފަރުވާ ދޭން ފަށައިފިއެވެ.\nޒުވާނާގެ ބައްޕަ "ވަގުތު" އަށް މައުލޫމާތު ދެމުން ބުނީ އޭނާގެ ދަރިފުޅު މިމަހުގެ 07 ވަނަ ދުވަހު ގަން ރީޖަނަލް ހޮސްޕިޓަލަށް ދިޔައީ މުލިއްސެއް ޖަހައިގެން ކަމަށެވެ.\n"އުނގުޅަން ބޭހެއް ދިނީ. ބޭސް އުނގުޅުމުން ހަންގަނޑު އެއްކޮށް ނައްޓާލައިގެން ދިޔައީ. އަނެއްކާވެސް ދިޔައީ ޑޮކްޓަރަށް ދައްކަން. އެފަހަރު ޑޮކްޓަރު ބަލާފައި ދިނީ އުނގުޅަން ބޭހެއް. އެހައި ވަރުން ވެސް ކެތް ނުވެގެން އަނެއްކާ ޑޮކްޓަރަށް ދެއްކުމުން އިންޖެކްޝަނެއް ޖަހާފައި ގެއަށް ފޮނުވާލީ. އިންޖެކްޝަން ޖަހައިގެން ވީކަމެއް ނެތް. ހާލަތު ދިޔައީ ގޯސްވަމުން. އެހެންވެ މާލެ އަށް އައިސް ފަރުވާ ދެމުން މިދަނީ." އޭނާ ބުންޏެވެ.\nއޭނާ ބުނީ މާލެ އައިސް ޓްރީ ޓޮޕް ހޮސްޕިޓަލަށް ދެއްކުމުން ގަން ރީޖަނަލް ހޮސްޕިޓަލްގެ ހަމުގެ ޑޮކްޓަރު ބޭސް ދީފައިވާ ބޭހަކީ އެންމެ ގިނަ ވެގެން ވެސް ހަފްތާއަކު ދެފަހަރު އުނގުޅަން ޖެހޭ ބޭހެއް ކަމަށާއި ނަމަވެސް ގަން ރީޖަނަލް ހޮސްޕިޓަލްގެ ހަމުގެ ޑޮކްޓަރު ބޭސް ދީފައި ވަނީ ދުވާލަކު ދެފަހަރު އުނގުޅަން ކަމަށެވެ.\n"އަޅުގަނޑުގެ ދަރިފުޅަށް އިށީންދެގެން ނީނދެވޭ، އޮށޯއްވެގެން ނޯވެވޭ، ވަރަށް ހާލުގައި މިއުޅެނީ." އޭނާ ބުންޏެވެ.\nމިކަމާއި ގުޅިގެން އަދި ގަން ރީޖަނަލް ހޮސްޕިޓަލްގެ ބަހެއް ނުލިބެއެވެ.\nރާއްޖޭގައި ޑޮކްޓަރުންގެ އިހުމާލުން ތަފާތު ގިނަ މައްސަލަތައް ދިމާވުމަކީ ވަރަށް އާއްމު ކަމެކެވެ. ނަމަވެސް ގިނަ ފަހަރަށް އިހުމާލްވާ ޑޮކްޓަރުންނާއި މެދު އެއްވެސް ފިޔަވަޅެއް ނާޅައެވެ.\nކުނިކޮށްޓެއްގެ ސަބަބުން އެތައް ބައެއްގެ ދިރިއުޅުމަށް ދަތިތައް ކުރިމަތިވެފައި!\nގަމުގައި ބިދޭސީއަކު މަރާލި ހަމްޒާ "ނަފްސާނީ ބައްޔަށް ފަރުވާ ބޭނުންވޭ"\nލ. ގަމުގައި ބޮޑެބެރު ޖަހައި، މީހަކު ގަން ހިނގުވައިފި\nފެބުރުއަރީ 14, 2020 21:59\nޢެއްވެސް ފިޔަވަޅެށް ނާޅާނެ ހަމަ އެހެން ދާނީ\nފެބުރުއަރީ 14, 2020 22:05\nސަރުކާރުން ޖެހޭނެ މީގެ ޒިންމާ ނަގާން. އިންޑިޔާގެ ވަގު ސެޓްފިކެޓް ނަގައިގެން އުޅޭ ޑޮކްޓަރުން ރާއްޖެތެރޭ ހުރިހާ ރަށަކު ތިބީ. އެއްވެސް އެއްޗެއް ނޭގޭ ބޮޓުންތަކެއް. ރާއްޖެތެރޭ ރަށް ރަށައް ފޮނުވާފަ ތިބީ ގަމާރުން. ޑޮކްޓަރުން ނޯ. މާމިގިލީ ކުއްޖެއްގެ ލޮލައް ތަދުވާތީ ގެންދިޔައިމަ ދިނީ ފަނީ ބޭސް. މިހިރީ ޑޮކްޓަރުންގެ ފެންވަރު.\nތި ބޭސްދިން ޑޮކްޓަރާދޭތޭރޭގައި ފިޔަވަޅު އަޅާނެބާ ؟؟؟\nޢެއީ ކޮންބޭހެއް ކަން ޖަހާލަ ދިންނަމަ އަޅެ. ސަމާލުވާން އިގޭނެ ދޯ އެހެން މީހުނަށްވެސް.\nފެބުރުއަރީ 15, 2020 06:28\nރާ އްޖޭގެ އަތޮޅުތަކަށް ފޮނުވަނީ އިންޓާރންޝިޕް ފުރިހަމަ ކުރާ ޑޮކްޓަރުން، 50 މާރކުސް އިން ފާސްވާ ޑޮކްޓަރުން. 50 މާރކްސް ލިބިގެން ފާސް ވިޔަސް، 100 މާރކްސް ލިބިގެން ފާސްވިޔަސް ލިބެނީ އެ އް ސެޓްފިކެޓެ އް.\nފެބުރުއަރީ 15, 2020 08:05\nދައުވާކުރޭ ބަދަލުގެ ގޮތުގައި5މިލިޔަން ޑޮލަރުހޯދަން . ދޭއްޖެހޭނީ ނުދީކޮންތާކަށް ދާނީ މުސްތަގުބަލް އެހަލާއްކު ކޮށްލީދޯ.\nފެބުރުއަރީ 15, 2020 08:44\nރަނގަޅަށްވެސް އީސީ ސަރީފް ގެ ސަރުކާރު ފެއިލް ވެއްޖެ..ހަ ހަ ހަ ހަ ހަ ހާ ހާ ހާ ހާ ............\nފެބުރުއަރީ 15, 2020 13:39\nތީ ސްޕާރ ސްޕެޝަލިސްޓް ޑޮ ކްޓަރުން؟


SunOnline: Qualifying ge furathama match gai Thailand athun Rajje balivejje\nކޮލިފައިންގެ ފުރަތަމަ މެޗުގައި ތައިލޭންޑު އަތުން ރާއްޖެ ބަލިވެއްޖެ\nއަހްމަދު އިޒްމީމް 08 Jun 2022, 21:35\nއޭއެފްސީ ކަޕްގެ ކޮލިފައިންގައި ރާއްޖެ އާާއި ތައިލޭންޑުން ބައްދަލުކުރި މެޗުގެ ތެރެއިން --- ފޮޓޯ/ އެފްއޭއެމް\nއޭޝިއަން ކަޕް ކޮލިފައިން ގްރޫޕް ސްޓޭޖުގައި މިއަދު ހަވީރު ރާއްޖެ ކުޅުނު ފުރަތަމަ މެޗުން 0-3 ގެ ނަތީޖާއަކުން ރާއްޖެ ބަލިވެއްޖެއެވެ.\nއުޒްބެކިސްތާންގެ މަރްކަޒީ ސްޓޭޑިއަމްގައި މިއަދު ހަވީރު ކުޅުނު މެޗުގައި ރާއްޖޭގެ ފަރާތުން ފެނުނީ ވަރަށް ޑިފެންސިވް ގޭމެކެވެ. ގިނަ ވަގުތު ބޯޅަ ހިފަހައްޓައިގެން ރާއްޖޭގެ ގޯލަށް ތައިލޭންޑުން ވަނީ ނުރައްކާތެރި ހަމަލާތަކެއް ފޮނުވާފައެވެ.\nނަމަވެސް ރާއްޖޭގެ ޓީމުގެ ފަރާތުން މާ އެދެވޭ ކުޅުމެއް އެ މެޗުގައި ފެނިފައެއް ނުވެއެވެ. ތައިލޭންޑުގެ ގޯލްކީޕަރު ޓެސްޓުކޮށްލެވޭ ވަރުގެ ހަމަލާއެއް ރާއްޖެއަށް ނުއުފެއްދޭ އިރު، ރާއްޖެއަށް ގޯލު ޖަހާނެ ފުރުސަތެއް ތަނަވަސް ކުރެވިފައެއް ނުވެއެވެ.\nތައިލޭންޑުން އެ ޓީމުގެ ފުރަތަމަ ގޯލު ޖަހައިފައިވަނީ މެޗުގެ 40 ވަަނަ މިނެޓުގައެވެ. އެ ގޯލަކީީ ތައިލޭންޑުގެ ތީރަތޯން ބުންމަތަން އަރިމަތިން ނެގި ހުރަސް އޭރިއާ ތެރޭގައި ހުރި އެ ޓީމުގެ ސަރާޗް ޔޫޔެން ބޮލުން ޖެހި ގޯލެކެވެ.\nއޭގެ ފަސް މިނެޓު ފަހުން އަނެއްކާ ވެސް ތައިލޭންޑުން ވަނީ ގޯލެއް ޖަހައި މެޗުގެ ލީޑު ފުޅާކޮށްފައެވެ. އެ ގޯލަކީ ތައިލޭންޑުގެ ކުޅުންތެރިއަށް ތިރިތިރިން އޭރިއާ ތެރެއަށް ހުރަސް ކޮށްދިން ބޯޅައެއް އެ ޓީމުގެ ތީރަސީލް ޑަންގްޑާ ގޯލު ތެރެއަށް ފޮނުވާލައިގެން ޖަހާފައިވާ ގޯލެކެވެ.\nމީގެ އިތުރުން، ތައިލޭންޑުގެ ޕަންސާ ހެމްވިބޫން ވަނީ އެ ޓީމަށް މެޗުގެ ތިން ވަނަ ގޯލު ޖަހައިދީފައެވެ. އެ ގޯލަކީ ތީރަތޯން އޭރިއާ ތެރެއަށް ނަގައިދިން ހުރަހެއްގެ ބޭނުންހިފައިގެން އޭނާ ޖެހި ގޯލެކެވެ.\nއުޒްބެކިސްތާންގައި އޭއެފްސީ ކަޕްގެ ގުރޫޕް ބީގެ ކޮލިފައިން މެޗުތައް ކުރިއަށްދާއިރު، ރާއްޖެ އާއި ތައިލެންޑްގެ އިތުރުން ދެން އެ ގްރޫޕްގައި އޮތީ ސްރީ ލަންކާ އާއި އުޒްބެކިސްތާނެވެ.\nރާއްޖެ މިއަދުގެ މެޗުން ބަލިވުމާއެކު އޭއެފްސީ ކަޕުން ޖާގެއެއް ހޯދުމަށް ދެން ހުރި މެޗު ތަކުން މޮޅުވާން ރާއްޖެއަށް ވަނީ މަޖުބޫރުވެފައެވެ. ކޮލިފައިންގައި ރާއްޖެ ދެން ކުޅޭ މެޗުގައި ނުކުންނާނީ ހޮނިހިރު ދުވަހުގެ ރޭ 20:30 ގައި އުޒްބެކިސްތާނާ ދެކޮޅަށެވެ.


އިންތިހާބަށް ފަހު މޯދީގެ ފުރަތަމަ މަންޒިލަކަށް ދިވެހިރާއްޖެ | Jazeera\tއިންތިހާބަށް ފަހު މޯދީގެ ފުރަތަމަ މަންޒިލަކަށް ދިވެހިރާއްޖެ - Jazeera\nއިންތިހާބަށް ފަހު މޯދީގެ ފުރަތަމަ މަންޒިލަކަށް ދިވެހިރާއްޖެ\nއީމާ މުހައްމަދު ވަހީދު May 25, 2019 96 views0\nއިންޑިއާގެ އާންމު އިންތިހާބުގައި ބޮޑު ކާމިޔާބީއެއް ހޯއްދެވި ފަހުން ގައުމުން ބޭރަށް ކުރައްވާ ފުރަތަމަ ދަތުރުގައި އިންޑިއާގެ ބޮޑުވަޒީރު ނަރެންދުރަ މޯދީ އަންނަމަހު ރާއްޖެ ވަޑައިގަތުމަށް ހަމަޖެހިއްޖެއެވެ.\nމައުލޫމާތު ލިބިފައިވާގޮތުގައި މޯދީ ރާއްޖެ ވަޑައިގަންނަވަނީ މި ސަރަހައްދުގެ ގައުމުތަކަށް ކުރައްވާ ދަތުރުފުޅެއްގެ ތެރެއިންނެވެ. އެގޮތުން އެންމެ ފުރަތަމަ މަންޒިލަކީ ރާއްޖެއެވެ.\nއަންނަ މަހުގެ ކުރީކޮޅު މޯދީ ރާއްޖެ ވަޑައިގަންނަވަން ހަމަޖެހިފައި ވީނަމަވެސް އެދަތުރުފުޅުގެ ތަފްސީލެއް ސަރުކާރަކުން ވެސް ފޮރިން މިނިސްޓްރީ އަކުންވެސް ރަސްމީކޮށް ހިއްސާއެއް ނުކުރެއެވެ.\nމިއީ މޯދީ ރާއްޖެއަށް ކުރައްވާ ދެ ވަނަ ދަތުރެވެ. ރައީސް އިބްރާހިމް މުހައްމަދު ސޯލިހް ހުވާކުރެއްވި ރަސްމިއްޔާތުގައި ބައިވެރިވެވަޑައިގަތުމަށް މިދިޔަ ނޮވެމްބަރު މަހު ވެސް މޯދީ ރާއްޖެ ވަޑައިގަތެވެ. އެކަމަކު އެ ފަހަރު ކުރެއްވީ ވަރަށް ކުރު ދަތުރުފުޅެކެވެ.\nކުރީގެ ރައީސް އަބްދުﷲ ޔާމީނުގެ ވެރިކަމުގައި ވެސް މޯދީ ރާއްޖެ ވަޑައިގަތުމަށް ނިންމެވި ނަމަވެސް ރާއްޖެ ވަޑައިގެންފައެއްނުވެއެވެ. އޭރު ވަނީ އިންޑިއާ އާއި ރާއްޖޭގެ ގުޅުން ވަރަށް ބޮޑަށް ހީނަރުވެފައެވެ. އެކަމަކު ރައީސް ސޯލިހު ވެރިކަމަށް ވަޑައިގަތުމަށް ފަހު އެ ގުޅުން އިތުރަށް ބަދަހި ކުރުމުގެ މަސައްކަތް ވަނީ ފައްޓަވައިފައެވެ.


Mashuni ruba egge therein November3! – adduLIVE\nމަސްހުނި ރުނބައެއްގެ ތެރެއިން ނޮވެންބަރު ތިނެއް\nNov 04, 2020, 10:25 އައި އެލް\nއިއްޔެއަކީ ނަސްރުގެ ދުވަހެވެ. ތަމަޅަ ކުލީ ސިފައިންގެ ބަޔަކު ހަތިޔާރާއެކު މާލެއަރައި މީގެ ބައްތިރީސް އަހަރުކުރިން ދިން އުދުވާނީ ހަމަލާ ނާކާމިޔާބުވެ ދިވެހީންނަށް ނަސްރު ލިބުނު ދުވަހެވެ. ކޮންމެ އަހަރެއްގެވެސް ނޮވެންބަރު ތިންވަނަ ދުވަހު އެހަނދާންތައް އާކުރަމުން މިހިސާބަށް އާދެވުނުއިރު އަދިވެސް ޖަވާބުނުލިބޭ ތިން ހަތަރު ސުވާލެއް އެބައޮތެވެ. ނޮވެންބަރު ތިނެއްގެ ހަމަލާ ރޭވުމުގައި ބޭރު ގައުމެއްގެ ޖާސޫސީ އިދާރާއިން ދައުރެއް އަދާކުރިހެއްޔެވެ.\nއެހާދިސާއަށް އަހަރު ނުވަނީސް ޕްލޯޓް ޖަމާއަތުގެ ވެރިޔާ އުމާ މަހޭޝްވަރަމް މަރައިލީ ކޮންބަޔަކު ކޮން މަގްސަދެއްގައި ހެއްޔެވެ. ދިވެހިރާއްޖޭގެ ވެރިކަން ލުތުފީއަށް ހޯދައިދެވުނީމާ ބަދަލުގައި ޕްލޯޓް ޖަމާއަތަށް ދޭން ހަމަޖެހިފައިއޮތީ ކޮން އިނާމެއް ހެއްޔެވެ. އެކި މީހުން އެކިގޮތަށް މި ސުވާލުތަކުގެ ޖަވާބު ދެމުންގެންދެއެވެ. އެކަމަކު އެއްބަޔަކަށްވެސް ހެއްކާއެކު އެއްވެސް ކަމެއް ސާބިތުކޮށެއް ނުދެވެއެވެ. ބަހުސްތަކަށް ނިމުމެއް ނާދެއެވެ. ޝައްކުތަކަށްވެސް ނިމުމެއްނާދެއެވެ.\nއިއްޔެ ރާއްޖޭގެ އެކި ނޫސްތަކުން ނޮވެންބަރު ތިނެއް ސިފަކޮށްދީފައިހުރި ގޮތް ބަލައިލީމާ ހިތަށް އެރިއެވެ. ކަމުގެ ހަގީގަތް ފޮރުވައި ގިރިޓީކުރާން ބޭނުން ބަޔަކުވެސް އެބައުޅޭތާއެވެ. އިންޑިޔާ ސިފައިންނާ ހަވާލާދީ އެމީހުންގެ ނަޒަރަކީ ސައްހަކަން އެންމެ ބޮޑު ނަޒަރުކަމަށް ހަދާން ކަމަރު ބަނދެގެން އުޅޭބަޔަކުވެސް ތިބީތާއެވެ. މިމަންޒަރު ފެނުނީމާ ޒާތްޒާތުގެ ޚިޔާލުތައް ހިތުތެރެއަށް ޖަމާވެގެންފިއެވެ. މަސްހުނި ރުނބައެއްގެ ސިފައިގައި އެޚިޔާލުތަކާއި ޝުއޫރުތައް މި ބަންޑުންކޮށްލަނީއެވެ. ނޮވެންބަރު ތިނެއްގެ އުދުވާނީ ހަމަލާގައި ދިވެހިންގެ ތެރެއިން ނަވާރަ މީހަކު ޝަހީދުވިއެވެ. އޭގެ ތެރޭގައި ގިނައީ ސިފައިންގެ ބޭކަލުންނެވެ. ދުވަހުގެ ބަތޮލުކަމުގައިވާ ކުޅުދުއްފުށީ ޝަހީދު ހުސައިން އާދަމްވެސް ހިމެނެނީ އޭގެ ތެރޭގައެވެ. ހުސައިން އާދަމަކީ ސިފައިންގެޔަށް ހަމަލާ އަމާޒުވި ވަގުތު ސިފައިންގޭގެ މައިދޮރާށީގައި ފާރަޔަށް ތިބި ދެމީހުންގެ ތެރެއިން އެކެކެވެ.\nބިދޭސީ ކުލީސިފައިން އެއައިގޮތަށް އައިސް ސިފައިންގެޔަށް ނުވަދެވުނީ ހުސައިން އާދަމް ދިން ރައްދު ހަމަލައިގެ ސަބަބުންނެވެ. ހަތަރު މިނިޓަށް ވިޔަސް އަދި ފަސްމިނިޓަށް ވިޔަސް ދުޝްމަނުންނަށް ހުއްޓުން އައީ އެ ހަމަލައިގެ ސަބަބުންނެވެ. ދިވެހީންނާއި ދިވެހިރާއްޖެއަށް ލިބުނު ކާމިޔާބީގެ ބިންގަލަކީ އެވަގުތުކޮޅެވެ. އެހެންވީމާ ނަސްރުގެ ދުވަހުގެ ބަތޮލަކީ ހުސައިން އާދަމްކަމާމެދު ޝައްކެއްވެސްނެތެވެ. ހުސައިން އާދަމް ޝަހީދުވީއިރު ހުރީ ޕްރައިވެޓެއްގެ ރޭންކުގައެވެ. އޭނާގެ ގުރުބާނީގެ އަގު ވަޒަންކުރުމުގެ ގޮތުން ސަރުކާރުން ފަހުން ޑަބަލް ޕްރޮމޯޝަނެއްދީ ކޯޕްރަލްގެ ރޭންކަށް ގެނެސްފައިވެއެވެ. އެހެންނަމަވެސް އަޅުގަޑު ހިތަށް އަރަނީ ޝަހީދު ހުސައިން އާދަމުގެ ގުރުބާނީއާއި އެ ގުރުބާނީގެ ނަތީޖާއަށް ވިސްނާއިރު ކޯޕްރަލްގެ ދެފަށުން މިކަން ފަރުޖައްސައިލެވިދާނެބާވައެވެ. އަޅުގަޑު ގަބޫލުކުރާގޮތުގައި ފަރުޖެއްސޭކަށްނެތެވެ.\nބިދޭސީ ކުލީސިފައިންނަށް ސިފައިންގޭގެ ތެރެޔަށް ނުވަދެވުނީ ހުސައިން އާދަމުގެ ސަބަބުންނެވެ. ރާއްޖޭގެ މިނިވަންކަން ދެމެހެއްޓުނީ ކުލީސިފައިންނަށް ސިފައިންގޭގެ ތެެރެޔަށް ނުވަދެވިގެންނެވެ. އެތަން ނުހިފިގެންނެވެ. އެހެންވީމާ ކަމުގެ އެކޮޅުމިކޮޅަށް ބަލައިފައި ހުސައިން އާދަމަށް ދޭންޖެހެނީ ދެފަށެއް ނޫނެވެ. ޕްރައިވެޓަކަސް އޭނާ ނެރުނީ ބަތަލެއްގެ ހިތްވަރެވެ. ނެރެދިނީ ގައުމީ ނަތީޖާއެކެވެ. އެންމެ ދަށްވެގެންވެސް އޮފިސަރެއްގެ ރޭންކު އޭނާއަށް ހައްގެވެ. މި ދަނޑިވަޅުގައި އަޅުގަޑު އެކަމަށް އިލްތިމާސްވެސް ކުރަމެވެ. ބައެއް މީހުން ބުނުން އެކަށީގެންވެއެވެ. އެއޮތީ ޑަބަލް ޕްރޮމޯޝަނެއްދީފައެވެ. ގައުމީ ބޮޑު އިމާރާތަކަށްވެސް އެހެރީ ހުސައިން އާދަމުގެ ނަމުން ނަންދީފައެވެ. އަދިވެސް ކިތަންމެ ކަމެއް ކޮށްދީފައިވެއެވެ.\nއަދިވެސް ބުނެފާނެއެވެ. މިލިޓަރީ ރޭންކަކީ ތިޔަހެން އުސޫލެއް ހަމައެއްނެތި ޖަޒުބާތުގައި ޖެހިގެންތިބެ މައްޗަށް ޖައްސައިލެވޭ އެއްޗެއް ނޫނެވެ. ތައުލީމާއި ތަޖުރިބާޔާއި މިހެންގޮސް އެތައްކަމަކާއި އުސޫލުތަކެއް ތިޔަކަމަށް އެކަށައެޅިފައިއޮވެއެވެ. މިކަހަލަ ވާހަކަޔަށް އަޅުގަޑު ދޭންއޮތް ޖަވާބަކީ ތިޔަ އުސޫލުތަކަކީ އަޅުގަޑުމެން އަމިއްލަޔަށް ހަދައިދައިވާ އުސޫލުތަކެކެވެ. މުގުރާން ޖެހުނީމާ މުގުރޭނެއެވެ. ހުސައިން އާދަމްގެ ގައުމީ ޖިހާދަށްވުރެ ފުރިހަމަ ޖިހާދެއް ފަހުގެ ތާރީޚެއްގައި ދިވެއްސަކު ނުކުރެއެވެ. އެހެންވީމާ އެޖިހާދަށް ކޯޕްރަލެއްގެ ދެފަށަކުން ނުފުދޭނެއެވެ. ނޮވެމްބަރު ތިނެއްގެ އުދުވާނުގައި ދިވެހީންގެ ތެރެއިން އެންމެ އިސްމީހަކަށްހުރީ ހާޖަރާގޭ ލުތުފީއެވެ. އޭނާއަކީ އެދުވަސްވަރު އާދައިގެ ވިޔަފާރިވެރިއެކެވެ. މިވަރުގެ މީހަކަށް ތަމަޅަ ހަގުރާމަވެރިންގެ ތެރެއިން އަރައިހުރި އިސް ލީޑަރަކާ ބައްދަލުވެ ރައްޓެހިކަން އުފައްދައި އަމިއްލަ ކަންކަމު ކިޔާން ފުރުސަތު ލިބޭނޭބާވައެވެ. އަޅުގަޑު ހިތުން ނުލިބޭނެއެވެ.\nޚާއްސަކޮށް އެދުވަސްވަރަކީ ޕްލޯޓް ޖަމާއަތް އަޑިއަޅައި ޓައިގަރު ޖަމާއަތް މަތިފަޑިޔަށް ޖެހިލާފައިއޮތް ދުވަސްވަރެއްވީމާ ޕްރަބާކަރަންއާ ދެކޮޅުމީހަކު މިވަރުގެ ކަމަކަށް ކުރިމަތިލުމުގެ ފަހަތުގައި ބައިވަރު ސަބަބުތައް ހުންނާނެއެވެ. ޕްލޯޓް ޖަމާއަތުގެ ވެރިޔާ އުމާ މަހޭޝްވަރަމަކީ އާދައިގެ މީހެއް ނޫނެވެ. ޓައިގަރުން ބަލިކަށިކޮށްލުމަށްޓަކައި އޭރު އުމާ މަހޭޝްވަރަމަކީ އިންޑިޔާގެ ޖާސޫސީ އިދާރާގެވެސް ބައިވެރިޔެކެވެ. އަދި ސްރީލަންކާ ސަރުކާރުގެވެސް ސިއްރު ބައިވެރިޔެކެވެ. އެހެންވީމާ ލުތުފީޔާއި އުމާ މަހޭޝްވަރަމް ބައްދަލުވެ އެކަކު އަނެކަކަށް ތައާރަފްވުމުގައި މިހާތަނަށް ހާމަވެފައިނެތް ބޮޑެތި ސިއްރުތަކެއް ހުރުން އެކަށީގެންވެއެވެ.\nބުނެވެއެވެ. ރައީސް މައުމޫނުގެ ވެރިކަން ނިމުމަކަށް ގެނެސް ލުތުފީއަށް ވެރިކަން ހޯދައިދީފިއްޔާ އުމާ މަހޭޝްވަރަމަށް އެއް މިލިޔަން ޑޮލަރާއި ދިހަ މިލިޔަން ޑޮލަރާ ދޭތެރޭގެ އަދަދެއް ދޭން ލުތުފީ ވަނީ ވައުދުވެފައެވެ. އެކަމަކު މިވާހަކަ ޕްލޯޓް ޖަމާއަތުންވެސް އަދި ސީދާ އުމާ މަހޭޝްވަރަމްވެސް ވަނީ ދޮގުކޮށްފައެވެ. އޭނާ ބުނާގޮތުން ލޯލާރިޔެއްވެސް ނުލިބެއެވެ. ދޭކަށްވެސް ހަމަޖެހިފައިނެތެވެ. އެހެންވިއްޔާ ދޭން ހަމަޖެހިފައިއޮތީ ކޮންއެއްޗެއް ބާވައެވެ. ވަރަށް ގިނަ ރިވާތައް ބުނާގޮތުން ޕްލޯޓް ޖަމާއަތުގެ ހަގުރާމަވެރިން ތަމްރީނު ކުރުމަށާއި ހަތިޔާރުތައް ރައްކާކޮށް ފޮރުވުމަށްޓަކައި ދިވެހިރާއްޖޭގެ ރަށެއް ދިނުމަށް ވަނީ ހަމަޖެހިފައެވެ. މިރިވާ އެއްވެސް ބަޔަކު ދޮގެއް ނުކުރެއެވެ.\nލަންކާގެ ސުލްހައިގެ އެއްބަސްވުމެއް ގާއިމުކުރާއިރު ތަމަޅަ ހަގުރާމަވެރި ޖަމާއަތްތަކުގެ ހަތިޔާރުތައް އިންޑިޔާ ސިފައިންނާ ހަވާލުކުރާންޖެހެއެވެ. މިކަމުން ނެއްޓިގަތުމަށް ރާއްޖޭގެ ރަށެއްގައި ހަތިޔާރުތައް ފޮރުވުމުގެ ވިސްނުން އޭރު އުފަންވީކަމަށް ވެދާނެއެވެ.\nބުނެވޭގޮތުން މި ވިސްނުން އުފަންވެގެން އެންމެ ފުރަތަމަ އައީވެސް ސްރީލަންކާގެ ސަރުކާރުގެ ތެރެއިން އޭރު އެންމެ ބާރުގަދަ މިނިސްޓަރު ލަލިތު އަތުލަތުމުދަލީގެ ސިކުނޑީގެ އަޑިންނެވެ. މިއީ ޕްރަބާކަރަންގެ ޓައިގަރު ޖަމާއަތް ނިކަމެތިކުރުމުގެ ރޭވުންތަކާ ގުޅިފައިވާ ވިސްނުމެކެވެ. ސްރީލަންކާގެ ސަރުކާރު މިކަމުގެ ތެރެޔަަށް ވަންނަ ހިސާބަކީ އެއީއެވެ. ކަންދިމާކުރިގޮތުން އަތުލަތުމުދަލީވެސް ވަނީ ނޮވެންބަރު ތިނެއްގެ ހާދިސާޔަށް ހަތަރު ފަސްއަހަރެއް ފަހުން ބަޑީގެ ހަމަލާއެއްގައި އަވަހާރަކޮށްލާފައެވެ.\nއުމާ މަހޭޝްވަރަމް ދުނިޔޭގައި ހުރިނަމަ ބައެއް ސުވާލުތަކުގެ ޖަވާބު ލިބިދާނެއެވެ. އެކަމަކު ނޮވެންބަރު ތިނެއްގެ ހާދިސާޔަށް އަހަރެއްވެސް ނުވަނީސް ކޮންމެވެސް ބަޔަކު ވަނީ ކޮޅުނބުގައި ބަޑިން ހަމަލަދީ އުމާ މަހޭޝްވަރަމް މަރާލައިފައެވެ. ބުނެވެއެވެ. މިއީ ތަމަޅަ ހަގުރާމަވެރިންގެ ތެރެއިން ބަޔަކު ހިންގި އަމަލެކެވެ. އިންޑިޔާގެ ޖާސޫސީ އިދާރާއިން ކުރިކަމެކޭވެސް ބުނެވެއެވެ. ހަމައެހެންމެ ލަންކާ ސަރުކާރުގެ ރޭވުމެކޭވެސް ބުނެވެއެވެ. ކޮންމެ ބަޔަކު ކުރިކަމެއްކަމަށްވިޔަސް އެބަޔަކު މިކަންކުރީ އުމާ މަހޭޝްވަރަމްގެ ދޫ ހިމޭންކުރުމުގެ މަގްސަދުގައިކަމަށް ގަބޫލުކުރެވެއެވެ. އޭނާ ދުނިޔޭގައި ހުރެގެން ނޮވެންބަރު ތިނެއްގެ ހަގީގަތް ހާމަކޮށްފިއްޔާ ބޭޒާރުވެ ޑިޕްލޮމެޓިކް މައްސަލަތަކެއް ހިލިގެންފާނެތީ ދުރާލައި އޭނާގެ ދުވަސްދުއްވައިލީއެވެ. ދެންއޮތީ ލުތުފީގެ މައްސަލައެވެ.\nބޭރު ގައުމެއްގެ ސަރުކާރު ނުވަތަ އިދާރާއެއްގެ ބައިވެރިވުން އޮތްނެތް މިންވަރު ލުތުފީއަށް މޭރުންވޭބާވައެވެ. ވާހަކަތަކެއް ދެކެވުނީ ލުތުފީއާއި މަހޭޝްވަރަމާއި ދޭތެރޭގައެވެ. ހުރިހާ ފަންނީ ރޭވުންތަކާއި ތަންފީޒީ ބައި އައީ މަހޭޝްވަރަމުގެ ފަރާތުންނެވެ. އެހެންވީމާ ބޭރުމީހުންގެ ދައުރު ލުތުފީއަށް މޭރުންނުވެ އޮވެދާނެއެވެ. މިހާތަނަށް ލުތުފީ ދުނިޔޭގައި ހުރުމުގެ ސިއްރަކީވެސް ނޮވެންބަރު ތިނެއްގެ ހަގީގަތްތަކާމެދު އޭނާއަށް ބައެއް ކަންކަން އޮޅުންފިލާފައި ނެތުން ކަމަށް ވެދާނެއެވެ.


BREAKING NEWS: 72 Million Rufiya Ge Masthvaathakethi Raajje In Athulaigenfi - Vaguthu\n72 މިލިއަން ރުފިޔާގެ މަސްތުވާތަކެތި ރާއްޖެ އިން އަތުލައިގެންފި\nމަސްތުވާތަކެތި އަތުލައިގަތް ދޯނި - ފޮޓޯ: ސީޕީ / ޓްވިޓާ\nފުލުހުން ހިންގި ހާއްސަ އޮޕަރޭޝަނެއްގައި 61.06 ކިލޯގެ މަސްތުވާތަކެތި އަތުލައިގެންފިއެވެ. މިތަކެތީގެ އަގު 72 މިލިއަން ރުފިޔާ އަށް އަރައެވެ.\nދެންމެ ކޮމިޝަނަރ އޮފް ޕޮލިސް މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ ނުވަ ދުވަސް ވަންދެން ޑްރަގް އިންޓެލިޖެންސާއި، ޑްރަގް އެންފޯސްމަންޓް ޑިޕާޓްމަންޓާއި މެރިން ޕޮލިސް ގުޅިގެން ހިންގި އޮޕަރޭޝަނެއް ކާމިޔާބުކޮށް 61.06 ކިލޯގެ ހެރޮއިން އަތުލައިގެންފައިވާ ކަމަށެވެ.\nމިމައްސަލައިގައި 11 ދިވެހިން ހައްޔަރު ކޮށްފައިވާ ކަމަށް ވެސް ކޮމިޝަނަރ ވިދާޅުވިއެވެ.\nއޭގެ ތެރެއިން 07 މީހުން ހައްޔަރު ކުރީ މަސް ދޯންޏަކުންނެވެ. ހަތަރު މީހުން ހައްޔަރު ކުރީ ހުޅުމާލެއިންނެވެ.\nމިއޮޕަރޭޝަނާއި ގުޅޭ އިތުރު މައުލޫމާތެއް އަދި ފުލުހުން ހާމައެއް ނުކުރެއެވެ.\nމީގެ ކުރިން ވެސް ރާއްޖެ އަށް ކަނޑުމަތުން މަސްތުވާތަކެތި އެތެރެ ކުރަން އުޅެނިކޮށް ގިނަ އަދަދެއްގެ މަސްތުވާތަކެތި އަތުލައިގަނެ ބައެއް މީހުން ހައްޔަރު ކޮށްފައި ވެއެވެ. ނަމަވެސް އެފަދަ ގިނަ މައްސަލަތަކުގައި ފުލުހުން ހަދާފައި ހުންނަ ގޯސްތަކުގެ ސަބަބުން ޝަރީޢަތުގެ މަރުހަލާއިން ކުށްވެރިން ސަލާމަތް ވެއެވެ.\nރާއްޖޭގެ ކަނޑުގެ ސަރަހައްދުން މިދިޔަ އޮކްޓޯބަރު މަހު އަތުލައިގަތް އީރާނުގެ ބޯޓުން 70 ކިލޯގެ މަސްތުވާތަކެތި ފެނުނު މައްސަލައިގައި ހައްޔަރުކުރި އެންމެ އިސް ދިވެހި މީހާ ފިޔަވައި އެހެން ދިވެހިން ވެސް ފުލުހުން ވަނީ ޑިސެމްބަރ މަހު ދޫކޮށްލާފައެވެ.\nމަސްތުވާތަކެތި ހިފައިގެން އައި އީރާނު ބޯޓުގެ ކައިރިއަށް ދިޔަ "ހެދޭކުރި" ދޯނީގެ ކެޕްޓަނާއި ފަޅުވެރިން ވެސް ހައްޔަރު ކުރިއެވެ. ނަމަވެސް އެމީހުން ފަހުން ދޫކޮށްލީ އެމީހުން ހައްޔަރު ކުރުމުގައި ފުލުހުން ވަރަށް ބޮޑެތި ގޯސްތައް ހަދާފައި ހުރުމުން ކަމަށް ވެއެވެ.\nކުއްވެރިވާމީހުންގެ ފަރާތުން ލިބޭ ބޮޑު ނަ ފާއެއްގެ ބޭނުމުގައި ހެކި ނައްތާލަނީ\nމާޗް 26, 2020 10:41\nފުލުހުުން ހަދާ ގޯސްތައް ތަކުރާރުވާނަމަ ހޯމް މިނިސްޓަރު ޒިންމާވާން ޖެހޭނެ ނޫންތޯ ޒިންމާ ވާން ޖެހެނީ ހަމަ އެކަނި އެތަނުގެ އަންހެން ސުްޓަރފްނަށްތޯ\nމާޗް 26, 2020 10:47\nބޮޑުމީހާ ކަންކަން ރޭވުމުގަ ޝާމިލުނުވެވޭ ހިސާބުގާ ބެހެއްޓީމާ ކަންކަން މިދަނީ ފަނުފުލުންތާ ދޯ؟\nމާޗް 26, 2020 10:59\nތިކަހަލަ މައްސަލަތައް ސާބިތެއް ނުވާނެ ދުވަސްކޮޅަކުން ދޫކޮއްލާނެ،،، ކުރިންވެސް ދޫކޮއްލީ.....\nމާޗް 26, 2020 11:20\nމާޗް 26, 2020 12:06\nމަސްތުވާއެއްހީގެ މައްސަލަތަކުގަ އެމީހުން ބަނދުވެ ކުއްވެރިވާނެ ޕޮއިންޓްތަކަށްވުރެ ޤާނޫނުގަ ގިނައީ އެމީހުން ސަލާމަތްވާން ނުވަތަ ވެވޭނެ ޕޮއިންޓްތަށް، ތިބޭފުޅުންނަށް ނުފެނޭތޯ މަގުމަތީގައި މަސްތުވާތަކެތި ބޭނުންކޮށްގެން ހޫރެމުން ނުވަތަ ގުދުވެފަ ތިބޭމީހުން އެމީހުން އެތިބީ ކޯއްޗެއް ބޭނުންކޮށްގެންކަން ނޭގޭ ކުޑަކުއްޖެއްވެސް ނޫލޭނެ ނަމަވެސް ޤާނޫނުތަށް ހުރިގޮތުން ކޯޓުތަކުގެ ލޮލަށް އެމީހުން ފެންނާނީ ތިބޭފުޅުންނަށް ފެންނަގޮތަކައްނޫން....\nމާޗް 26, 2020 12:15\nމިދުވަސްކޮޅުގަ 72މިލިޔަން ވަރަށްބޮޑު އެއްޗެއްނޫންތޯ؟ ބޮޑުވަޒީރުގެ ބަޖެޓަށް މަޖިލީހަށް ތިބައި އިތުރުކޮށްލަމާ!\nމާޗް 26, 2020 12:18\nދިވެހިރާއްޖޭގެ ރަށްރަށުގެ ފަޅުތެރެއަށް ވަދެނުކުތުމަށް އުނދަގޫވާވަރުގެ ބޮޑެތި ދޯނިފަހަރުބަދެގެން ނަމުގަ ބޮޑުކަންނެލި އެކަމަކު އެއްދަތުރުން އެވަރުގެ ފަސްދޯނިބަންނަހާ ލާރި އެއްބަޔަކު މިހޯދަނީ ކެޔަސް ބުޔަސް މަސްތުވާ ވައްތަރުގެ މަސް ހުންނަ ކަންނެލި ބައިގެންތާ. މީހާދަމޮޅު މަސްވެރިކަމެކޭދޯ.\nމާޗް 26, 2020 12:19\nމީހާރު އެބައިނގޭ މަސްދޯނި ކަންނެލިދޯނިތަކުން އިރުއިރުކޮޅާ މީހަކު މަރުވަނީއޭކިޔައިގެން މިލިބޭހަބަރުތަކުގެ އަސްލު. ރީތިކޯށްލަން ސަޖިދައިގައި އޮއްވައޭވެސް އެބަކިޔާ.\nމާޗް 26, 2020 13:53\nއެކަމަކު ރިހާކުރުފުޅި ވަގަށްނަގާ ސޮރު ހައްޔަރުކުރާއިރު ފުލުހުން ކުޑަކޮށްވެސް ގޯސް ނަހަދާ!\nމާޗް 26, 2020 14:30\n72މިލިޔަން މީރާއަށް ޖަމާކޮށްލާ.......ނޫނީ އޭތިކޮޅު އެހެން ގައުމަކަށް ހިލޭ އެހީގެ ގޮތުގަ ދޭން ވީނުން...\nމާޗް 26, 2020 14:39\nސާބަހޭ ފުލުން. ޙުރިހާ އެންމެން 30 އަހަރަށް ޖަލަށް ފޮނުވާލާ. ކޯޓްތައްވެސް ތައްޔާރު ވާންވީ\nމާޗް 26, 2020 14:42\nމިއީ ހަމަ މިކަން ވީ ގޮތްތޯ ޑީ އީ ޑީ ގެ ވެރިޔާ އާއި ސުވާލުކޮއްލަބަ.\nކަމުގެ ހަގީގަތް ރައްއިތުންނަށް ސާފުކޮށް އެނގޭނެހެން ހަބަރުތައް ގެނެސް ދެއްވާ\nޤާނޫނު އަސާސީ ގައި އޮތް މަސްތުވާތަކެއްޗާ ބެހޭ ޤާނޫނު އަޅެ ދިރާސާ ކޮއްލަދެެއްވާ އޭގައި ހުރި ލޫޕް ހޯލް އެއީ ފުލުހިންގެ މިސްޓޭކް ނޫންކަން ބުނެދެއްވާ\nމާޗް 26, 2020 15:59\nދެން އަނެއް ދޮރުން ނެރެލާ ތިމީހުން. ޔަޤީންވާ ކަމަކަކީ މަސްތުވާ ތަކެއްޗަކީ ދިވެހިރާއްޖޭގަ އުފައްދާ އްއްޗެއް ނޫންކަން. މާނަޔަކީ ސަރުކާރުގެ މަތީ ފަންތީގެ ބޭބޭފުޅުންގެ އަތެއް ވާކަން މިކަމުގަ. ދިވެހިރާއްޖޭގަ ތިބި ގިނަ ޒުވާނުން މަސްތުވެފަ. ވަރައްދެރަކަމެއް މިކަން ކުރާބަޔަކު ހަލާކުހުރި\nމާޗް 26, 2020 16:28\nމަރަންވީ އެތެރެކުރާ އެންމެން މި ނޫން ގޮތެއްނެއް...\nމާޗް 26, 2020 20:00\nމަސްތުވާ ތަކެތި ހިފައިގެން އައި އީރާނު ބޯޓެއް ކައިރިއަށް "ހެދޭކުރި" ނަމަކަށް ކިޔާ ދޯނި ދާންޖެހޭތަ؟؟؟؟ ފުލުހުންނަށް ގޯސް ހެދުނީތަ ނޫނީ އެހެން ކޮންމެވެސް ފަރާތަކުން ބާރެއް ފޯރުވީތަ؟؟؟ ހައްތަހާވެސް ސުވާލު އެކަމް މިސުވާލު ތަކަށް ދޭނެ ޖަވާބެއް ފުލުހުންގެ ވެސް ނެތީތަ؟؟؟؟\nމާޗް 27, 2020 22:07\nމިސަރުކާރު އައިފަހުން ޑްރަގްތައް ފެންމަތިވަނީ އާދަޔާ ޚިލާފަށް. ތިޔައީވެސް ގައްޒާފީ ބުނިގޮތަށް ހިގާ ކަންތައްތައް. އަސްލު މޭސްތިރިންނަކީ ސަރުކާރުގެ އިސްވެރިން. ނަން އަޅުވާލަން ފެނިއްޖެޔޭ ބުނާނެ. ދެން ފަހަކުން އެޔަށް ވާނުވާއެއްވެސް ނޭގެ. ލާރިގަނޑު ބަނޑު އަޅުވައިގެން ހެވިދިއްލިފައިތިބެނީ. މޮޔަ ރައްޔިތުން މޮޔަކަންމަތީ.


ރޭގެ ޖަލްސާގައި ފާރޫޤު ހަސަން ގެ އަޑެއް ނީވުނުMikal News\nރޭގެ ޖަލްސާގައި ފާރޫގު ބޭބެގެ ނަމެއް ނުގަނޭ\nރޭގެ ޖަލްސާގައި ފާރޫޤު ހަސަން ގެ އަޑެއް ނީވުނު\n15 ސެޕްޓެމްބަރ 2018, 16:36 |\nރޭ ޕީޕީއެމުން ފުވައްމުލަކުގައި ބޭއްވި ކެމްޕޭން ނިންމާލުމުގެ ޖަލްސާގައި އެޕާޓީއަށް ނިސްބަތްވާ އަދި އެޕާޓީއަށް ތާއިދު ކުރާ ރަށާއި ރަށުން ބޭރުގައި ތިބި އެންމެންހެން ހާޒިރުވެ ތިއްބެވެ. އަދި ޖަލްސާގައި މުހިންމު މީހުންގަ ނަންތައް އިރުއިރުކޮޅާ އަޑު އިވިގެން ދިޔައެވެ. ނަމަވެސް ފާހަގަ ކުރެވުނީ ޕީޕީއެމަށް އެންމެ ބޮޑު ގުރުބާނީއެއް ވާ އެންމެ ދުވަސްވީ އެއްފަރާތް ކަމުގައިވާ ދަޑިމަގު ރިހިވިލާގެ ފާރޫގު ހަސަން(ފާރޫގެ ބޭބޭ)ގެ ނަން އެއިގެ ތެރޭގައި ހިމެނިގެން ނުދިޔަކަމަވެ.\nމައުމޫނުގެ ދުވަސް ސުރެން އެޕާޓީއާއެކު އުޅެ މަޖުލީހުގެ މެންބަރުކަން އެތައް ދައުރެއްގައި އަދާކޮށްފައިވާ ފުވައްމުލަކުގެ އުތުރު ދާއިރާގެ ބޮޑު ތާއިދެއް އޮން ބޭފުޅެކެވެ. ދުވަހަކު ވެސް ޕާޓީގެ ކަންކަމާއި ދުރުނުވެ ހުންނެވި ޕީޕީއެމްގެ ފުވައްމުލަކުގެ ވަރުގަދަ އެއް ތަނބެވެ. މިހާރު އުމުރުން ދުވެސްވެފައި ވީ ކަމުގައި ވިޔަސް ރޭގެ ޖަލްސާއަށް މާލެއިން ދަތުރުކޮށް ބައިވެރިވިއެވެ.\nފާރޫގެ ބެބޭގެ މުޅި އާއިލާއަކީ ވެސް ޕީޕީއެމްގެ މީހުންނެވެ. ސިޔާސީގޮތުން ޕާޓީއަށް ތާއިދު ހޯއްދަވައި ދެއްވުމަށް، އަމިއްލަ ބަލިހާލުގައި ހުރެމެވެސް ދޭތެރެދޭތެރެއިން ފުވައްމުލަކަށް ދަތުރުކުރައްވައި ދޮރުން ދޮރަށް ހިންގަވާ އުޅުއްވައެވެ.\nފާރުގުބޭބެގެ މެންބަރުކަމުގެ ދުވަސްވަރު މުޅި ފުވައްމުލަކުގެ އެންމެ ނުފޫޒު ގަދަ ބޭފުޅާއެވެ. ރައްޔިތުންގެ މަޖުލިހުގެ ރައީސް މަސީޙުއަށް މިހާރު ފުވައްމުލަކުގައި ނުފޫޒު އޮންނަ މިންވަރަށް ވުރެވެސް ބޮޑަށް އެދުވަސްވަރު ފާރޫގުބޭބެ އަށް ފުވައްމުލަކުގެ ނުފޫޒު އޮންނަ ކަމަށް ކަމުގެ މައުލޫމާތު އެނގޭ ފާރޫގުބޭބެގެ ކުރީގެ އަރިސް މީހަކު ކިޔައިދިނެވެ.\nނަމަވެސް އެކަން ފޮހެވިގެން ދަނީހެއްޔެވެ؟ މިހާރު ފުވައްމުލަކުގެ ވަޒީފާތައް ލިބިގެން ގޮސްފައިވާ ގޮތަށް ބަލާއިރުވެސް ކުރީގެ ބާރުގަދަ، ގިނަ ވަޒީފާތަކެއް ހިއްސާ ކުރި ދަޑިމަގު އަވަށުގެ ބާރު ދަށްވެ ރަށުގެ އަނެއް ކޮޅުން ފުނާޑު (މަސީހު ނިސްބަތްވާ) ކޮޅުގެ ބާރު ގަދަވާކަން ހާމަވެއެވެ.\nރޭގެ ޖަލްސާއިން ފާރޫގު ބޭބެއަށް ހައްޤު މިންވަރު ލިބުނު ކަމާމެދު ސުވާލު އުފެދޭވަރު ވޭ ހެއްޔެވެ؟\nއެހެނީ ކުރީގެ އިސްލާމިކު މިނިސްޓަރ އަދި ފުވައްމުލަކުގެ ދީނީ އިލްމު ވެރިޔާ މުހައްމަދު ރަޝީދު އިބުރާހިމް (ރަޝީދު ބޭބޭ)ގެ ނަން ދޭތެރެދޭތެރެއިން ތަކުރާރުވަމުން ދިޔައެވެ. އަދި ރޭގެ ޖަލްސާގައި ރައީސްގެ އެންމެ އަރިއަހުން ޖާގަ ލިބިވަޑައިގަތެވެ. މިއިން ދޭހަވަނީ ކޮންކަމެއް ހެއްޔެވެ؟ ރޭގެ ޖަލްސާ ހުށަހަޅާދެއްވީ ރަޝީދުބޭބެގެ އަންހެންންގެ އާއިލީ (ތޯރިޤު – ޗެޓޫ) ކުއްޖެކެވެ.\nމިއީ ފުވައްމުލަކު އުތުރު ދާއިރާގެ ސިޔާސީ މަސްރަހު ކުރެހިގެންދާ ގޮތް ބަދަލުވާކަމުގެ ހެއްކެއް ބާއެވެ؟ އުތުރު ދާއިރާގެ ޕާޓީތެރޭގެ ސިޔާސީ މަސްރަޙު ކުރހިގެންދާގޮތް މިފަދަ ކަންކަމުން ހާމަކުރެވިދާނެއެވެ.\nމި ދެ ފާރަތުގެ އާއިލާއަކީ ވެސް ފުވައްމުލަކުގެ ޕީޕީމަށް ތާއީދު ކުރާ ދެ އާއިލާއެވެ. ބުނެވޭ ގޮތުގައި ދެފަރާތުން ވެސް ކުރިޔަށް އޮތް ރައްޔިތުންގެ މަޖުލީހުގެ ފުވައްމުލަކު އުތުރު ދާއިރާގެ ޕީޕީއެމް ޓިކެޓަށް އުއްމީދު ކުރެއެވެ. ސިޔާސީ މަސްރަޙުން ދައްކާ މަންޒަރުތަކުން މިފަދަ ކަންކަން ފަހުމު ކުރެވިދާނެ ހެއްޔެވެ؟


Museebaaiythakugai iskuranvee keiytherikan: hajj khuthubaa | Mihaaru\nމުސީބާތްތަކުގައި އިސްކުރަންވީ ކެތްތެރިކަން: ހައްޖު ހުތުބާ\n30 ޖުލައި 2020 - 18:38\nދުނިޔެމަތީގައި ދިމާވާ ކޮންމެ މުސީބަތާކާއި އިމްތިހާނެއްގެ ވަގުތުގައި ވެސް ގަޟާ ގަދަރަށް އީމާންވެ، ކެތްތެރިކަން އިސްކުރުމަށް ހައްޖު ހުތުބާގައި މިއަދު ގޮވާލައިފި އެވެ.\nމި އަހަރުގެ ހައްޖު ދުވަހުގެ ހައްޖު ހުތުބާ ދެއްވީ ޝައިހް އަބްދުﷲ ބިން ސުލައިމާން އަލް މާނިއާ އެވެ.\nމި އަހަރުގެ ހައްޖު ދުވަސް އިސްލާމީ އުއްމަތާ ބައްދަލުކުރި އިރު، މުޅި ދުނިޔެ އަށް ކޮވިޑް-19 ގެ ބަލިމަޑުކަން ކުރިމަތިވުމާ ގުޅިގެން، މި ފަހަރުގެ ހައްޖުގެ އަޅުކަން އާންމުކޮށް ހުޅުވައެއް ނުލަ އެވެ.\nހައްޖު ޚުތުބާ ވެސް ޚާއްސަކޮށްފައި އޮތީ މި ހާލަތުގައި ކެތްތެރިވުމުގެ މުހިންމުކަމުގެ މައްޗަށެވެ.\nޚުތުބާގައި ބުނީ، ފުރިހަމަ މުސްލިމަކަށް ވެވެނީ އީމާންކަން ފުރިހަމަ ކޮށްގެން ކަމަށާއި ގަޟާ ގަދަރަށް އީމާން ވުމަކީ އީމާންކަމުގެ ތެރޭގައި ހިމެނޭ މުހިންމު ބައެއް ކަމަށެވެ. މިފަދަ މުސީބާތްތަކަކީ ކޮންމެ ވަގުތެއްގައި ވެސް އިންސާނާ އަށް ކުރިމަތިވެދާނެ ކަމެއްކަން ދަނެ، އެ ކަންކަމަށް ފުރިހަމަ އަށް ތައްޔާރުވެ ތިބުމަށް ވެސް ހުތުބާގައި ގޮވައިލި ވެއެވެ.\nމުސީބާތްތަކާ ދިމާވާ ވަގުތުގައި އެއީ މާތް ﷲ ކުރިމަތި ކުރައްވާ އިމްތިހާނެއްކަން ދަނެ ކެތްތެރިކަން އިސްކޮށް، ދުއާކުރުން މަތީ ދެމިތިބުމަށް ހުތުބާގައި ގޮވާލާފައިވެ އެވެ.\nހުތުބާގައި ބުނީ މިފަދަ ބޮޑެތި ބަލިމަޑުކަންތަކުން ސަލާމަތްވެވޭނެ ގޮތްތައް އިސްލާމްދީނުގައި ސާފުކޮށް އަންގަވާފައިވާ ކަމަށެވެ. ބަލިތަކުން ސަލާމަތްވުމަށް އޮތް އެންމެ ފަސޭހަ މަގަކީ ސާފުތާހިރުކަން ކަމަށާއި އެކަމަށް ދީނުގައި ބާރުއަޅާ މިންވަރު ހުތުބާގައި ބަޔާންކޮށްފައިވެ އެވެ.\nގައިން ގަޔަށް އަރާ ފަދަ ބޮޑެތި އަދި ނުރައްކާތެރި ބަލިތައް ޖެހޭ މީހުން އަމަލުކުރަންވީ ގޮތް ވެސް ދީނުގައި ބަޔާންކޮށްފައިވާކަން ފާހަގަކޮށް ހުތުބާގައި ބުނީ އެފަދަ ބައްޔެއް ޖެހުމުން ވީހާ ވެސް އެކަކު އަނެކަކާ ދުރުން އަނެކާ އަށް އެބަލި ނުފޯރާނެ ހެން އުޅުމަށް ދީނުގައި އިރުޝާދުދެއްވާފައިވާ ކަމެއް ކަމަށެވެ.\nބޮޑެތި މުސީބާތްތަކުގައި އިގްތިސާދަށް އަންނަ ލޮޅުމަށް އިޝާރާތްކޮށް ހުތުބާގައި މި ހާލަތުގައި ވެސް ވިޔަފާރިން މަކަރުހަދައި ނާޖާއިޒް ފައިދާ ނަގަން އުޅުމަކީ ދީނުގައި ހަރާމް ކަމެއް ކަމަށެވެ. އިގްތިސާދު ހެޔޮ ގޮތުގައި ކޮޅަށް ޖެހޭނީ ދީނާ ހިލާފް ނުވެ ހެޔޮގޮތުގައި އެކަން ކޮށްގެން ކަމަށް ވެސް ހުތުބާގައި ބުނެފައި ވެއެވެ.\nކޮވިޑް-19ގެ ބަލި މަޑުކަމުގައި މުޅި ދުނިޔެ އޮތް އިރު، މި އަހަރުގެ ހައްޖުގެ އަޅުކަން ކުރިއަށް ގެންދިޔައީ ހަމައެކަނި ސައުދީގައި ތިބި މީހުންނާ އެކު އެވެ. ސައުދީގައި ދިރިއުޅެމުން އަންނަ ފަސް ދިވެއްސަކަށް މި އަހަރުގެ ހައްޖުގެ ފުރުސަތު ވަނީ ދީފަ އެވެ.\nއިތުރު ލިޔުންތައް ހައްޖު


Aa aharuge calender thah: Hunaruge hahdheh neh!\nއާ އަހަރުގެ ކަލަންޑަރުތައް: ހުނަރުގެ ހައްދެއް ނެތް!\nމިއަހަރު ފާހަގަކޮށްލެވުނު ބައެއް ކަލަންޑަރުތައް -- އަވަސް ފޮޓޯ: އަހްމަދު ޝުރާއު\nއާ އަހަރު ފެށުމާއެކު ކުންފުނިތަކާއި އޮފީސްތަކުގެ ކަލަންޑަރުތައް ލިބެން ފަށައި މޭޒުމަތި ފުރާލަ އެވެ. ނަން މަޝްހޫރު ބޮޑެތި ކުންފުނިތަކުން ކޮންމެ އަހަރަކު ވެސް ކަލަންޑަރު ނެރެނީ އެއް ބަޔަކު އަނެއް ބަޔަކާ ވާދައަށޭ ހީވާވަރަށް ފާޑުވެރިކަމާއި އުފެއްދުންތެރި ހިޔާލުތައް ކަލަންޑަރަށް ލާފައި ހުރެއެވެ. އެއް ކަމެއް ޔަގީނެވެ؛ އަޅައިގަންނަ، ހިތް ދަމައިގަންނަ ފުރިހަމަ ކަލަންޑަރެއް ނެރެން ހުރިހާ ކުންފުންޏަކާއި އޮފީހަކުން ވެސް ބޮޑު ހަރަދެއް ކޮށްފައި ހުރެ އެވެ.\nކުންފުނިތަކުގެ މަސައްކަތާއި އައިޑެންޓިޓީގެ އާ މޫނު އާ އަހަރަށް ހާމަކޮށްލައިދޭން ޒުވާން ޑިޒައިނަރުންގެ މޮޅު ހިޔާލު، ނޯޓު ފޮތްތަކާއި ނޯޓް ކަރުދާހާއި ފާހަގައިން ފެށިގެން ގޮސް ގަލަން ފަންސޫރާއި މޭޒު މަތީ ބަރާއި ކުދި ގަސް މުއްޓަށް ދަންދެން "ކަލަންޑަރު ޕެކް" ގައި ހިމަނައި ބަހަ އެވެ. މިއަހަރުގެ ކަލަންޑަރުތަކުން ވެސް ދިވެހިންގެ ހުނަރުވެރިކަން ދައްކުވައި ދިނެވެ.\nފަހަށް ރައްކާ ކުރުން\nރާއްޖޭގެ އެންމެ ބޮޑު އިންޝުއަރެންސް ކުންފުނި އެލައިޑުން ނެރުނު ކަލަންޑަރަކީ މިއަހަރު މޭޒުމައްޗަށް އައި އެންމެ ތަފާތު އެއް ކަލަންޑަރެވެ. އާއްމުކޮށް އަންނަ ކަލަންޑަރުތަކުގެ ބައްޓަމާ ހިލާފަށް އެލައިޑުގެ މި ކަލަންޑަރަކީ ކުޑަ ކުޑަ ގެއެކެވެ. މި "ގެކަލަންޑަރު" ފަރުމާކޮށްފައި ވަނީ ފަހަށް ރައްކާ ކުރުމުގެ އާދަ ހަރުލައްވަން އެލައިޑުން އަބަދުވެސް ދެމުން އަންނަ މެސެޖް ސިކުނޑީގައި ހަރުލައްވާން އަހަރު ދުވަހުގެ "ކޮއިން ބޮކްސް" އަކަށް ފުދޭ ގޮތަށެވެ. އެލައިޑުގެ ބަހުރުވައިންނަމަ، މިއަށް ވައްޓާލާ ކޮންމެ ފައިސާ ފޮއްޗަކުން ފަހަށް ރައްކާކުރުމުގެ ހިމާޔަތް އެލައިޑު ކަލަންޑަރުގެ ފުރާޅުގެ ދަށުން ލިބޭނެ އެވެ. އަހަރު ނިމުމުން ކަލަންޑަރުގެ އެހީގައި ރައްކާކުރެވުނީ ކިހާ ވަރެއްތޯ ބަލައިލެވެނެ އެވެ. އެލައިޑުގެ މި ކަލަންޑަރުން 2019 ވަނަ އަހަރަށް ފައިސާކޮޅެއް "އިންޝުއާ" ކޮށްދެވުނީ އެވެ. މި ގޮތް ވެސް މި ކުޑަ ގެވެސް ސަޅި އެވެ.\nއެލައިޑް އިންޝުއަރެންގެ ކަލަންޑަރު --\nދިވެހިރާއްޖޭގެ މުއާސަލަތީ ގުޅުން\nމުއާސަލާތީ ކުންފުނި، ދިރާގުން ފޮނުވި މީހަކު އެއާ ގޮތަށް އައިސް މޭޒުމަތީގައި ބެހެއްޓީ ކަލަންޑަރު ޕެކެއް ނޫނެވެ. ދިރާގު އެމީހާ ހެވިލާފައި އައިސް މޭޒުމަތީގައި ބެހެއްޓީ ކަލަންޑަރު ފޮއްޓެކެވެ. "ދިރާގު އޮރެންޖު"ގެ އޮމާން ރީތި އެ ފޮށީގެ ބޭރުގައި ކުރަހާފައިވަނީ ދިވެހިރާއްޖެ ތަމްސީލުވާނެ ފަދަ ގުދުރަތީ މަންޒަރެއްގެ ފެންނަ ކުރެހުމެކެވެ. ފޮށީގެ ތެރޭގައި އޮތީ ކަލަންޑަރާއެކު ބޭނުން ކުރެވޭނެ ރީތި ގަލަމެކެވެ. ކަލަންޑަރު ލާފައި އޮތް ފޮށި މިހިސބުން އެއްލައިލަންވީ އެއް ނޫނެވެ.\nދިރާގުން ބުނާގޮތުގައި މި ފޮއްޓަކީ، ބޭނުންވެއްޖެ ނަމަ ކަލަންޑަރު އަލުން ފަތްޖަހާލާފައު ކުރިން އޮތް ގޮތަށް އެއަށް ކޮށްޕައިލެވޭ "ޕޯޓަބަލް" ކޮށް ތަންތަނަށް ގެންދެވޭނެ އަތްމަތީ ސާމާނުގެ ކުޑަ ފޮއްޓެކެވެ.\nދިރާގަކީ ރާއްޖޭގައި މުވާސަލާތީ ހިދުމަތް ފޯރުކޮށްދިން ފުރަތަމަ ކުންފުންޏަށް ވާއިރު، މި ކަލަންޑަރުން ރާއްޖޭގެ އެހާރާއި މިހާރު ދައްކުވައިދެ އެވެ. ހަމަ އެންމެ މިސާލެކެވެ. ޖަނަވަރީ މަހުގައި ކުރަހާފައި ހުރި ފޮޓޯ ގައި ރީތި އަންހެން ކުއްޖަކު ހުންނަނީ ފޯނެއްގަ އެވެ. މި ކުއްޖާއަށްވުރެ ފަހަތުން ފެންނަން ހުރި ތަކެތި މާ ފުރިހަމަ އެވެ. ދިވެހިން އެއް އިރެއްގައި ބޭނުން ކުރި "ނަންބަރު އެނބުރޭ" ފޯނާއި، މަގުތައް މަތީ އެންމެން ބޭނުންކުރި ފޯނު ބޫތުތަކާއި ޒަމާނީ އައިފޯނުތައް ބުނެދނިީ މުވާސަލާތީ ހިދުމަތަށް އައިސްފައި ހުރި ތަރައްގީ އެވެ.\nދިރާގު ކަލަންޑަރު -- އަވަސް ފޮޓޯ: އަހްމަދު ޝުރާއު\nހުރިހާއެއް ކަމެއް ތަފާތު އުރީދޫ\nއުރީދޫ ކަލަންޑަރަކީ މުޖުތަމައުގެ ހުރިހާ އުމުރުފުރައަކަށް ފެތޭ ހާއްސަ ކަލަންޑަރެކެވެ. މިއަދުގެ މުޖުތަމައިން ފެންނަ އެކި މައްސަލަތައް 12 މަހަށް ބަހައިލައި އެކަންކަން ދައްކާލި އިރު އުރީދުން ބުނާ ބޮތަށް އެ މީހުން ހަމަ ތަފާތެވެ. ތަފާތު ވަރަކީ މައްސަލަ ތަކުގެ ހައްލުވެސް އުރީދޫގެ ކަލަންޑަރުގައި ވެއެވެ. ކަލަންޑަރުގެ އެއް މަހެއްގައި ދައްކުވައިދެނީ ދިވެހިން ސޯޝަލް މީޑިއާއަށް ދެވި ހިފާފައި ބައްދައިގެންފައިވާ މިންވަރެވެ. މަތީ ވަނައެއް ހޯދާ ރަންތަށި ހިފަިއިގެން އަންނަ ކުއްޖަކު، އޭނާގެ މަންމަ ކައިރީ "އެއްވެސް މީހަކު ނާންނާނެތަ ކޮއްކޮ އަށް މަރުހަބާ ކިޔާކަށް؟" އެހުމުން، ޖަވާބުގައި މަންމަ ބުނަނީ "ނޫނޭ، މިއޮއް ހުރިހާ އެންމެންވެސް ވިޝް ކުރަނީނު ކޮއްކޮއަށް އެފްބީ އިން". މި ޖަވާބާ އެކު ދިވެހިންގެ އާދަކާދަ އާއި ވައްޓަފާޅިއަށް އައިސްފައިވާ ބަދަލުތައް، ގްރެފިކްސް އާޓުން ހުށަހަޅައިދީފައި ވެއެވެ.\nއުރީދޫ ކަލަންޑަރު -- އަވަސް ފޮޓޯ: އަހްމަދު ޝުރާއު\nދިވެހިންގެ ބޮޑު އިސްޓޯރު\nސަރުކާރުގެ މައި ވިޔަފާރި ކުންފުނި، އެސްޓީއޯއިން މިދިޔަ އަހަރު ބެހި ކަލަންޑަރުތަކުން ހުރިހާ އެންމެންގެ ހިތް ދަމައިގަތެވެ. މި އަހަރުކު ވެސް ވަކި ދުލެއް ނުދެ އެވެ. ހަމަ ވަރަށް ގަދަ އެވެ. ހުދު ކުލައިން "2019" ޖަހާފައިވާ ކަލަންޑަރާއެކު އެންމެންވެސް ހީކުރީ މިފަހަރުވެސް ލިބޭނީ މިދިޔަ އަހަރު ވެސް ލިބުނު ގަސް މުށިގަނޑު ކަމަށެވެ.\nމިފަހަރުގެ ކަލަންޑަރު ކޮތަޅުގައި އޮތީ ދަންފުޅި -- އަވަގްލާސް -- އެކެވެ. އިހަށް ދިވެހިން ވަގުތު ބަލަން ގެންގުޅު ދަންފުޅި ގުޅުވާލާފައި ހުރީ ކަލަންޑަރުގެ ކޮންމެ މަހަކާ އެވެ. ކަލަންޑަރުގެ 12 މަހުގެ ދެފުށުން ދައްކުވައިދެނީ، ދިވެހިންގެ ދިރިއުޅުމަށް އައިސްފައިވާ ތަމައްދުނެވެ. ލޯބި ލޯބި ދަންފުޅިއާއެކު އެސްޓީއޯގެ ކަލަންޑަރުގައި ފެންނަ ވަރަށް އެކަމަކު ފޮރުވިފައިވާ މެސެޖަކީ، ވަގުތު ނުހުއްޓޭނެ ކަމެވެ.\nއެސްޓީއޯ ކަލަންޑަރު -- އަވަސް ފޮޓޯ: އަހްމަދު ޝުރާއު\nއަހަރެމެންގެ ޕެންޝަން ކޮބާ؟\nޕެންޝަން އޮފީހުގެ ކަލަންޑަރަކީ ހުރިހާ ކަލަންޑަރުތަކެއްގެ ބައްޓަމާ ހިލާފަށް، ހަ ކަނަށް ދަމާލާފައިވާ ކަލަންޑަރެކެވެ. "ހެކްސަގަން" ބައްޓަމަށް އޮތް ކަލަންޑަރެއް ފެނުނު މިއީ އަދި ފުރަތަމަ ފަހަރެވެ. ކަލަންޑަރުގެ ބައްޓަން ތަފާތު ކަމުން، އެއަށް ބަލައި ގަނޑުތަކަށް އުކަމުން ދިޔަ އިރު ލޮލު އަޅައިގަތީ މޯލްޑިވްސް ޕެންޝަން އޮފީހުގެ ލޯގޯ އެވެ. ޕެންޝަން އޮފީހުގެ ލޯގޯ އަކީވެސް މި ބުނާ "ހެކްސަގަން" ބައްޓަމަށް ޑިޒައިން ކޮށްފައިވާ ލޯގޯ އެކެވެ. މި ލޯގޯ އާއެކު، ޕެންޝަން އޮފީހުން މުޅި ކަލަންޑަރުވެސް އެމީހުންގެ އެއްޗަކަށް ހެދީ އެވެ.\nޕެންޝަން އޮފީހުގެ ކަލަންޑަރު -- އަވަސް ފޮޓޯ: އަހްމަދު ޝުރާއު\nއެކި ފާޑުފާޑުގެ ވެލިގާ\nވެލިގާ ހާޑްވެއާ އަކީ މަސައްކަތް ކުރުމަށް ބޭނުން ކުރާ އެއްޗެހި ވިއްކާ ތަނެއް ކަމުން އުއްމީދު ކުރެވުނީ މި ކަލަންޑަރުގައި ދައްކުވައިދޭނީ މަސައްކަތުގެ މާހައުލު ކަމަށެވެ. އެހެނެއް ނުވި އެވެ. މި ކަލަންޑަރުން ފެންނަނީ ދިވެހި ރާއްޖޭގެ ރީތި މަންޒަރު ތަކެވެ. ރާއްޖޭގެ ފެހިކަން ގަދަ ރުއްގަސްތަކާއި، ނޫކަން ގަދަ ކަނޑުގެ ރާޅުތަކާއި ނޫ އުޑުގެ ވިލާތަކުގެ ޗާލު ކަމެވެ. ވެލިގާއިން މި ކަލަންޑަރު ހާއްސަ ކޮށްފައި ވަނީ ރާއްޖޭގެ ގުދުރަތީ ރީތި ކަމަށެވެ. މި ކަލަންޑަރުން ފެންނަ ރަށްތަކުގެ ނަންތައް ކަލަންޑަރުގައި ހިމަނާލައިލިނަމަ މި ކަލަންޑަރަށް އިތުރު ފުރިހަމަ ކަމެއް ލިބުނީހެވެ.\nވެލިގާ ހާޑްވެއާގެ ކަލަންޑަރު -- އަވަސް ފޮޓޯ: އަހްމަދު ޝުރާއު\nކޯޕަރޭޓް ސްކޮލާޝިޕަށް އަންނަ އަހަރު ހުޅުވާލަނީ\nފޯނު ބިލު ނުދެއްކުނަސް ހިދުމަތް ކަނޑާނުލާން އެދެފި


Ali Waheed MDP in vakive JP ah\nއަލީ ވަހީދު އެމްޑީޕީއިން ވަކިވެ، ޖޭޕީއަށް\nއަލީ ވަހީދާއި ގާސިމް: އޭނާ ވަނީ އެމްޑީޕީއިން ވަކިވެފައި\nއަމިއްލައަށް އަރުވާލެވިގެން އިނގިރޭސިވިލާތުގައި މިހާރު އުޅުއްވާ އެމްޑީޕީގެ ކުރީގެ ޗެއާޕާސަން އަލީ ވަހީދު އެ ޕާޓީން ވަކިވާން ނިންމަވައިފި އެވެ.\nއަލީ ވަހީދު ޕާޓީގެ ޗެއާޕާސަން ކަމުގެ މަގާމުން އިސްތިއުފާ ދެއްވީ ކުރީގެ ރައީސް މައުމޫން އަބްދުލް ގައްޔޫމާއެކު އެމްޑީޕީއިން މަސައްކަތްކުރަން ފެށި ހިސާބުންނެވެ. އަލީ ވަހީދު އިނގިރޭސިވިލާތަށް ވަޑައިގެންނެވީ މޭޑޭގެ މުޒާހަރާއަށްފަހު އޭނާ ހައްޔަރުކޮށް ދޫކޮށްލުމުންނެވެ. ޗެއާޕާސަން ކަމުގެ މަގާމުން އިސްތިއުފާ ދެއްވީ މާލޭގައި އުޅުއްވާ ބޭފުޅަކަށް އެ މަގާމު ދިނުމުގެ ބޭނުމުގައި ކަމަށް ވިދާޅުވެ އެވެ.\nއަލީ ވަހީދު ދާދިދެންމެއަކު ކުރެއްވި ޓްވީޓެއްގައި ވިދާޅުވީ، "ލޯބިވާ އެމްޑީޕީގެ ހުރިހާ އާންމު މެންބަރުންނަށް ހިތުގެ އިހްލާސްތެރި ޝުކުރު ދަންނަވާ،" ކަމަށެވެ. ޕާޓީގެ ރައީސް މުހައްމަދު ނަޝީދާއި ޕީޖީ ލީޑަރު އިބްރާހިމް މުހައްމަދު ސޯލިހު، އިބޫއަށް ކާމިޔާބީއަށް އެދިވަޑައިގަންނަވާ ކަމަށް ވެސް ވިދާޅުވި އެވެ.\n"އަޅުގަނޑު މިވަގުތު ވަކިވެލީ، އެހެނަސް އަޅުގަނޑުމެންފެ ހިތާ ހިތުގެ ގުޅުމެއް ނުފޮހެވޭނެ،" އަލީ ވަހީދު ވިދާޅުވެފައިވެ އެވެ.\nއަލީ ވަހީދު ދެން ވިދާޅުވެފައިވަނީ މިރޭ 9:30 ގައި ވީޓީވީއިން ބައްދަލުކުރައްވާނެ ކަމަށެވެ. އޭނާގެ ޓްވީޓްގައި ޖުމްހޫރީ ޕާޓީގެ ލީޑަރު ގާސިމް އިބްރާހިމްއާއެކު ނަންގަވާފައިވާ ފޮޓޯއެއް ވެސް ހިއްސާކުރައްވާފައިވެ އެވެ. ބެލެވޭ ގޮތުގައި މިރޭ އަލީ ވަހީދު ޖުމްހޫރީ ޕާޓީއަށް ސޮއި ކުރައްވާނެ އެވެ.\nއެކަމާ ގުޅިގެން ގާސިމް އިބްރާހިމް ކުރެއްވި ޓްވީޓްގައި ވިދާޅުވީ، މިރޭ ވީޓީވީ އިން ދައްކާ ޖަލްސާގައި، "ލޮނު، ފޮނި އަދި ކުޅި ރަހަވެސް ހެޔޮވަރުވާނެ" ކަމަށް އުންމީދު ކުރައްވާ ކަމަށެވެ.\nއަލީ ވަހީދު އެންމެ ފުރަތަމަ މަސައްކަތް ކުރެއްވީ ރައީސް މައުމޫންގެ އަރިހުގައި ޑީއާރްޕީގަ އެވެ. އެމްޑީޕީއަށް އަލީ ވަހީދު ގުޅިވަޑައިގެންނެވީ ރައީސް ނަޝީދުގެ ވެރިކަމުގަ އެވެ. އޭގެފަހުން އަލީ ވަހީދަކީ އެމްޑީޕީގެ ކުރީ ސަފުގައި އުޅުއްވާ ބޭފުޅެކެވެ.\nއެމްޑީޕީ ޖުމްހޫރީ ޕާޓީ ގާސިމް އިބްރާހިމް + އަލީ ވަހީދު\nޖޭޕީ ހޫނުވެ، ގާސިމާއި އަލީ ވަހީދުގެ ބަހުގެ ހަމަލާތަކެއް\nގާސިމްގެ ނިންމުމާ ދެކޮޅުވެ، އަލީ ވަހީދު އެމްޑީޕީގެ ޖަލްސާއަށް


Raajje ai fathuruveringe adhadhu9lakka huraskohfi\nމި އަހަރުގެ މިހާތަނަށް ރާއްޖެއައި ފަތުރުވެރިންގެ އަދަދު ނުވަ ލައްކަ ހުރަސްކޮށްފި -- ފޮޓޯ:އަވަސް\nރާއްޖޭގެ ބޯޑަރު ހުޅުވިފަހުން މި އަހަރުގެ މިހާތަނަށް ރާއްޖެ އައި ޓޫރިސްޓުންގެ އަދަދު 900،000 އަށްވުރެ މަތިވެއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރުގެ މިހާތަނަށް ރާއްޖެއަށް 905817 ޓޫރިސްޓުން ޒިޔާރަތްކޮށްފައި ވެއެވެ.\nމި އަހަރުގެ ޖެނުއަރީ މަހު 92،103 ޓޫރިސްޓުން ޒިޔާރަތް ކޮށްފައިވެ އެވެ. މި އަދަދަކީ މިދިޔަ އަހަރު އައި 173،347 މީހުންނާ އަޅާބަލާނަމަ 46.9 ޕަސެންޓް ދަށް ވުމެކެވެ. އަދި 2019 ވަނަ އަހަރު އައި 151،552 ޓޫރިސްޓުންނާ އަޅާބަލާނަމަ 39.2 ޓޫރިސްޓުންގެ ދަށް ވުމެކެވެ. އަދި ފެބްރުއަރީ މަހު ރާއްޖެއަށް އައިސްފައިވަނީ ފެބްރުއަރީ 96،882 ޓޫރިސްޓުންނެވެ. މި އަދަދަކީ މިދިޔަ އަހަރު އައި 149،785 ޓޫރިސްޓުންނާ އަޅާބަލާނަމަ 35.3 ޕަސެންޓުގެ ދަށް ވުމެކެވެ. އަދި 2019 ވަނަ އަހަރު އައި 169،582 ޓޫރިސްޓުންނާ އަޅާ ބަލާނަމަ 42.5 ޕަސެންޓުގެ ދަށް ވުމެކެވެ.\nއޮގަސްޓް މަހު 143،599 ޓޫރިސްޓުން އައިސްފައިވާއިރު ސެޕްޓެމްބަރު މަހު 114،896 ޓޫރިސްޓުން ވަނީ ރާއްޖެ އައިސްފަ އެވެ.\nމިމަހުގެ ނުވަ ވަނަ ދުވަހުގެ ނިޔަލަށް ރާއްޖެއަށް ވަނީ 34955 ޓޫރިސްޓުން ޒިޔާރަތްކޮށްފައެވެ. މިއީ 2019 ވަނަ އަހަރުގެ އޮކްޓޯބަރުމަހުގެ މި މުއްދަތާއި އަޅާ ބަލާއިރު 14.3 އިންސައްތަ ދަށް އަދަދެކެވެ.\nރާއްޖެއަށް މިހާރު އެންމެ ގިނަ އަދަދަކަށް އަންނަނީ އިންޑިއާ ޓޫރިސްޓުން ނެވެ. އެގޮތުން އަހަރުގެ މިހާތަނަށް ރާއްޖެއަށް އައި ޖުމްލަ ފަތުރުވެރިންގެ 23 އިންސައްތައަކީ އިންޑިއާ ޓޫރިސްޓުން ނެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް ޓޫރިސްޓް އެރައިވަލް + އެމްއޭސީއެލް މިނިސްޓްރީ އޮފް ޓޫރިޒަމް


Final gai Manchester City aai Chelsea ge kurimathilumeh | Mihaaru\nކުޅިވަރު / ލީގު ކަޕް\nރޭގެ މެޗަށް ފަހު ޗެލްސީ ކުޅުންތެރިން އުފާފާޅުކުރަނީ.-- ފޮޓޯ: އޭއެފްޕީ\n25 ޖެނުއަރީ 2019 - 10:22\nރޭގެ މެޗުގެ ފުރިހަމަ ވަގުތު ހަމަވިއިރު ދެ ޓީމު އޮތީ އެގްރިގޭޓް 2-2 އިން އެއްވަރުވެފަ އެވެ. ފުރަތަމަ ލެގުގައި ޓޮޓެންހަމް 1-0 އިން މޮޅުވިއިރު، ރޭގެ މެޗުގެ 90 މިނިޓްގެ ކުޅުން ނިމުނުއިރު ޗެލްސީ ކުރީގައި އޮތީ 2-1 އިންނެވެ. މި މުބާރާތުގައި އެގްރިގޭޓް ގުނާއިރު ރަށުން ބޭރުގައި ޖަހާ ގޯލަށް ނުބަލާނެ އެވެ.\nޗެލްސީ ދަނޑުގައި ރޭ ކުޅުނު މެޗުގެ ފުރަތަމަ ހާފުގައި އެ ޓީމުން ވަނީ ދެ ގޯލު ޖަހައިފަ އެވެ. އެ ޓީމުގެ ފުރަތަމަ ލަނޑު ޖެހީ މެޗުގެ 27 ވަނަ މިނިޓްގައި ފްރާންސްގެ މިޑްފީލްޑަރު އެންގޯލޯ ކާންޓޭ އެވެ. އޭގެ 11 މިނިޓް ފަހުން ލީޑުފުޅާކޮށްދިނީ އެޑެން ހަޒާޑް އެވެ.\nއަނިޔާގެ ސަަބަބުން ޓޮޓެންހަމްގެ ހެރީ ކޭން އާއި ޑެލެ އަލީ ކުޅުމާ ދުރުހުރިއިރު، އޭޝިއަން ކަޕަށް ވީއްލާފައިވުމުން ދެކުނު ކޮރެއާގެ ފޯވާޑް ސޮން ހެއުން މިން ވެސް ހުރީ ޓީމާ ދުރުގަ އެވެ. އެހެންވެ ޓޮޓެންހަމްގެ ފޯވާޑް ލައިން ލީޑު ކުރަމުންދަނީ ތަޖުރިބާކާރު ސްޕެއިންގެ ފޯވާޑް ފެނާންޑޯ ލޮރެންޓޭ އެވެ.\nރޭގެ މެޗުގެ ދެ ވަނަ ހާފުގައި ޓޮޓެންހަމަށް އުއްމީދެއް ލިބުނީ ދެ ވަނަ ހާފްގެ ކުޅުން ފެށިގެން ފަސް މިނިޓް ތެރޭ ލޮރެންޓޭ ލަނޑެއް ކާމިޔާބު ކޮށްދިނުމުންނެވެ.\nމި މުބާރާތުގެ ގަވައިދުގައިވާ ގޮތުން ދެ ޓީމުގެ ނަތީޖާ 90 މިނިޓަށް ފަހު އެއްވަރުވެއްޖެނަމަ އިތުރު ވަގުތުގެ ދެ ހާފެއް ނުކުޅޭނެ އެވެ. އެހެންވެ ރޭގެ މެޗުގައި ވެސް ނަތީޖާ ނެރުމަށް ޖެހީ ޕެނަލްޓީ އެވެ.\nޕެނަލްޓީގައި ޗެލްސީން ފޮނުވާލި ހަތަރު ޕެނަލްޓީ ވެސް ވަނީ ކާމިޔާބު ކޮށްފަ އެވެ. އެ ޓީމުން ޕެނަލްޓީތައް ޖެހީ ވިލިއަން، ސެސާ އަޒްޕިލިކުއޭޓާ، ޖޯޖީނިއޯ އަދި ޑޭވިޑް ލުއިޒް އެވެ. ޓޮޓެންހަމްގެ ކްރިސްޓިއަން އެރިކްސެން އާއި ލަމޭލާ ޕެނަލްޓީ ކާމިޔާބުކުރިއިރު، އެރިކް ޑަޔާ އާއި ލޫކަސް މޯރާ ޖެހި ޕެނަލްޓީތައް ކާމިޔާބެއް ނުވި އެވެ.\nމިއީ ފާއިތުވި 16 އަހަރުގެ ތެރޭގައި ޗެލްސީން އެކި މުބާރާތްތަކުގައި ކުޅޭނެ 15 ވަނަ ފައިނަލެވެ. އެންމެ ފަހުގެ ޗެމްޕިއަން ސިޓީއާ ދެކޮޅަށް ކުޅޭ ފައިނަލް އޮންނާނީ އަންނަ މަހުގެ 24 ގަ އެވެ،\nރޭގެ މެޗާ ބެހޭގޮތުން ޗެލްސީގެ ކޯޗު މައުރީޒޯ ސާރީ ބުނީ ސެމީ ފައިނަލުގެ ދެ މެޗަށް ބަލާއިރު ފައިނަލަށް ދިއުން އެންމެ ހައްގީ ޗެލްސީ ކަމަށާއި އެންމެ ފަހުން ކުޅުނު މެޗުގައި އާސެނަލް އަތުން ބަލިވި ނަމަވެސް މި މެޗުގައި ކުޅުންތެރިންގެ ފަރާތުން ފެނުނީ އާދަޔާހިލާފު ރޫހެއް ކަމަށެވެ.\nސާރީ އަކީ ޗެލްސީގެ ކޯޗުކަމާ ހަވާލުވެ ފުރަތަމަ ސީޒަނުގައި ލީގު ކަޕް ފައިނަލަށް ދަތުރުކުރި ހަތަރު ވަނަ ކޯޗެވެ. މިއީ މި މުބާރާތުގެ ފައިނަލުގައި ޗެލްސީ ކުޅޭނެ އަށް ވަނަ ފަހަރެވެ.\nޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ ޕެނަލްޓީ ޖަހައިގެން ބަލިވުމަކީ މީގެ އޭނާގެ ޓީމުން ކުރި ހިތްވަރަށް ލިބުނު ވަރަށް ބޮޑު ދެރައެއް ކަމަށާއި އެކަމަކު މި މުބާރާތުގެ ގަވާއިދު ބަދަލުކުރިގޮތާ މެދު ހިތްހަަމަ ނުޖެހޭ ކަމަށެވެ.\n"ސްޕެއިނާއި ޔޫރަޕްގެ މުބާރާތްތަކުގައި ވެސް ރަށުންބޭރުގައި ގޯލެއް ޖަހައިގެން އެގްރިގޭޓް އެއްވަރުވެއްޖެނަމަ އެ ޓީމެއް އަނެއް ބުރަށް ދަނީ. މި މެޗުގައި 180 މިނިޓް (ދެ މެޗު) ނިމުނުއިރު 2-2. އަހަރެމެން ރަށުންބޭރުގައި ލަނޑެއް ޖެހީ. އެކަމަކު މި ފެނުނީ މިދިޔަ އަހަރު ބަދަލުކުރި ގަވައިދުގެ ގެއްލުން އަހަރެމެންނަށް ލިބުނުތަން." ކުރިން ސައުތެމްޓަނާއި އެސްޕަންޔޯލަށް ކޯޗުކޮށްދިން ޕޮޗެޓީނޯ ބުންޏެވެ.\nޗެލްސީ ޓޮޓެންހަމް ލީގު ކަޕް


Photo ah emme reethee Niyama resort | Mihaaru\nފޮޓޯ އަށް އެންމެ ރީތީ ނިޔާމަ ރިސޯޓް\n11 ޖޫން 2019 - 10:592comments\nފޮޓޯ އަށް އެންމެ ރީތި ސަރަހައްދީ ރިސޯޓަކަށް ނިޔާމަ ޕްރައިވެޓް އައިލެންޑް ހޮވިއްޖެ އެވެ.\nލަގްޒަރީ ޓްރެވެލް އެޑްވައިޒަރީސް އިން ނިޔާމަ ޕްރައިވެޓް އައިލެންޑަށް "މޯސްޓް އިންސްޓަގްރެމަބަލް ހޮޓެލް 2019" ލިބިފައިވަނީ އޭޝިއާގެ އިންޑިއަން އޯޝަން އާއި ޕެސިފިކް އޯޝަން އައިލެންޑް ކެޓަގަރީންނެވެ.\nލަގްޒަރީ ޓްރެވެލް އެޑްވައިޒަރީ އަކީ މިނިވަން ނޫސްވެރިންތަކެއް ހިމެނޭ ޓްރެވެލް އޭޖެންޓެކެވެ.\nމި ހާއްސަ އެވޯޑަށް ފަހު ނިޔާމަ ޕްރައިވެޓް އައިލެންޑްގެ ޖެނެރަލް މެނޭޖަރު ހަފީދު ބުސައިދީ ވިދާޅުވި ގޮތުގައި ފޮޓޯ ނަގަން އެންމެ ރީތި ރިސޯޓަކަށް ނިޔާމަ ހޮވުމުން އެނގެނީ ލަގްޒަރީ މާކެޓުގައި އެ ރިސޯޓު ހޯދާފައިވާ މަގްބޫލު ކަމެވެ.\nނިޔާމަ ޕްރައިވެޓް އައިލެންޑްގެ ވޯޓާ ވިލާތައް-- ފޮޓޯ: ނިޔާމަ\nދ. އަތޮޅުގައި އޮތް އެ ރިސޯޓު އޮންނަނީ ދެ ބަޔަކަށެވެ. "ޕްލޭ" އާއި "ޗިލް"ގެ ނަން ދީފައިވާ މި ދެ ސަރަހައްދުން ދޭ ހިދުމަތްތައް ވެސް ތަފާތެވެ. މި ދެ ސަރަހައްދު ގުޅާލާފައިވަނީ ބްރިޖަކުންނެވެ. މި ރިސޯޓުގެ ބީޗް ސައިޑް ހާއްސަކޮށްފައި ވަނީ އާއިލާތަކަށެވެ. އެގޮތުން ކުޑަކުދިންނަށް ހާއްސަކޮށް އިންފިނިޓީ ޕޫލެއް ވެސް ހިމެނެ އެވެ.\nއެ ރިސޯޓުގައި ކުޑަކުދިންނަށް ހާއްސަ ކްލަބެއް ވެސް ހުރެ އެވެ. އެއް އަހަރާއި 12 އަހަރުގެ ކުދިންނަށް ހާއްސަކޮށް ހުޅުވާފައިވާ މި ކްލަބްގައި ޗައިލްޑްކެއާ ޕްރޮފެޝަނަލުން އުޅޭނެ އެވެ. މިއީ ތިން އަހަރުން ދަށުގެ ކުދިންނަށް ބައިވެރިވެވޭ ގޮތަށް ރާއްޖޭގައި ހުޅުވާފައިވާ ހަމައެކަނި ކުޑަކުދިންގެ ކްލަބެވެ.\nމި ހާއްސަ ކްލަބުގައި ތަފާތު ތީމްތައް ހުރެ އެވެ. އެގޮތުން ޖަންގަލް ސަފާރީ އާއި ޕައިރެޓްސް އާއި ޕްރިންސަސް އާއި ސާކަސް ފަން ތީމުގެ މި ކްލަބުން ސޭންޑްކާސަލް ހެދުމާއި ސްނޯކްލިން އާއި ޓެނިހާއި ފުޓްބޯޅަ އާއި މޫދު ކުޅިވަރުތައް ވެސް އޮންނާނެ އެވެ.\nނިޔާމަ ޕްރައިވެޓް އައިލެންޑްގެ ވޯޓާ ވިލާއެއް--ފޮޓޯ:ނިޔާމަ\nނިޔާމަ ރިސޯޓުގައި އެއް ރޫމްގެ ވިލާ އާއި ދެ ރޫމާއި ތިން ރޫމްގެ އިތުރުން ހަތަރު ރޫމްގެ ވިލާތައް ވެސް ހިމެނެ އެވެ. އަދި މި ވިލާތަކުގައި ޕްރައިވެޓް ފޫލް ވެސް ހުރެ އެވެ.\nނިޔާމަ ޕްރައިވެޓް އައިލެންޑް ހުޅުވީ 2012 ވަނަ އަހަރު އެވެ.\nއިތުރު ލިޔުންތައް ޓޫރިޒަމް ޕްރޮމޯޝަން އެމްއެމްޕީއާރުސީ


REPORT | Aanmu Boluge Rihumeh Tumor'akah, Engumaaeku Hafuthaaeh Therey Maru - Vaguthu\n"އަޅުގަނޑު ކުރިމަތީގައި އެ މަންޖެ އުޅެ ބޮޑުވީ، އެވަރުގެ ދީންވެރި ކުއްޖަކު އަޅުގަނޑަކަށް ނުލިބޭނެ، އެއީ ވަރަށް ރަނގަޅު ކުއްޖެއް،" މިދިޔަ އަންގާރަ ދުވަހުގެ ރޭ ނިޔާވި އައިޝަތު ޝިފާގެ ފިރިމީހާ މުހައްމަދު ޝާހިދު، އޭނާގެ އަނބިމީހާ ޝިފާ ސިފަ ކޮށްދެމުން ފުރަތަމަ ވެސް ބުނީ މިހެންނެވެ.\nޝިފާ ނިޔާވީ، އޭނާގެ ސިކުނޑީގައި ޓިއުމަރެއް އުފެދިފައިހުރިކަން އިނގުނުތާ ހަފްތާއެއްހާ ދުވަހުގެ ތެރޭގައެވެ. މީގެ 8 އަހަރު ކުރިން ޝިފާއާއި ކައިވެނި ކުރިންސުރެެ ވެސް ބޮލުގައި ރިއްސާތީ އުޅޭ ކަމަށް ޝާހިދު ކިޔައިދިނެވެ. އެކަަމަކު، ޓިއުމަރެއް ހުރިކަން ދެނެގަނެވުނީ އެމަޖެންސީކޮށް އައިޖީއެމްއެޗްއަށް ދެއްކުމުންނެވެ. ޝާހިދުއާއި ޝިފާގެ މި ގޮންޖެހުން ބޮޑު ދިރިއުޅުމުގެ ވާހަކަ ކިޔައިދިނެވެ.\nބޮލުގައި ރިއްސުމަކީ ޝިފާއަށް އާދައިގެ ކަމެކެވެ. ޑޮކްޓަރަށް ދައްކަން ދާކަށް ފުރަތަމަ ދުވަސްކޮޅު ނޫޅެއެވެ. މާ ބޮޑަށް ބޮލުގައި ރިއްސަން ފެށުމުން ކާލަނީ ޕެނަޑޯލް ބޭސް ގުޅައެކެވެ. ބޭސް ގުޅަައެއް ކާލައިގެން ލުއި ވީމައި ބޮލުގައި ރިއްސާތީ އުޅުނު ކަން ޝިފާ ހަނދާން ވެސް ނުހުންނަ ކަހަލައެވެ. އެއީ ދެން ބޮލުގައި ރިހުން ރަނގަޅުވީ ކަމަށް ހީކޮށްގެން ހުރެވެނީއެވެ. ބޮޑު ސިއްހީ މައްސަލައެއް ދިމާވެފައި ހުރެދާނެ ކަމަށް ހިޔާލަށް ވެސް ނާދެއެވެ.\nއެއީ މީގެ ދެ އަހަރު ކުރިއެވެ. މާ ބޮޑަށް ބޮލުގައި ރިއްސާތީ ޑޮކްޓަރަށް ވެސް ދެއްކީއެވެ. ސިޓީ ސްކޭން ވެސް ހެދީއެވެ. އޭގެ ރިޕޯޓްގައިވާ މާ ބޮޑު ތަފްސީލެއް ވެސް ދެމަފިރިންނަށް ނޭނގެއެވެ. އެއާ ގުޅިގެން ސިއްޚީ ހާލަތުގެ މަޝްވަރާ ކުރަން ސިޓީ ސްކޭން ޑޮކްޓަރަށް ދައްކަން ވެގެން ރާވާފައި އޮތް ނަމަވެސް، ކޮވިޑް-19 ގެ ހާލަތު ކުރިމަތިވެ ދަތުރުފަތުރު ހުއްޓިގެން ގޮސް އެ ޑޮކްޓަރަކަށް ދެއްކޭ ގޮތް ނުވީއެވެ.\n"އަޅުގަނޑުމެން ޕްލޭން ކޮށްގެން ހުރީ ސީޓީސްކޭން ރިޕޯޓު ދައްކަން މާލެ ދާން. އެކަމަކު ކަންދިމާކުރި ގޮތުން ކޮވިޑް އައުމާއި ގުޅިގެން ދައްކަން ނާދެވުނީމަ، އަނެއްކާވެސް "ބެކް ޓު ނޯމަލް" އަށް ދިޔައީ،" ކ. ހުރާގައި ދިރިއުޅެމުން ދިޔަ ދެމަފިރިންގެ ހާލަތު ދިމާވަމުން އައި ގޮތް ޝާހިދު ކިޔައިދިނެވެ.\nދެ އަހަރު ފަހުން މާލެ ކްލިނަކަކަށް ދެއްކުން\nޝިފާގެ ބޮލުގައި ރިއްސުމަކަށް އެއްވެސް ބަދަލެއް ނައެވެ. ފަހުން ފަހުން ހާލަތު މާ ބޮޑަށް ވެސް ގޯސްވީއެވެ. އެހެން އުޅެން ފެށީމައި މީގެ ހަފްތާއެއް ކުރިން މާލެ އައިސް ޑޮކްޓަރަށް ދެއްކިއެވެ. އީވް ކްލިނިކްއިން ޑޮކްޓަރަށް ދެއްކުމުން، އެ ޑޮކްޓަރ ބުނީ ބޮލުގައި ރިއްސަނީ ކަންފަތުގައި އިންފެކްޝަން އުފެދިފައި ހުރުމުގެ ސަބަބުން ކަމަށެވެ. އެކަމަށް ޑޮކްޓަރ ދިނީ ކަންފަތައް އަޅާނެ ބޭހެކެވެ.\nކްލިނިކްއިން ޑޮކްޓަރަށް ދައްކުމަށްފަހު އެނބުރި ރަށަށް ދިޔައީ ޝިފާގެ ބޮލުގައި ރިހުމަށް ފަރުވާއެއް ލިބުނީ ކަމަށް އުންމީދު ކޮށްގެންނެވެ. ބަރާބަރަށް ބޭސް އަޅާތާ ދެ ދުވަސް ފަހުން ލުއި ވީހެން ވެސް ޝިފާއަށް ހީވިއެވެ. ނަމަވެސް، އޭގެ ދެ ދުވަހެއް ފަހުން އަނެއްކާ ބޮލުގައި ރިއްސަން ފެށީ، ހިނގާލަން ނުކުމެ އުޅެނިކޮށެވެ.\n"އުމްރާއަށް ދާން ފައިސާ ދައްކާ ހަދާފައި އޮތީ، އެހެންވެ އެކޮޅަށް ގޮސް ވަރަށް ހިނގަން ޖެހޭނެތީ އަންހެނުން ވެސް ބަލިވެ އުޅެމުން ވެސް ދައްތަމެންނާ އެކީ މިކޮޅުގައި ހިނގާލަން ނުކުތީ، ދެން ރަށް ވަށައި ހިނގާލަން ގޮސް އައި ތަނުން ޝިފާގެ ހާލު ދެރަވާން ފެށީ، ހިނގާލަން ގޮސް އައިސް ދިޔައީ ދައްތަމެން ގެޔަށް. އެގެޔަށް ގޮސްވެސް ވަރުބަލިވާތީ ސޯފާގައި އޮތީއޭ ބުނީ،" އަނބިމީހާގެ ހާލަތު ގޯސްވަމުން އައިގޮތް ޝާހިދު ކިޔައިދިނެވެ.\nޝާހިދު ބުނީ އެ ރޭ ޝިފާ ދަރިފުޅު ގޮވައިގެން ގެޔަށް ވެސް ދިޔައީ ހިނގާފައި ކަމަށެވެ. އެރޭ ގެޔަށް ދިޔަ ގޮތަށް ވެސް އުޅުނީ ވަރަށް ބޮޑަށް ބޮލުގައި ރިއްސާތީއެވެ. އެހެންވެ، ޑޮކްޓަރަށް ދައްކަން ދާން އޭނާ ކައިރި ޝާހިދު އެދުމުން ވެސް ބުނީ، އާންމުކޮށް ވެސް ބޮލުގައި ރިއްސާ ގޮތަށް ރިއްސަން ފެށީ ކަމަށެވެ. އަދި އެދުނީ ޕެނަޑޯލް ގެނެސްދިނުމަށެވެ.\nހާލަތު ދެން ވެސް އިތުރަށް ގޯސްވަމުން ދިއުން\nޝިފާގެ ބޮލުގައި ރިހުމަކަށް ލުޔެއްް ނުލިބުނެވެ. މި އާދަވެފައިވާ ދިރިއުޅުމުގައި ދިމާވި ރެއެކެވެ. ހާލަތު އަދި މާ ބޮޑަށް ގޯހެވެ. އަންހެނުން ބޮލުގައި ރިއްސާތީ ބޯ މޮޑެދޭން ޖައްސާލާފައި އޮއްވައި ޝާހިދަށް ނިދިއްޖެއެވެ. ދަންވަރު ހޭލެވުނުއިރު، ޝިފާއަށް ހޮޑުލެވިފައި ހުއްޓެވެ. ހަމައަކަށް އަޅުވާފައި، އަނެއްކާ ހޭލިއިރު ވެސް ކަމަކު ދާކަށް ނެތެވެ. ފަތިހުގެ އެ ވަގުތު ވެސް ޝިފާ ހަމަ ހޮޑުލަނީއެވެ.\n"އޭރު ވަރަށް ބޮޑަށް މީހާ ބަލިވެފައި އިނީ. ވަރަށް އާދޭސް ކުރިން ޑޮކްޓަރަށް ދައްކަން ދާން. އެކަމަކު ހަރަކާތްތައް ހުރީ ނިދަން ބޭނުންވެފައި ހުރި ކަހަލަ ގޮތަކަށް. ރޭގަނޑު ނުނިދާ ހުރީމައި ނިދަން ބޭނުންވީ ކަމަށް ބަލާފައި އަރާމު ކުރަން ބޭއްވީ،" ޝާހިދު ބުންޏެވެ.\nއެ ދުވަހު ދެން ދިޔައީ ހުރާގައި ހުރި ސިއްޚީ މަރުކަޒަށެވެ. ޑޮކްޓަރަށް ދެއްކުމުން އެ މީހުން ބެލީ އޭގެ ކުރީ ދުވަހު ނުކައި ހުރުމުން ޝިފާ ގައިން ވަރު ދެރަވީ ކަމަށް ޝާހިދު ބުންޏެވެ. ހުކުރު ދުވަހުގެ މެންދުރެއްހާއިރު ޑޮކްޓަރު އެތަނުން ދިއުމުގެ ކުރިން، އެންމެ ފަހު ބަލައިލުމަކަށް ޝިފާގެ ލޯ ހުޅުވާލައި ބަލާލިއިރު އޭނާ އޮތީ ހުއްޓިފައެވެ.\n"އެގަޑީގައި އަންހެނުންގެ ހިތް އެއްކޮށް ހުއްޓުނީ ކަމަށް ޑޮކްޓަރުން ބުނީ،" ޝާހިދު ބުންޏެވެ.\nއެމަޖެންސީގައި މާލެއަށް، ނަތީޖާއިން ކުއްލި ސިހުމެއް\nރަށު ސިއްޚީ މަރުކަޒުގައި ޚިދުމަތް ދެނިކޮށް ޝިފާގެ ހާލަތު ގޯސްވުމުން ކުއްލި ހާލަތުގައި މާލެ ގެނެސްފިއެވެ. މާލެ ގެނައީ ވެސް ސީޕީއާރު ދީގެނެވެ. އަނެއްކާ އައިޖީއެމްއެޗްގައި ފަރުވާ ދެމުން ދަނިކޮށް ވެސް ހާލު ދެރަވެގެން ސީޕީއާރު ދޭން ޖެހުނީއެވެ.\n"ދެން ސީޓީ ސްކޭން ހެދިއިރު އިނގުނީ ސިކުނޑި ހުރީ އެއްކޮށް ދުޅަވެފައިކަން،" ލިބުނު ހިތާމަވެރި ކުއްލި ޚަބަރު ލިބުނު ގޮތް ޝާޙިދު ބުންޏެވެ.\nޝިފާގެ ސިއްހީ ހާލަތު ދެނެގަނެވުނީ ހާލަތު އެންމެ ގޯސްވީ ވަގުުތުއެވެ. އައިޖީއެމްއެޗް އިން ހެދި ސީޓީސްކޭންގެ ނަތީޖާއިން ލިބުނީ ހިތްދަތި ހަބަރެކެވެ. އެ ސްކޭން ރިޕޯޓުން ދެއްކީ ޝިފާގެ ސިކުނޑި މުޅިން ދުޅަވެފައިވާ ކަމެވެ. ޓިއުމަރެއް އިނީ ސިކުނޑީގެ އެންމެ މުހިއްމު ހިސާބުގައެވެ.\nޑޮކްޓަރުން ބުނި ގޮތުން، އެ ޓިއުމަރު އުފެދިފައިވަނީ މައިބަދަ ކައިރި ނާރުތަކަކަށް ދަތުރުކުރާ ހިސާބުގައެވެ. އަދި މުޅި ސިކުނޑި ދުޅަވެފައި އޮތުމުން ދެވޭނެ އިތުރު ފަރުވާއެއް ނެތްކަމަށް ޑޮކްޓަރުން ބުންޏެވެ.\nޝިފާ އޮތީ އައީސީޔޫގައެވެ. ޝިފާ ކައިރިޔަށް ވަދެވެނީ ފިރިމީހާއަށް އެކަންޏެވެ. ހާލު ދެރަވަމުން ދިޔައިރު، އެ ކަންތައް ވެސް މަޑުމަޑުން ފެއިލް ވަމުން ދިޔަކަމަށް ޑޮކްޓަރުން ބުނަމުން ދިޔައެވެ.\nއެންމެ ފަހު ފަހަރަށް ވެސް ޝިފާއަށް ޝަހާދަތް ކިޔައިދިން\n"އެރޭ ވެސް އަޅުގަނޑު ވަނިން. އޭރުވެސް ހާޓް ބީޓް ހަމަ ނޯމަލް. ދެން ކައިރިޔަށް ހުއްޓި ޝަހާދަތް ކިޔައިދެމުން ދިޔައީ. އަޅުގަނޑަކަށް ނޭންގޭ ކިތައް ފަހަރުކަމެއް ވެސް ކިޔައިދިނީ. ގާތްގަނޑަކަށް 15 ވަރަކަށް މިނެޓް ވަންދެން ކިޔައިދެމުން ދިޔައިން. ދެން އިރުކޮޅަކުން އަނހެނުންގެ ހާޓް ބީޓްް ދަށްވާން ފެށީ،"\nހާލަތު ގޯސްވާން ފެށުމުން އެތަނުން ބޭރަށް ދިއުމަށް ޝާހިދަށް އެންގިއެވެ. އަނެއްކާ އިރުކޮޅެއް ފަހުން އެތެރެއަށް ވަނުމުގެ ހުއްދަ ޑޮކްޓަރ ދިނެވެ.\n"ދެން ގޮސް އެންމެ3ފަހަރު ޝަހާތް ކިޔައިދިނުމުގެ ގޮތުން ލަސް ލަހުން ޝަހާދަތް ކިޔައިދިނިން" އަންހެނުންގެ ކައިރީގައި ހުރެވުނު ފަހު ވަގުތުކޮޅު ޝާހިދު ކިޔައިދިނިއެވެ. ހުރާއިން ފުރައިގެން ޝިފާ މާލެ ގެންދިޔަ ލޯންޗް މަތީގައި ވެސް ޝަހާދަތް ކިޔެވެ.\nއަންހެނުންނަށް ޝަހާދަތް ލައިދިނުމަށް ފަހު އެކުވެރިޔަކާއެކު ދިޔައީ ދެ ރަކުއަތުގެ ނަމާދެއް ކޮށްލާށެވެ. އަނބިމީހާގެ މަރުގެ ހަބަރު އެކުވެރިޔާ ދިނީ ޝާހިދު ނަމާދުކޮށް ސަލާންދިން ތަނުންނެވެ.\n"އޭނާގެ އަމިއްލަ ޒާތުގައި ހިނިއައިސްފައި ނުހުންނަ ވަރަށް ހީލަާފަ އޮތީ. ދެރަވިޔަސް ނުރޮއި އެންމެނަށް ވެސް ހަމަޖެހުނީ އަނބިމީހާ ހެވިފައި އޮތް ގޮތް ފެނިފައި. އެމަންޖެ ހީލާފައި އޮތްލެއް ބޮޑުކަމުން އެންމެން ވެސް މޫނުބަލާފައި ދިޔައީ ހިތްހަމަޖެހިގެން، އުފަލުން ހީލައިގެން. ހޮސްޕިޓަލުގައި އޮތްއިރަށް ވުރެ ވެސް ކަށުކަމާކެމީގެ ކަންތައް ނިމުންއިރު މާ ބޮޑަށް ހިނިތުންވެފައި އޮތީ"\nދީންވެރި، ކެތްތެރި އަންހެނެއް!\nޝާހިދު ކިޔައިދިން ގޮތުގައި ކައިވެނި ކޮށްގެން އުޅޭތާ 8 އަހަރު ވީއިރުވެސް ބަރާބަރަށް ނަމާދުވެސް ކުރަމުން ދިޔަކަމަށެވެ. ގޭތެރޭގައި ކަމެއް ހިނގިޔަސް، ޒުވާބުކޮށް ނޫޅޭކަން ޝާހިދު ފާހަަގަކުރިއެވެ. ޝިފާ އަކީ ވަރަށް ކެތްތެރި ކުއްޖެއް ކަމަށް އޭނާގެ ފިރިމީހާ ބުނެއެވެ. މައިދައިތަ އާއި ބަފައިބެ ކައިރީގައި 8 އަހަރު ހޭދަކުރިއިރު، އެމީހުންނާއި ދިމާލަށް ނުރުހުމުގެ ބަހެއް ވެސް ބުނެފައިނުވެއެވެ.\nޝިފާގެ މީސް މީޑިއާ އެކައުންޓްތަކަށް ބެލިއަސް ފެނިގެންދަނީ އެހެން މީހުންނަށް ދީފައިވާ ނަސޭހަތެވެ. ދީނީ ނަސޭހަތުގެ ބަސްކޮޅުތަކެވެ. އެންމެ ފަހުން ފޭސްބުކްގައި ކޮށްފައިވާ ޕޯސްޓްވެސް ހާއްސަވެފައި ވަނީ މައިންބަފައިންނަށެވެ.\nޝިފާ ނިޔާވިއިރު އިރު އޭނާގެ ހަ އަހަރުގެ ކުއްޖަކާއި ހަތަރު އަހަރުގެ ކުއްޖަކު ދުނިޔޭގައި އެބަތިއްބެވެ.\nމަރުހޫމްގެ ފުރާނައަށް ސުވަރުގޭގެ ދާއިމީ ނިއުމަތް ލެއްވުން އެދި ދުއާ ކުރަމެވެ. އަދި މި ހިތާމަވެރި ދަނޑިވަޅުގައި ޝިފާގެ ފިރިމީހާ އަދި މުޅި އާއިލާއަށް ވެސް ކެތްތެރިކަން ދެއްވުން އެދި ދުއާ ކުރަމެވެ.\nސްވިމިންގް ޕޫލަކަށް ވެއްޓި ހަތަރު އަހަރުގެ ކުއްޖަކު ނިޔާވެއްޖެ\nމިސްރުގައި ކިޔަވަން ހުރި ދިވެހި ދަރިވަރަކު ކުއްލި ގޮތަކަށް ނިޔާވެއްޖެ\nމާލޭގެ ގެއެއްގެ ތެރޭގައި ނިޔާވެފައި އޮތް މީހަކު ފެނިއްޖެ\nޑިސެމްބަރު 3, 2021 00:45\nޑިސެމްބަރު 3, 2021 05:49\nކިޔާ ނިމުނު އިރުވެސް ނޭނގުނު ކޮންރަށަކު ކާކުކަންވެސް. ޅކޮބާ ފެމެލީ\nޑިސެމްބަރު 3, 2021 07:35\nކ. ހުރާގައި ދިރިއުޅެމުން ދިޔަ ދެމަފިރިންގެ ހާލަތު ދިމާވަމުން އައި ގޮތް ޝާހިދު ކިޔައިދިނެވެ.\nޑިސެމްބަރު 3, 2021 05:54\nﷲއެފުރާނަޔައް ސުވަރުގޭގެދާއިމީނިއުމަތްލައްވާށި އާމީން.\nޑިސެމްބަރު 3, 2021 05:57\nﷲ ރަޙްމަތްލައްވާ ފާފަ ފުއްސަވާދޭވެ. ސުވަރުގޭގެ މަތިވެރި ނިޢްމަތް ދެއްވާންދޭވެ. ޢާމީން.\nޑިސެމްބަރު 3, 2021 08:19\nހެލްތް މިނިސްޓަރު ނަސީމް އިސްތިއުފާ ހެލްތް މިނިސްޓަރު ނަސީމް އިސްތިއުފާ ހެލްތް މިނިސްޓަރު ނަސީމް އިސްތިއުފާ ހެލްތް މިނިސްޓަރު ނަސީމް އިސްތިއުފާ ހެލްތް މިނިސްޓަރު ނަސީމް އިސްތިއުފާ ހެލްތް މިނިސްޓަރު ނަސީމް އިސްތިއުފާ\nޑިސެމްބަރު 3, 2021 08:20\nޑިސެމްބަރު 3, 2021 09:50\nވ. އަސަރުގަދަ. އަންހެން ކަނބަލުންނަށްވާ ވަރަށް ފުރިހަމަ މިސާލެއް. މާތްﷲ މައްޔިތާގެ ފުރާނައަށް ސުވަރުގޭގެ ދާއިމީ. ނިޢުމަތް މިންވަރުކުރައްވާ މައްޔިތާގެ އާއިލާއަށް ކެއްތެރިކަން ދެއްވާށި\nޑިސެމްބަރު 3, 2021 10:57\nޑިސެމްބަރު 3, 2021 11:33\nޙާދަ ރަގަޅު ފިރި އެކޭ…\nޑިސެމްބަރު 3, 2021 12:10\nމަރުހޫމާއަށް ސުވަރުގޭގެ ދާއިމީ ނިއުމަތް ލައްވާށި. އާއިލާއަށް ކެއްތެރިކަން ދެއްވާށި. މަރަކީ އިންސާނާ އަށް ކޮންމެ ވަގުތަކުވެސް ކުރިމަތިވެދާނެ އެއްޗެއް. މިހާދިސާއިންވެސް އިބްރަތް ހާސިލްކޮށް ސިއްހީ ކަންކަމުގައި ފަރުވާ ކުޑަ ނުކުރުމަކީ ވަރަށް މުހިއްމު ކަމެއް.\nޑިސެމްބަރު 4, 2021 00:38\nޑިސެމްބަރު 4, 2021 06:01


ތެލަސީމިއާ ކުދިންނަށް އަޅާލާ، އެކުދިންގެ މައިންބަފައިންގެ އުދާސްތަކުގައި ބައިވެރިވާންޖެހޭ: ހުތުބާ – Haftha\nތެލަސީމިއާ ކުދިންނަށް އަޅާލާ، އެކުދިންގެ މައިންބަފައިންގެ އުދާސްތަކުގައި ބައިވެރިވާންޖެހޭ: ހުތުބާ\nލޭއަޅަން ޖެހިފައިވާ ކުދިން ނުވަތަ ތެލަސީމިޔާ ކުދިންނަށް އެހީތެރިކަމާއި އަޅައިލުން ކޮންމެހެންދޭންޖެހޭ ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“އިޙްސާންތެރިވުން”ގެ މައުޟޫއަށް މިއަދު ދިން ހުކުރު ހުތުބާގަިއ ވިދާޅުވީ، ދިވެހި މި އިސްލާމީ މުޖުތަމައުގައި ވެސް އުޅޭ ހާއްސައެހީއަށް ބޭނުންވާ މީހުންނާއި ޔަތީމު ކުދިންނާއި އަޅާލާނެ ބަޔަކު ނެތް ކުދިންނަށް އެހީތެރިވާންޖެހޭ ކަމަށެވެ. އަދި އެހީތެރިކަމުގެ އަތެއް ދިއްކޮށްލައި، ކުލުނުގެ ނަޒަރަކުން އެމީހުންނަށް ބަލައިލަން ޖެހޭ ކަމަށް ވިދާޅުވިއެވެ.\nއެގޮތުން ހާއްސަގޮތެއްގައި ލޭއަޅަން ޖެހިފައިވާ ކުދިން ނުވަތަ ތެލަސީމިޔާ ކުދިންނަށް އެހީތެރިކަމާއި އަޅައިލުން ކޮންމެހެންދީ، އެ ކުދިންގެ ބެލެނިވެރިންގެ ތަކުލީފުތަކާއި އުދާސްތަކުގައި ބައިވެރިވާންޖެހޭ ކަމަށް ހުތުބާގައި ވިދާޅުވިއެވެ.\n“ހާލުގެ ދުލުން މިއަދު އެކުދިން ގޮވަމުން އެދަނީ، އަޅުގަނޑުމެންގެ އެހީތެރިކަމަކަށެވެ. އެ ކުދިންގެ މައިންބަފައިންނައި ބެލެނިވެރީން އިންތިޒާރު ކުރަމުން އެދަނީ އެހީތެރިކަމުގެ އަތެއް ދިއްކޮއްލާނެ ފަރާތަކަށެވެ. އެ ތުއްތު ކުދިންނަކީ ވެސް މުޖުތަމައުގެ އެއްބައެވެ. އެ ކުދިން ވެސް އުފާވެރި ދިރިއުޅުމެއް އުޅެން ބޭނުންވެއެވެ. އެ ކުދިން އާދޭސްކުރަމުން އެ ދަނީ ހަދިޔާކުރާ ލޭތިއްކަކަށެވެ. ނުވަތަ އަޅުގަނޑުމެން ސަދަގާތް ކުރާ ފައިސާ ފޮއްޗަކަށެވެ،” ހުތުބާގައި ވިދާޅުވިއެވެ.\nއަދި ވިދާޅުވީ، ތެލެސީމިއާ ނުވަތަ ލޭ އަޅާ ކުއްޖަކަށް ހަދިޔާކުރާ ކޮންމެ ލޭތިއްކަކީ ﷲގެ މަގުގައި ކުރެވޭ ސަދަގާތެއް ކަމަށާއި ފުރާނައަށް ދިރުންދިނުމަށްޓަކާ ކުރެވޭ ޤުރުބާނީއެއް ކަމަށެވެ.\nއޭގެ އިތުރުން އަޅުގަނޑުމެންގެ ތެރޭގައި ނިކަމެތި މުސްލިމު އަހުންނާއި އުހުތުންގެ މަތިން ހަނދާންކުރަންޖެހޭ ކަމަށާއި އެމީހުންނަށްޓަކާ ހެޔޮކޮށްހިތާ އިހްސާންތެރިވާންޖެހޭ ކަމަށް ހުތުބާގައި ފާހަގަކުރެއްވިއެވެ.\nހުތުބާގައި އިތުރަށް ވިދާޅުވީ، މާތް ﷲ އިންސާނުން އުފައްދަވާފައިވަނީ އެއްބަނޑު އެއްބަފާ އަދި އެކަކު އަނެކަކަށް އެހީތެރިކަމާއި މަދަދަށް ބޭނުންވާ ގޮތަށް ކަމަށެވެ. އެހެންކަމުން ކޮންމެ އިންސާނަކީ ވެސް އެހެން މީހުންގެ އެހީތެރިކަމާއި އަޅައިލުން ބޭނުންވާނެ މީހެއް ކަމަށާއި މުސީބާތާއި ތަކުލީފު ވަގުތުގައި އެހެން މީހުންނަށް އެހީތެރިވެ ހަމްދަރުދީ ވާންޖެހޭނެ ކަމަށް ވިދާޅުވިއެވެ.\n“އެފަދަ ވަގުތުތަކުގައި އެމީހުންނަށް އެހީތެރިވެ، އަޅައިލުމަކީ އަޅުގަނޑުމެންގެ މައްޗަށް ވާޖިބު ކަމެކެވެ. މިއީ އީމާންކަން ފުރިހަމަވުމުގެ ރަމްޒެކެވެ. މުއުމިނުންގެ ސިފައެކެވެ.،” ހުތުބާގައި ވިދާޅުވިއެވެ.\nމީސްތަކުންނަކީ ވަރަށް ގިނަ ގޮތްގޮތުން އެކަކު އަނެކަކާ ގުޅި ލާމެހިފައިވާ ބައެއްކަން ފާހަގަކުރައްވާ ކީރިތި ރަސޫލާ صلى الله عليه وسلم ހަދީޡް ކުރައްވާފައިވާ ބަސްފުޅެއްގެ މާނައިގައިވެއެވެ.\n“އެއްމުއުމިނަކު އަނެއްމުއުމިނަކާ (ދެމެދުގައިވާ ގުޅުމުގެ މިސާލަކީ) ބިނާއެއްގެ މިސާލެވެ. އެ ބިނާގެ އެއް ގައުގަނޑު އަނެއް ގައުގަނޑަށް ގަދަކަން ދެއެވެ،”\nއަދިވެސް ކީރިތި ރަސޫލާ صلى الله عليه وسلم ހަދީޡް ކުރެއްވި ބަސްފުޅެއްގެ މާނަގައިވެއެވެ.\n“މުއުމިނުން އެއްބަޔަކު އަނެއް ބަޔަކަށް ލޯބިވުމުގައްޔާއި ރަހުމްކުރުމުގައްޔާއި އޯގާތެރިވުމުގައި، އެމީހުންގެ މިސާލަކީ އެއް ހަށިގަނޑެއްގެ މިސާލެވެ. އެ ހަށިގަނޑުން ގުނަވަނެއްގައި ވޭން އަޅައިފިނަމަ، ހޭލާހުރުމުންނައި ހުން އައުމުން ހަށިގަނޑުގެ އެންމެހައި ގުނަވަންތައް އެ ގުނަވަނާއި ބައިވެރިވެއެވެ،”


Massaru Tax Uvaalumuge Bill Thasdheegu Kurahvaifi\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް.-- ފޮޓޯ: ރައީސް އޮފީސް\nމައްސަރު ޓެކްސް އުވާލުމުގެ ބިލް ތަސްދީގުު ކުރައްވައިފި\nމައްސަރު ކަންތައް ދިމާވުމުން އަންހެނުން ބޭނުންކުރާ ޕެޑު ފަދަ ތަކެތިން ނަގާ ޓެކްސް ނުވަތަ މައްސަރު ޓެކްސް އުވާލުމުގެ ބިލް ރައީސް އިބްރާހިމް މުހައްމަދު ސާލިހު މިއަދު ތަސްދީގު ކުރައްވައިފި އެވެ.\nމީގެ ކުރިން، ޕެޑު ފަދަ ސާމާނުން ދިޔައީ ޖީއެސްޓީގެ ގޮތުގައި ހަ ޕަސެންޓް ނަގަމުންނެވެ. މުދަލާއި ޚިދުމަތުގެ އަގުން ޓެކްސް ނެގުމުގެ ގާނޫނު އޮންނަ ގޮތުން އެ ތަކެއްޗަކީ ޖީއެސްޓީ ނުނެގޭ މުދަލުގެ ލިސްޓުގައި ކުރިން ލިސްޓް ކޮށްފައެއް ނެތެވެ.\nއެހެންކަމުން ސެނިޓަރީ ނެޕްކިން އާއި ޓެމްޕޮން އާއި މެންސްޓްރުއަލް ކަޕް އަދި އެފަދަ ތަކެތިން ޓެކްސް ނުނެގޭނެ ގޮތަށް ހެދަން އެ ގާނޫނަށް އިސްލާހު ގެނައީ، ސަރުކާރުގެ ފަރާތުން ކުރެންދޫ ދާއިރާގެ މެމްބަރު އަބްދުލްބާރީ އަބްދުﷲ ހުށަހަޅުއްވައިގެންނެވެ.\nރައީސް ސާލިހު އެ ބިލް ތަސްދީގު ކުރުމާއި އެކު، މިއަދުން ފެށިގެން އެފަދަ އެއްޗެހިން ޖީއެސްޓީ ނެގުން މަނާ ވާނެ އެވެ.\nސޯޝަލް މީޑިއާގައި އެކަމަށް ބޮޑު ކެމްޕޭނެއް ކުރަމުން ދަނިކޮށް، ރައީސް ސާލިހުގެ ރިޔާސީ ވައުދެއްގެ ގޮތުގައި އެކަން އިއުލާނު ކުރެއްވި އެވެ. އަދި މައްސަރު ޓެކްސް އުވާލުމުގެ ކަންކަން ރައީސްގެ ފުރަތަމަ ހަފްތާގެ ތެރޭގައި ކުރެއްވުމަށް ވަނީ ކަންޑައަޅާފަ އެވެ.\nޖީއެސްޓީ އަންހެނުން ރައީސް އޮފީސް ރައީސް ޞާލިޙް\nގިނަ ބައެއްގެ ސަމާލުކަން މިފޮޓޯއަށް!


REPORT: Mi manzaru fenifai dherayeh nuvey tha?\nދޯނިފަހަރު ލަފާ ބަނދަރެއް ކައިރިއަށް ކުނި ޖަމާވެފައި-- ސްކްރީންޝޮޓް: ޕްރައިމް އޮކްޓޮޕަސް/ ޓްވިޓާ ވީޑިއޯ\nމި މަންޒަރު ފެނިފައި ދެރައެއް ނުވޭތަ؟\n31 ޑިސެމްބަރ 2020 - 10:34:56\nދުނިޔެއަށް ރާއްޖެ މަޝްހޫރުވެފައި އޮންނަނީ ރީތި ދޮންވެލި ބީޗުތަކާއި ސާފު މޫދުތަކާއި ކަނޑުގެ ގުދުރަތީ ދިރުންތަކުގެ ސުވަރުގެއެއްގެ ގޮތުގަ އެވެ. ރިސޯޓުތަކާއި ގެސްޓުހައުސް ހިންގާ ރަށްތަކުގައި އެކަން އެގޮތަށް ބާއްވަން ގިނަ މަސައްކަތްތައް ކުރެ އެވެ. އެކަމަކު މީހުން ދިރިއުޅޭ އެހެން ރަށްތަކުން ފެންނަނީ މުޅިން އެހެން މަންޒަރެކެވެ. އެ ރަށްތަކުން ފެންނަނީ މަގުތަކާއި، ބީޗުތަކާއި، މޫދުތައް ޕްލާސްޓިކު ކުންޏާއި، ފުޅިމަދު ފޮއްޓާއި، ދަގަނޑު ދަޅުތަކުން ފުރި ބަރާވެފައިވާ މަންޒަރެވެ.\nއިއްޔެ ސޯޝަލް މީޑިއާގައި މީހަކު ހިއްސާކުރި ވީޑިއޯއިން ފެނުނީ މި މަންޒަރެވެ. އެއީ ކޮން ތަނެއްކަން ރަނގަޅަށް ސާފު ނުވި ނަމަވެސް ފެންނަ ފެނުމަށް އެއީ ދޯނިފަހަރު ލެފުމަށް ހާއްސަ ބަނދަރެކެވެ. ބަނދަރުގެ އެއް ފަޅިން އަނެއް ފަޅިއަށް މޫދުގައި ޖަމާވެފައި އޮތީ އެތައް ސަތޭކަ ޕްލާސްޓިކު ފުޅި އެވެ. އެއީ ރާއްޖޭގައި ބުއިމަށް އާއްމުކޮށް މި ބޭނުން ކުރާ ޒާތުގެ ޕްލާސްޓިކް ފެން ފުޅި އެވެ. ދެން އެންމެ ގިނައިން ހުރީ ހުދު ކުލައިގެ ފުޅިމަދު ފޮށިތަކެވެ. އެއީ ތަރުކާރީ އާއި މޭވާ އަދި މަސް ފަދަ ތަކެތި ރައްކާކުރުމަށް އާއްމުކޮށް ބޭނުން ކުރާ ފުޅިމަދު ނުވަތަ ސްޓައިރޮފޯމް ފޮށިތަކެވެ. ތަންކޮޅެއް ކައިރިން ބަލާލުމުން ދެން ފެންނަނީ ކުދިކުދި ސުޕާރީ ހުސްކުރި ޕެކެޓުތަކެވެ.\n"އަހަރުމެން މި ތިބީ ހީކުރާ ވަރަށް ވުރެ ގޯސް ހިސާބެއްގައި. މިކަން ކޮންޓްރޯލް ކުރުމަށް މިހާރުން މިހާރަށް ރަނގަޅު ފިޔަވަޅުތައް އަޅަން ޖެހޭ،" އެ ވީޑިއޯ ހިއްސާ ކުރި މީހާ އެންވާރަމަންޓު މިނިސްޓްރީ ޓެގުކޮށް ކެޕްޝަނުގައި ލިޔެފައި ވެއެވެ.\nއެ ޕޯސްޓަށް ކޮމެންޓު ކުރި މީހުން އެއީ ކޮން ތަނެއްތޯ ސާފު ކުރަން އުޅެފައި ވެއެވެ. އަދި އެއީ ދޯނިފަހަރުން އަޅާފައިވާ ކުނީގެ ގޮތުގައި ބެލެވޭ ކަމަށް ބުނެފައި ވެއެވެ. އެތަން ސާފު ކުރަން ހަރަކާތެއް ހިންގަންވީ ކަމަށް ބުނެ ބައެއް މީހުން ހިޔާލު ފާޅުކޮށްފައިވާ އިރު، ވީޑިއޯ ހިއްސާކުރި މީހާ ވަނީ އެކަން ވެސް ކޮށްފަ އެވެ. އޭނާ ވަނީ އެތަނަށް ޖަމާވެފައި ހުރި ކުނިތައް ނެގުމަށް ފަހު ސާފުކޮށް އެ ސަރަހައްދު އޮތް މަންޒަރު ފެންނަ ފޮޓޯތައް ހިއްސާކޮށްފަ އެވެ.\nމަހަކީ ޕްލާސްޓިކަށް ދެވިހިފާ އެއްޗެއް!\nކުނި އުފެއްދުން ނައްތާލާ، ހުރިހާ ކުންޏަކީ ވެސް އަލުން ބޭނުން ކުރެވޭނެ އެއްޗަކަށް ހެދުމަށް ރާއްޖޭގައި މަސައްކަތް ކުރާ އެއް ބަޔަކީ ޒީރޯ ވޭސްޓް މޯލްޑިވްސް އެވެ. އެފަދަ ދިރިއުޅުމެއްގެ ވައްޓަފާޅި ކުރިއަރުވަން 2018 ވަނަ އަހަރު މަސައްކަތް ފެށި ޒީރޯ ވޭސްޓް މޯލްޑިވްސުން ވަނީ އެ ވީޑިއޯ ފެނި ކަންބޮޑުވުން ފާޅުކޮށްފަ އެވެ.\nއޭގެ އިތުރުން ސޭވް އަވާ ވޭވްސްގެ ނަމުގައި ތިމާވެއްޓާއި ކަނޑުތައް ހިމާޔަތް ކުރުމަށް މަސައްކަތް ކުރާ ޖަމިއްޔާއިން ވެސް ވަނީ ކަންބޮޑުވުން ފާޅުކޮށްފަ އެވެ. އެ ޖަމިއްޔާއިން ވެސް ވަނީ މޫދުގައި ޕްލާސްޓިކް ފުޅި ޖަމާވެފައި އޮތް ވީޑިއޯއެއް އާއްމުކޮށް، އެކަމާ ގުޅޭ ގޮތުން ހޭލުންތެރިކަން އިތުރުކުރުމަށް މަސައްކަތްކޮށްފަ އެވެ.\n"މަހަކީ ޕްލާސްޓިކަށް ދެވި ހިފާ އެއްޗެއްކަން އެނގޭތަ!!! މަސްތައް ޕްލާސްޓިކް ކަނީ ވަރަށް ޝައުގާއެކު، ދެން އިންސާނުން އެ މަސްތައް ކަނީ،" އެންވާރަމަންޓް މިނިސްޓްރީ އާއި ރައީސް އޮފީސް އަދި އެންވާރަމަންޓް ޕްރޮޓެކްޝަން އެޖެންސީ (އީޕީއޭ) ޓެގުކޮށް ސޭވް އަވާ ވޭވްސުން ކުރި ޕޯސްޓުގައި ލިޔެފައި ވެއެވެ.\nކަނޑުތަކާއި މޫދާއި ބީޗުތަކަށް ކުނި ޖަމާވާ މައްސަލައަށް ކައިރި މުސްތަގުބަލުގައި ހައްލެއް ލިބޭނެ ކަމުގެ އުއްމީދު ބޮޑެވެ. އެއީ އެކްސްޕޯޓް އިމްޕޯޓް ގާނޫނަށް ރައްޔިތުންގެ މަޖިލީހުން ގެނައި އިސްލާހު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ތަސްދީގު ކުރައްވާ، 2021 އިން ފެށިގެން އެ ގާނޫނަށް އަމަލު ކުރަން ތައްޔާރުވެފައި ވާތީ އެވެ. އެ ގާނޫނުގެ ދަށުން ޕްލާސްޓިކާއި ފުޅިމަދު ފަދަ އެތައް ބާވަތެއް ރާއްޖެ އެތެރެ ކުރުން ވަނީ މަނާކޮށްފަ އެވެ.\nއިއްޔެ ގެޒެޓުކުރި ލިސްޓުގައިވާ ގޮތުން 2021 ގެ ޖޫން މަހުގެ އެއްވަނަ ދުވަހުން ފެށިގެން އެތެރެކުރުން މަނާކޮށްފައިވާ ޕްލާސްޓިކް ބާވަތްތަކުގެ ތެރޭގައި ޕްލާސްޓިކް ހޮޅި އާއި، ތައްޓާއި އަދި ސަމުސާ ފަދަ ތަކެތީގެ އިތުރުން ކާބޯތަކެތި ބަންދު ކުރަން ބޭނުންކުރާ ސްޓައިރަފޯމް ފޮށި ހިމެނެ އެވެ.\nމީގެ އިތުރުން ހިމެނޭ ބާވަތްތަކަކީ:\nއަންނަ އަހަރުގެ ޖޫން މަހުން ފެށިގެން މަނާކުރެވޭ ބާވަތްތަކުގެ ތެރޭގައި ދެން އެންމެ ބޮޑަށް ފާހަގަކޮށްލެވެނީ، ބާޒާރުކުރަން ބޭނުންކުރާ 30 ސެންޓިމީޓަރަށް ވުރެ ކުދި ޕްލާސްޓިކް ކޮތަޅުގެ އިތުރުން ޕްލާސްޓިކް ދަނޑިކޮޅު ލާފައިވާ ކަފަބުރާއި، ޕްލާސްޓިކްގައި ބަންދުކޮށްފައި އިމްޕޯޓްކުރާ ސުޕާރީ އެވެ.\nއެ ލިސްޓަށް ބަލާއިރު، 2022 ވަނަ އަހަރާއި 2023 ވަނަ އަހަރުގެ ތެރޭގައި ރާއްޖެއަށް އެތެރެކުރުން މަނާކުރެވޭ ޕްލާސްޓިކްގެ ބާވަތްތައް ވެސް ހިމެނެ އެވެ. އެގޮތުން، 2022 ވަނަ އަހަރުގެ ޑިސެމްބަރު މަހުގެ އެއްވަނަ ދުވަހުން ފެށިގެން ބާޒާރުކުރަން ބޭނުންކުރާ 50 މައިކްރޯނަށް ވުރެ ތުނި ޕްލާސްޓިކް ކޮތަޅުގެ އިތުރުން، 50 މިލިލީޓަރާއި 200 މިލިލީޓަރާ ހަމައަށް ކުދި ޝޭމްޕޫ އަދި ސައިބޯނި ފުޅި ހިމެނެ އެވެ. އަދި 2023 ވަނަ ޑިސެމްބަރު މަހުން ފެށިގެން ރާއްޖެއަށް އިމްޕޯޓުކުރާ އެއް ލީޓަރާއި އެއަށް ވުރެ ކުދި ޕެޓު ފުޅީގައި ބަންދުކޮށްފައި ހުންނަ ފެން ވެސް އެތެރެކުރުން މަނާވާނެ އެވެ.\nޖަޕާނުގެ ކަމިކަޓްސޫގައި އަމަލު ކުރަމުން ދަނީ ޒީރޯ ވޭސްޓު ސިޔާސަތަށް. ރާއްޖެއަށް ވެސް މި އަމާޒު ހާސިލް ކުރެވޭނެ--\nއެއް ފަހަރު ބޭނުން ކުރުމަށް ފަހު އުކާލާ ޒާތުގެ ޕްލާސްޓިކާއި ފުޅިމަދު ފޮށި އަދި މިފަދަ އެހެން އުފެއްދުންތައް ރާއްޖެއިން ނައްތާލުމަށް މި ގާނޫނަކީ އެޅުނު ފުރަތަމަ ފިޔަވަޅެވެ. ދެން އޮތީ އާއްމުން ހޭލުންތެރިވެ، މިކަމުގައި އަމަލީ ގޮތުން ނަމޫނާ ދެއްކުމެވެ. ޒީރޯ ވޭސްޓު ނުވަތަ ކުނި އުފެއްދުން ހުއްޓާލުމަށް ދުނިޔޭގެ ބައެއް ސިޓީތަކުން މިހާރު ވެސް މަސައްކަތް ކުރަމުން އެބަދެ އެވެ. އެފަދަ އަމާޒަކަށް ރާއްޖެއަށް ވާސިލްވުމަކީ ހިތްވަރުކޮށްފި ނަމަ މާ އުނދަގޫ ކަމަކަށް ނުވާނެ އެވެ.


Joodh - EP07 - One Online\nޖޫދް - 07\nހަތް ވަނަ ބައި\nކެމެރާ ބާއްވާފައި އައިސް އަލިޝްބާގެ ކައިރިން އިށީނދެފައި އަލިޝްބާގެ ކޮނޑުގައި ބޯއަޅައިލިއެވެ. އެހިނދު އައިމަން އަންބަރަށް ބަލައިލާފައި ހީލިއެވެ.\n"ދޮންތަ ދެން ބޭނުންވަނީ އިބާ އަވަހަށް މެރީކުރަން" އަލިޝްބާ ބުނެލިއެވެ.\n"އެއްކަލަ ދޮންތަ. ނޫޅެން އެހާ އަވަހަށް މެރީކުރަން" އަންބަރް މޫނު ހަދާލާފައި ބުނެލިއެވެ.\n"އަހަރެމެންގެ އިބާއަށް ކޮންކަހަލަ ކުއްޖެއް ހޯދައިދޭންވީ" އައިމަން ބުނެލިއެވެ. ކުރިން އައިމަން އަންބަރާ ވާހަކައެއް ނުދައްކައެވެ. އެހެންނަމަވެސް އަލިޝްބާއާއި އޭނާ ކައިވެނީގެ މަތިވެރި ގުޅުމުން ގުޅުމަށްފަހު އަންބަރް ދެކެނީ އަމިއްލަ ކޮއްކޮއެއް ފަދައިންނެވެ. ގަމަރު ފަދައިން އަންބަރަށްވެސް އޭނާ ހިމާޔަތްދޭން ބޭނުންވިއެވެ.\n"ހަމަ ސީރިޔަސްކޮށް. އަޅުގަނޑު އަދި ނުވިސްނަން މީހަކާ މެރީކުރަން" އަންބަރް ބުނެލިއެވެ. އަލިޝްބާއާއި އައިމަން ކައިވެންޏާ ގުޅިގެން އިތުރު ވާހަކައެއް ދެއްކުމުގެ ކުރިން އޭނާ އެތަނުން ތެދުވެގެން ހިނގައިގަތެވެ.\nކޮޓަރިއަށް ވަނުމަށްފަހު އައިމަން ވަނީ ފާހާނާއަށެވެ. އަލިޝްބާ ވަށައިގެން ކޮޓަރިއަށް ތެރެއަށް ނަޒަރު ހިންގައިލިއެވެ. ބޮޑު ކޮޓަރިއެކެވެ. މާ ތަނަވަސްކަމެއް ފެންނަން ނެތަސް ދެމަފިރިއަކު އުފަލުގައި އުޅެލަން ހަމަ ހެޔޮވަރުގެ ކޮޓަރިއެކެވެ. އައިމަން ފާހާނާއިން ނިކުމެގެން އައީ އަލިޝްބާ ކޮޓަރި މެދުގައި ހުއްޓިގެން ހުއްޓައެވެ.\n"ކިހިނެއްވެފަ" އައިމަން ބުނެލިއެވެ.\n"ކަމެއްނުވޭ" އަލިޝްބާ ބުނެލިއެވެ. އައިމަން އަލިޝްބާގެ އަތުގައި ހިފާލިއެވެ. އޭނާ އަލިޝްބާ ގޮވައިގެން ގޮސް އެނދުގައި އިށީނެވެ. އަނބިމީހާގެ މޫނަށް ލޯތްބާއެކު ބަލަހައްޓައިގެން އިނދެފައި އޭނާ ގޮސް ހުއްޓުނީ އަލަމާރި ކައިރީގައެވެ. ފެހިކުލައިގެ ފޮތިކޮތަޅެއް ހިނފައިގެން އައިސް އެނދުގައި އިށީނދެފައި އެ ކޮތަޅު އޭނާ އަލިޝްބާއަށް ދިއްކޮށްލިއެވެ.\n"މިޔޯ" އަލިޝްބާ އެހިއެވެ.\n"ތީ މިރޭގެ އުފަލުގައި އަހަރެންގެ އަނބިމީހާއަށް އަހަރެން ފަރާތުން ދޭ އެންމެ އަގުބޮޑު ހަދިޔާ. ބަލާބަލަ" އައިމަން ބުނެލިއެވެ.\nއަލިޝްބާ ކޮތަޅު ތެރޭގައި ހުރި އެއްޗެހި ނަގާފައި ބަލައިލިއެވެ. ކަޅު ކުލައިގެ ނަމާދު ބުރުގާއަކާއި ފަޔަށް ލައްވާ އިސްޓާކީން ފެނުމުން އޭނާއަށް ހިނިތުންވެވުނެވެ. އޭގެފަހުން ކުޑަ މުސްހަފަކާއި މޫނު ބުރުގާއެއްވެސް ނެގިއެވެ.\n"އަހަރެން ބޭނުމީ ވަގުތީ އުފަލެއްނޫން. ދާއިމަށް ލިބާ އަހަރެންގެ އަންބެއްގެ މަގާމުގައި ހުރުމަށް އެދެނީ. ދެމީހުން އެއްކޮށް މިދުނިޔޭގައި މަސައްކަތްކޮށްގެން އެދުނިޔޭގައި އުފަލުގައި އުޅެން. ދެމީހުންވެސް ދުނިޔެ ދޫކޮށްފައިދާއިރު ދިރިތިބީންނަށް ފިލާވަޅެއް ދީ ހެޔޮލަފާ ދަރިފަސްކޮޅެއް އާލާކޮށްފަ ދާން. އަދި އަހަރެމެންގެ މައިންބަފައިން އަހަރެމެން ދުނިޔޭގައި ނެތަސް އަހަރެމެންނާމެދު އެމީހުން ފައިހުރުވެރިވާ ފަދަ ދަރިންތަކަކަށްވާން" އައިމަން ވާހަކަދައްކަމުން ދިޔައިރު އަލިޝްބާ އިސްޖަހާލައިގެން އަޑުއަހަން އިނެވެ.\nއަދި ވަރަށް މުހިންމު އެއްވާހަކަ. އެނގޭ އަހަރެމެންނަކީ އެކަކު އަނެކަކުދެކެ ވަކިނުވޭވަރަށް ލޯބިވެވިގެން ކައިވެނިކުރި ބައެއް ނޫންކަން. އެކަމަކުވެސް މާތްﷲ އަށްޓަކައި. އަހަރެންގެ އަނިބި ކަނބުލޭގެ ދެކެ ވަރަށް ލޯބިވެއްޖައިން" އައިމަން ބުނެލިއެވެ. އަދި އަލިޝްބާގެ ދެއަތް ތިލައިގައި ބޮސްދިނެވެ. އެހިނދު އަލިޝްބާގެ ދެލޮލުން އުފާވެރިކަމުގެ ކަރުނައެއް ފައިބައިގެން ދިޔައެވެ.\nއެހެން ދުވަސްތަކާ ޚިލާފަށް މިއަދު ހެނދުނުގެ ސަޔަށް ތައްޔާރުވެގެން ޖޫދު މޭޒު ކައިރިއަށް އައިރު ޒަހާއާއި ޖިޔާ ފެންނަން ނެތެވެ. އަތުކުރީގައި އޮތް ގަޑިއަށް އޭނާ ބަލައިލިއިރު ހަތެއްޖަހަން ފަސްމިނިޓް ހުއްޓެވެ. މޭޒު ކައިރިން ގޮނޑިއެއް ދަމާލާފައި ޒަހާގެ ކޮޓަރިއަށް ދާން ހިނގައިގަތް ވަގުތު ބަދިގެ ތެރެއިން ރިހަ ބޯތައްޓެއް ހިފައިގެން ނިކުތް ނީލަމް ފެނިއްޖެއެވެ.\n"ބާއްޖަވެރި ހެނދުނެއް" ނީލަމް ބަދިގެއިން ނިކުތްއިރު މޭޒު ކައިރީގައި ޖޫދު ހުރިކަމެއް ނޭނގެއެވެ. ވާހަކަދެއްކި އަޑަށް ބަލައިލާފައި އެއީ ޖޫދު ކަން އެނގުނު ހިސާބުން ހީލައިފިއެވެ. އެހެންނަމަވެސް ޖޫދާ ނަޒަރު ސީދާކޮށްލުމެއް ނެތިއެވެ.\n"ޖީ މަންމަ ކޮޓަރީގަތަ؟" ޖޫދު އެހިއެވެ.\n"ލައްބަ" ނީލަމް ޖަވާބުދިނެވެ. ޖޫދު މިސްރާބުޖެހީ ޒަހާގެ ކޮޓަރި އާ ދިމާލަށެވެ. އެހިސާބަށް ނުދެވެނީސް ޖިޔާ ކޮޓަރިން ނިކުތްތަން ފެނިއްޖެއެވެ. އިރުކޮޅަކުން ބޮޑަށް ދޮރުހުޅުވާލާފައި ގޮނޑީގައި އިން ޒަހާ ނެރުނެވެ. ޒަހާގެ ހިނިތުންވެފައިވާ މޫނު ފެނި ޖޫދަށް ހީވީ އޭނާގެ ހިތުގައި ފިނި ވައިރޯޅިއެއް ދައުރުވެލިހެންނެވެ. އަބަދުވެސް އޭނާ މަންމަގެ މޫނުމަތިން ދުށުމަށް އެދެނީ އެ ހިނިތުންވުމެވެ.\n"ނީލަމްދައްތަވެސް ޖީ އެއްވެސް ކަމެއް ކުރިޔަނުދޭ. އެހެންވެ މިހާރު ދުވަސް ހީވަނީ ވަރަށް ދިގުހެން"" މޭޒު ކައިރީގައި އިށީނދެވުމާއެކު ޖިޔާގެ ޝަކުވާ ފޮށި ހުޅުވިއެވެ. ނީލަމް ހީލައިގެން ބަދިގޭ ދޮރުގައި ލެގިލައިގެން ހުއްޓެވެ. އެގޭގައި ހަފްތާއެއް ވާން ކައިރިވެފައިވާއިރު އަދިވެސް ނީލަމް ގޭތެރެއަށް ނުހޭނެއެވެ. ކުރަން ހުންނަ މަސައްކަތްތައް އޭނާ ކުރަނނީ ދުލުގައި ތަޅު އަޅުވައިގެން ހުރެއެވެ.\n"އެއީ ޖީއަށް ރަނގަޅަށް. މިހާރު ޖީ ކިޔެވުމަށް އިތުރު ވަގުތު ހުސްކުރަންވީ. މިއަދު ދޮންބެ ބަލާނަން ޓިއުޝަން ކަންތައް ހަމަޖެއްސޭތޯ" ރޮށި ތައްޓަށް ރިހަ އަޅަމުން ޖޫދު ބުނެލިއެވެ.\n"ނީލަމް. ކިހިނެއްވެފަ ތިތަނުގަ ތިހުންނަނީ. އާދޭ ސައިބޯން" ދުރުގައި ހުރި ނީލަމް ފެނުމުން ޒަހާ ވާހަކަދެއްކިއެވެ. އަންނަން ނާންނަން ކަހަލަ ގޮތަކަށް ހުރެފައި ނީލަމް ހިނގައިގަތެވެ.\n"އިށީނދޭ. އެންމެން އެއްކޮށް ހުރިހާ ގަޑިއެއްގަވެސް ކާންވާނީ" ޒަހާ ބުނެލިއެވެ.\n"ޒަހާއްތައަށް އެނގޭ ނީލަމް ބުނަން ތިއުޅެނީ ކީކޭ ކަން. އެކަމަކު ޒަހާއްތަ ބުނަން މިއުޅޭ އެއްޗެއް ރަނގަޅަށް އަޑުއަހާތި. ނީލަމްއަކީ މިގޭ ނޯކަރެއްނޫން. އެގޮތަށް މިގޭގަ ދިރިއުޅޭ އެއްވެސް މީހަކު މެދު ނުދެކެން. ނީލަމް ބޭނުމިއްޔާ އިތުރަށް ކިޔެވުމުގެ ފުރުސަތުވެސް ދީފާނަން" ނީލަމްގެ މަޑުމައިތިރިކަން ފެނި ޒަހާ ވާހަކަދެއްކިއެވެ.\n"ނޫން. އަޅުގަނޑު ކިޔާވަނެ ވަރަކަށް ކިޔަވައިފިން. ދިރިއުޅުމުގަ އަޅުގަނޑަށް ކުރެވުނު އެންމެ ރަނގަޅު ކަންތައް އެއީ. މިހާރު ހުރިހާ ވަގުތެއް އަޅުގަނޑު ހޭދަކުރަން ބޭނުންވަނީ މިގޭތެރޭގަ. މިގެއިން އަޅުގަނޑަށް މަނާކަމެއް ނޯވޭ" ނީލަމް ވާހަކަދެއްކިއެވެ. އޭނާ ޒަހާގެ އާއިލާ އާއި ބައިވެރިވެގެން ސައިބުއިއެވެ. އެހެންނަމަވެސް އޭނާގެ ހަރަކާތްތަކުގައި އެކުލެވިގެންވާ މަޑުމައިތިރިކަމުން އޭނާ ނުކެރިފައި އިންކަން އެނގެއެވެ.\nދަބަސް ކޮނޑުގައި އަޅުވައިގެން ގެއިން ނިކުންނަން ދިޔަ އަންބަރަށް ކޮޓަރިން ނިކުތް ސުމައްޔާ ބަލައިލިއެވެ. އަންބަރަށް ސުމައްޔާ ފެނުނީ ފައިވާން ހަރުގަނޑު ކައިރީގައި ހުއްޓުނު ފަހުންނެވެ. އެހިނދު އޭނާގެ ހަރަކާތްތަކަށް ލަސްކަމެއް އައެވެ.\n"ކޮންތާކަށް. ތަންތަނަށް ދާއިރު މިގޭގައި އިބާގެ މައިންބަފައިން ތިބިކަން ހަނދާންނެތުނީތަ؟" ސުމައްޔާ ބުނެލިއެވެ. އެގޮތަށް ނުބުނެ ރީތިވެލައިގެން އަންބަރް ދިޔުމުން ސުމައްޔާ ހުރީ ހިތްހަމަނުޖެހިފައެވެ.\n"އެހެންވެގެނެއްނޫން. އަވަހަށް ތަނަކަށް ދާންވެގެން. މަންމަ ކައިރީގައި އަހަންދާން އުޅުނީ" ހެދުނީ ދޮގެއްކަން އެނގޭއިރުވެސް އަންބަރް އޮޅުވާލިއެވެ. ހަމަ އެހާ އަވަހަށް ދުލުކުރީގައި ދެ ދަތްޕިލައިން ފިއްތާލިއެވެ.\n"އަހަރެންނަށް އެނގޭ ތިހަދަނީ ކަނޑައެޅިގެން ދޮގެއްކަން. އެހާ މުހިންމު ކޮންތަކަށް ތިދަނީ" ސުމައްޔާ އެހިއެވެ.\n"މީ...މީ ދޮންތަ ގުޅާފަ އައިސްބަލާށޭ ބުނީމަ. އަންނާނަމޭ ވަރަށް އަވަހަށް މަންމާ" އަންބަރް ބުނެލިއެވެ. ސުމައްޔާ ބަހެއްނުކިޔާ ހުއްޓާ އަންބަރް ނިކުމެގެން ހިނގައްޖެއެވެ. ސުމައްޔާ އަވަސްވެގަތީ ކޮޓަރިއަށް ވަދެ ފޯނު ހޯދާށެވެ. ކަބަޑުމަތީގައި އޮތް ފޯނު ހިފައިގެން އައިސް އޭނާ އިށީނީ އެނދުގައެވެ. ފަރިތަކަމާއެކު އަލިޝްބާގެ ނަންބަރު ފޯނުގައި ޖަހާފައި ގުޅިއެވެ.\nރިކްޒާއަށް އާދެވުނީ އަންބަރް ބަނދަރުމަތީގައި ހުރި ޖޯލީގައި އިންނަތާ އެތައް އިރެއްވީ ފަހުންނެވެ. ޖެހިގެން ހުރި ޖޯލީގައި އިށިންއިރުވެސް ރިކްޒާއަށް މައިނޭވާ އެޅެއެވެ.\n"ފަސްގަޑިބައިވެއްޖެ ދޯ. ސޮރީ މަންމަ ހުއްދަ ނުދީގެން ލަސްވީ" ރިކްޒާ މޭގައި އަތްއަޅައިލަމުން ބުނެލިއެވެ.\n"ކީއްކުރަންށޯ އެހާ ވަރުން އަންނަން ބުނީ" ރިކްޒާ އެހިއެވެ.\n"ވަރަށް ބޮޑު ކަމަކު. ވާރުއަށް ރިސޯޓަކުން ޖޮބެއް ލިބިގެން އެބައުޅޭ ދާން" އަންބަރް ބުނެލިއެވެ.\n"ކޮން ރިސޯޓެއް؟ މާލެ ކައިރި ރިސޯޓެއްތަ؟" ރިކްޒާ އެހިއެވެ.\n"ނޭނގެ. ނަމެއް ނުބުނޭ. ރިކް އަހަރެންނަށް ކުޑަ ކަމެއް ކޮށްދޭންވެއްޖެ" ރިކްޒާގެ ކޮނޑުގައި އަތް އަޅުވައިލަމުން އަންބަރް ބުނެލިއެވެ.\n"އަވަހަށް ބުނޭ" ރިކްޒާ ބުންޏެވެ.\n"ވާރު ފުރުމުގެ ކުރިން މިރަށަށް އެބައާދޭ. އޭނަ ބޭނުން އަހަރެންނާ ބައްދަލުކޮށްލަން. ޕްލީޒް މަށަށް އެކަން ކޮށްދީބަލަ. މަންމަމެންނަށް އެނގުނިއްޔާ އަހަރެން މިސްރަށް ފޮނުވާލާނެ. އަހަރެން ވާރު އާ ގުޅުމެއް އޮތްކަން އެނގުނިއްޔާ ކާފަ އަންނާނެ އަހަރެން ބަލާ" އަންބަރް ވާހަކަދެއްކިއެވެ.\n"އަޅެ... ކިހިނެއް ތިކަން ކުރާނީ. މަންމަ ރުއްސުނީ ނުލާހިކު މަސައްކަތުން" ރިކްޒާ އުޒުރުވެރިވިއެވެ.\n"ޕްލީޒް..ޕްލީޒް... ރިކް ނޫނީ އަހަރެންނަށް މިކަން ކޮށްދެވޭނެ މީހަކު ނެތް. ޕްލީޒް. އަހަރެން މިހުންނަނީ ވާރު ފެންނާތީ ވަރަށް އެކްސައިޓްވެފަ" އަންބަރް ބުނެލިއެވެ. ރިކްޒާ ހިނދުކޮޅަކު ހިމޭނުން އިނެވެ. ނިޔަފަތި ހަފަމުން ދިޔައިރު އޭނާގެ ސިކުނޑި ތެރޭގައި އެނބުރެމުން ދިޔައީ ކޮންކަހަލަ ހިޔާލެއް ކަމެއް ނޭނގެއެވެ.\n"ދެން ބުނެބަލަ އެއްޗެކޭ" ނިޔަފަތި ހަފަން އިން ރިކްޒާ ސިހިގެން ދިޔައީ އަންބަރް އޭނާގެ ކޮނޑުގައި ހިފައި ތަޅުވައިލުމުންނެވެ.\n"އޯކޭ. ވިލް ޑޫ ސަމްތިންގ" ރިކްޒާ ބުންޏެވެ. އެވަގުތު އަންބަރް ރިކްޒާގެ ގައިގައި ބައްދާލިއެވެ.\n"ހިނގާ ގެއަށް ދާން ދެން. މަންމަ މަށަށް ދިނީ ތިރީސް މިނިޓް" ބުނި ހައެއްޖަހަން ވާއިރަށް ގެއަށް ނުވަނިއްޔާ ހޭއަރުވާލަނަމޭ" ރިކްޒާ ތެދުވަމުން ބުނެލިއެވެ.\n"ހިނގާ މަގޭވެސް ތިގެއަށޭ ދާން ޖެހޭނީ. ދޮންތަ ގުޅާފަ ބުނެފި އަންނަން. ޔަގީން މަންމަ ދޮންތައަށް ގުޅީކަން" އަންބަރް ބުނެލިއެވެ.\nފޯވަހި ކުރިމައްޗަށް ކާރު މަޑުކޮށްލުމާއެކު ދެކުދިން އެކު ކާރުން ފޭބިއެވެ. އެވަގުތު އެތަނަށް މަޑުކޮށްލި ސައިކަލުން ފޭބި ޖޫދުވެސް ދޮރުން އެތެރެއަށް ވަން ދެ އަންހެންކުދިންނަށް ބަލައިލިއެވެ. ރިކްޒާ ކައިރީގައި އަންބަރް ހުރުމުން ޖޫދު ވިސްނާލިއެވެ. އެއީ ދެރަހްމަތްތެރިން ތާއެވެ. ލިފްޓަށް ފިތާފައި ތިން މީހުން އެތަނުގައި މަޑުކޮށްލައިގެން ހުއްޓެވެ. ޖޫދު ހުރީ ފޯނަށް ބަލަހައްޓައިގެންނެވެ.\n"ރިކް. ލިފްޓަށް އަރާފައި ފޯނު ޖީބަށް ލަމުން ރިކްޒާއަށް ޖޫދު ގޮވާލިއެވެ.\n"ކިހިނެއްވީ؟" ރިކްޒާ ބުނެލިއެވެ. ޖޫދު ލަދުގަތެވެ. އެކުވެރިއެއް ގާތުގައި ހުއްޓާ އެހާ ހަރުކަށިކަމާއެކު ޖަވާބު ދިނުމުން އިސްޖަހާލިއެވެ. ފަހުން އޭނާ އިތުރަށް ވާހަކައެއް ނުދެއްކިއެވެ. ދެވަނަ ފްލޯއަށް ލިފްޓު ހުއްޓުމާއެކު އަންބަރް ނިކުތެވެ. ފަހަތަށް އެނބުރި ރިކްޒާއަށް ހިނިތުންވުމެއް ދީފައި އޭނާ ހިނގައިގަތެވެ.\nއަންބަރް ގެއަށް ވަންކަން އަލިޝްބާއަށް އެނގުނީ ސޯފާގައި ހަތިމު ހިފައިގެން އިން ގަމަރު އަލިޝްބާއަށް ގޮވާލާފައި ބުނުމުންނެވެ. އެވަގުތު ބަދިގެއިން ޖަގަށް ފެން އަޅައިގެން ނިކުތް އަލިޝްބާއަށް ސޯފާ އާއި ދިމާލަށް އަންނަމުން ދިޔަ އަންބަރް ފެނުނެވެ. އަލިޝްބާ ހުރީ މަޣްރިބް ނަމާދަށް ދޮޅި އެޅި ގޮތަށެވެ.\n"ތިތަނުގަ މަޑުކުރޭ. މިއަންނަނީ" އަންބަރަށް ބަލައިލާފައި އޭނާގެ ކޮޓާރި އާ ދިމާލަށް ހިނގައިގަނެއްޖެއެވެ. އަންބަރަށް ތުންފަތުގައި ދަތްއެޅުނެވެ. ދޮންތަ ހުރީ ވަރަށް ހިތްހަމަނުޖެހިފައިކަން އޭނާއަށް އެނގުނެވެ. އެހެންނޫންނަމަ އިށީންނަންވެސް ނުބުނެ އެގޮތަށް ނުދިޔައީހެވެ.\n"އިބާދައްތަ. އާދޭ އިށީންނަން" ސޯފާ ކައިރީގައި އަންބަރް ކޮޅަށް ހުރުމުން ގަމަރު ބުނެލިއެވެ. އަންބަރް ހީލާފައި އައިސް ވަކިން ހުރި ސޯފާގައި އިށީނެވެ. އަލިޝްބާ ކޮޓަރިން ނިކުތީވެސް ހަމަ އެގަޑީގައެވެ. އޭނާގެ އަތުގައި ފެހި ކުލައިގެ ކަރުދާސް ކޮތަޅެއް އޮތެވެ.\n"އިބާ އާދެބަލަ މިކޮޅަށް" އަލިޝްބާ ގޮވާލިއެވެ. އަންބަރް ތެދުވެގެން އަލިޝްބާ އާ ދިމާލަށް ހިނގައިގަތެވެ. އަންބަރް އަރައި ހަމަވުމުގެ ކުރިން އަލިޝްބާ ގޮސް ޝަމްސު ގެ ކޮޓަރީގައި ޓަކިޖެހިއެވެ. ޝަމްސު ދޮރުހުޅުވާލިއިރު އަންބަރާ އަލިޝްބާ ކޮޓަރި ދޮރުމަތީގައި ތިއްބެވެ. ޝަމްސުވެސް ހުރީ ހުދު ކުލައިގެ ނަމާދު ދޮޅީގައެވެ. ލޮލުގައި ނަންބަރު އައިނެއް އޮތްއިރު އަތުގައި ކުޑަ މުސްހަފެއް އޮތެވެ. އަންބަރް ހައިރާންވިއެވެ. އެގޭތެރެއިން އޭނާއަށް ފެނުނު މަންޒަރު ކަމުނުދިޔަ ނަމަވެސް އެއްޗެއް ނުބުނެ ހިމޭނުން ހުއްޓެވެ.\n"މަންމާ، އަޅުގަނޑު އިބާކޮއްކޮ ކައިރީގަ ވާހަކައެއް ދައްކާލަންވެގެން މިކޮޓަރީގަ މަޑުކޮށްލިޔަސް" އެތެރެއަށް ވަންނަމުން އަލިޝްބާ ބުނެލިއެވެ.\n"އަވަހަށް ވަދޭ" ޝަމްސު ހީލުމަކާއެކު ބުނެލިއެވެ.\n"މަންމަ އޯކޭވާނެ މަޑުކޮށްލިޔަސް" މުސްހަފު ހިފައިގެން ޝަމްސު ކޮޓަރިން ނިކުންނަން އުޅުނު ވަގުތު އަލިޝްބާ ބުނެލިއެވެ. އެވަގުތު އަލުން އެނދުގައި ޝަމްސު އިށީނެވެ. އެނދުގެ އަނެއް ފަޅީގައި އަންބަރް ކައިރީގައި އިށީންނަން ބުނެފައި އަލިޝްބާ ވަރަށް ފުން ނަޒަރަކުން ކޮއްކޮއަށް ބަލައިލިއެވެ.\n"ކޮންތާކަށް ދިޔައީ؟" ފުރަތަމަވެސް އަލިޝްބާ އެހިއެވެ.\n"ރް...ރިކް ރިކް އާ މީޓްކޮށްލަން" އަންބަރް ބުނެލިއެވެ.\n"އެވަރުގެ ދޮގެއް މަންމަ ކައިރީގައި ހަދާފަ ހިއެއްނުވޭ އިބާ ތި ދިޔައީ ހަމައެކަނި ރިކް އާ ބައްދަކުކުރަން ހެނެއް. ގޭތެރޭގަ މީގެކުރިންވެސް ތި ދެކުދިން ބައްދަލުކުރޭ. ދެން ކޮންމެހެން ބޭރަށް ދަނީ ކީއްކުރަން؟ ދޮންތަގެ ހިތް ބުނަނީ އިބާ ކޮންމެވެސްކަމެއް ސިއްރު އެބަ ކުރެޔޭ" އަލިޝްބާ ވާހަކަދެއްކިއެވެ. އަންބަރްގެ އުޅުމާމެދު އަލިޝްބާ އިނީ ކަންބޮޑުވެފައެވެ. ކުރިން އެޅި ކަހަލަ ޅަ އެއްޗެއް ކޮއްކޮ އަޅައިފާނެތީ ފިކުރު ބޮޑުވެފައެވެ.\n"ހަމަ ތެދެއް މިބުނީ. އިތުރު އެއްވެސް ތަނަކަށް ނުދަން. ބަނދަރުމަތީގައި ރިކް އާ ވާހަކަދައްކަން އިނދެފަ ދެމީހުން އެކުގަ ކާރުގަ ގެއަށް މިއައީ ވެސް" އަންބަރް ބުނެލިއެވެ.\n"ދެން މަންމަ ކައިރީގައި އެހައި ބޮޑު ދޮގެއް ހެދީ ކީއްވެ؟" އަލިޝްބާ އެހިއެވެ.\n"އެއީ މަންމަ ބޭނުމެއްނޫން އަޅުގަނޑު އެއްވެސް ވަރަކަށް ގެއިން ނިކުންނަން. ދެން އަޅުގަނޑަށްވެސް އަބަދު ގޭގަ ނީނދެވޭނެއްނު" އަންބަރް ބުނެލިއެވެ. އަލިޝްބާ ފުން ނޭވައެއްލިއެވެ. ހިނދުކޮޅަކު އަންބަރްގެ މޫނަށް ބަލަން އިނދެފައި އޭނާ ގެނައި ކޮތަޅު ނަގާފައި އޭގައި ހުރި އެއްޗެހި އަންބަރް އަތަށް ލައި ދިނެވެ.\n"މިއީ؟" އަންބަރް އެހިއެވެ.\n"ނޭނގުނުތަ ތިއީ ކޯޗެއް ކަމެއް؟" އަލިޝްބާ ބުނެލިއެވެ.\n"އުނހު. މިގަޑީގަ މިތަކެތި ދިނީމަ" އަންބަރް ބުނެލިއެވެ.\n"ތިއީ ނަމާދުކުރާ އެއްޗެހި. މަޣްރިބް ނަމާދު ނުކޮށެއްނު ތިހެރީ. މިގެއިން ދާންޖެހޭނީ އިޝާވެސް ކޮށްގެން. ތި ތަކެތީގެ ބޭނުން އެންމެ ރަނގަޅަށް ކުރެވޭނަމަ ދުލުން ދޮގެއް ބޭރުކޮށްލުމުގެ ކުރިން އެތަކެއް ފަހަރު ވިސްނާނެ. ކިތަންމެ ކުޑަ ދޮގަކަސް ބޮޑު ދޮގަކަސް ސަޒާ ދެއްވާނީ އެއްވަރަކަށް. ހެޔޮނުވާނެ ކޮއްކޯ. ތިއުޅުން އިސްލާހުކުރޭ. މާދަމާވެސް އަހަރެމެން ހުރިހާ އެއްޗެއް ދޫކޮށްފައި ދާންޖެހިދާނެ. އަހަރެމެންނަށް މިދުނިޔެއިން ގެންދެވޭނެ އެއްވެސް އެއްޗެއް ނޯންނާނެ. އެކަމަކު ޒައްރެއްގެ މިންވަރަށްވެސް ހެޔޮ އަމަލެއް ކޮށްފައިވާނަމަ އަހަރެމެންނާއެކު އެ އަމަލެއްވާނެކަން ޔަގީން" އަންބަރްގެ އަތުގައި ފިރުމަމުން އަލިޝްބާ ލޯތްބާއެކު ނަޞޭޙަތްތެރިވަމުން ދިޔައެވެ. އޭނާގެ އަޑުގައިވީ އޯގާތެރިކަމެވެ.\n"ދެން ދޮންތާ..... ނަމާދުކުރަމޭ ގޭގަވެސް" އަކުރުތަކާ ފިލިތަކަށް ދަމާލާފައި އަންބަރް ބުނެލިއެވެ.\n"އެނގޭ ކުރާކަން. އެކަމަކު ނަމާދަކީ އެއްފަހަރު ކޮށްފަ އަނެއްފަހަރު ނުކޮށް ދޫކޮށްލަންޖެހޭ އެއްޗެއް ނޫން. ނަމާދުކުރާ މީހުންގެ ތެރޭގައި ތިމާގެ ނަން ޝާމިލްވާނީ އެންމެ ކުޑަވެގެން ފަރުޟު ފަސްނަމާދު އޭގެ ވަގުތުގައި ކުރެވޭނަމަ" އަލިޝްބާ ބުނެލިއެވެ.\n"އޯކޭއޯކޭ... މި އަރަނީ ނަމާދަށް. އެކަމަކު މި ރޫމަށްތަ؟ ކީއްވެ ދޮންތަ ކޮޓަރިއަށް ނުދާންވީ" އަންބަރް އެހިއެވެ. ލޮލުގެ ކުޑަކޮޅުން އޭނާ ބަލައިލީ އެނދުގެ އަނެއް ފަޅީގައި ގުރުޢާން ކިޔަވަން އިން ޝަމްސުއަށެވެ.\n"މިކޮޓަރިވެސް ރަނގަޅުވާނެ. ދޮންތަބެ ބޮލުގަ ރިއްސާތީ ދޮންތަ ކޮޓަރީގަ ޖައްސާލައިގެން އޮތީމަ އިބާ މިކޮޓަރިއަށް ގެނައީ. އިބާ ބޭނުމިއްޔާ ގަމަރުގެ ކޮޓަރީގަވެސް ނަމާދު ކުރެވިދާނެ" އަލިޝްބާ ބުނެލިއެވެ. އަތުގައި އޮތް ފޯނު ދަބަސް ތެރެއަށް ލާފައި އެ އެއްޗެހި އެނދުމަތީގައި ބެހެއްޓުމަށްފަހު އަންބަރް ވަނީ ފާހާނާއަށެވެ. އެމަންޒަރު ބަލަހައްޓައިގެން އަލިޝްބާ އިނެވެ. އަދިވެސް އޭނާގެ މޫނުމަތީގައި ކަންބޮޑުވުމެއް ވިއެވެ. ހުރި ހަމައެކަނި ކޮއްކޮ މަގުން ކައްސާލައިގެން ނުދަނީސް އެ ކޮއްކޮއަށް ހިދާޔަތް ދެއްކެވުމަށް ކާއިނާތުގެ ވެރި ﷲ ގެ ހަޟްރަތުން އޭނާއަށް އެދެވުނެވެ.\nހުޅުވައިގެން އިން މުޞްހަފަށް ނަޒަރު ހުއްޓާލައިގެން އިނަސް ޝަމްސުގެ ދެކަންފަތް ދެވުނީ އަލިޝްބާ ދެއްކި ވާހަކަތަކަށެވެ. އޭނާ ހިތާހިތުން ހެއްދެވިފަރާތަށް ޙަމްދު ކުރިއެވެ. އަލިޝްބާ ފަދަ ތަޤުވާވެރި ދަރިއަކު އޭނާއަށް ދެއްވިކަމަށްޓަކައެވެ. އަލިޝްބާއަކީ އެ އާއިލާ ތެރޭގައި ލެއްވި އަލިގަދަ ވޮށެއް ކަމުގައި އޭނާއަށް ޔަގީންވެއްޖެއެވެ.\nމުޅިން އާ ދުވަހެކެވެ. ފަތިސް ނަމާދު ކުރި ގޮތަށް ޖިޔާ ބޭރަށް ނިކުތެވެ. އޭރު ޒަހާގެ ކޮޓަރިން ނީލަމް ނިކުންނަނީއެވެ. ނީލަމް ފެނުމުން ޖިޔާއަށް ހެވުނެވެ. އޭނާ ހިތުން ނިކުތީ ނީލަމްއަށް ވުރެ ކުރިން ބަދިގެއަށް ވަނުމަށެވެ.\n"މަންމަ ނިދާފަތަ؟" ނީލަމް އަރާ ހަމަވުމުން ޖިޔާ އެހިއެވެ.\n"ނުނިދާ. ނީލަމްދައްތަ މިއައީ ބޭސްދީފަ" ނީލަމް ބުންޏެވެ. ދެކުދިން ހިނގާފައި ގޮސް ބަދިގެއަށް ވަންއިރު ނީލަމް ހުރީ ރޮށި ފިހެން ތައްޔާރުކޮށްފައެވެ.\n"ބަންދެއްވީމަ ވަރަށް ފޫހިވޭތަ؟" ނީލަމް އެހިއެވެ. އުނދުން ކައިރީގައި ހުއްޓިފައި އޭނާ ރޮށި ފިހެން ތައްޔާރުވިއެވެ.\n"ކުޑަކޮށް ފޫހި. އާދީއްތަ ދުވަހު ސްކޫލުތައް ހުޅުވޭނެއްނު" ޖިޔާ ބުނެލިއެވެ. ހީލަމމުން ނީލަމް އޭނާގެ މަސައްކަތައިގެން ކުރިއަށް ދިޔައެވެ. އެމަންޒަރުތައް ބަލަން އިނދެފައި ޖިޔާ ގޮސް ފުރިޖު ކައިރީގައި ހުއްޓުނެވެ.\n"ނީލަމްދައްތާ ޖިޔާ މަސްކޮޅާ އެއްޗެހި ކޮށަންތަ؟ ޕްލީޒް ނޫނެކޭ ނުބުނައްޗޭ" ޖިޔާ ބުންޏެވެ. ނީލަމްއަށް ހެވުނެވެ.\n"އޯކޭ. އެކަމަކު އޭގެކުރިން ކިރުތައްޓެއް ބޯލަބަލަ" ނީލަމް ބުންޏެވެ.\nޝަމްސު ޒަހާއަށް ތައްޔާރުކުރި ބަނބުކެޔޮ ބޮނޑިބަތްކޮޅު ހިފައިގެން އަލިޝްބާ އެބަޔަށް ދިޔައިރު އެޕާޓްމަންޓް ދޮރު ހުރީ ހުޅުވާފައެވެ. ޓީވީ ރެކް މަތި ސާފުކުރަން ނީލަމް ހުއްޓެވެ. އޭނާ ވަކި ހިސާބަކަށް ވަންތަނާ ފެނުނު މަންޒަރަކުން އެދިމާލަށް ބަލަހައްޓައިގެން ހުރެވުނެވެ. ފިރިހެން ދަރިއަކު މަޔަކަށް އަތުން ލަވައިގެން ކާންދެމުން ދިޔަ މަންޒަރު ފެނުމުން އޭނާއަށް ވީ ދެލޮލަށް ފިނިކަން ގެނުވި މަންޒަރަކަށެވެ. މީގެކުރިން ދުވަހަކުވެސް އެފަދަ މަންޒަރެއް އޭނާ ނުދެކެއެވެ. އޭނާގެ ހިތާ ސިކުނޑިއަށް ހިޔާލެއް ވެރިވެގެން ދިޔައީ ބަސްބުނާހާ ކުޑަ ހިނދުކޮޅެއްގެ ތެރޭގައެވެ. އެހިނދު އޭނާގެ ތުންފަތުގައި ހިނިތުންވުމެއް ދުވެލިއެވެ. ދެލޮލުން ވިދުމެއް ފާޅުވެލިއެވެ. ހެއްދެވިފަރާތުން އޭނާ ހުއްޓުމެއް ނެތި އެދެމުން ދިޔަ އެދުންތައް ހާސިލްވާން އުޅޭ ކަމުގެ އިޝާރާތެއްވިހެން ހީވިއެވެ.\nދިލައެއް މިލައެއް ނެތް ޝަޚުޞިއްޔަތު\nޖޫދް - 23\nޞިއްޙީ ފަރުވާދޭ ވިލިތައް އުފައްދައި ބަލިމީހުންނަށް ހޭހަންކުރާން ފެށީ މުސްލިމުންނެވެ - 3\nވަކިވާން ޖެހުމުން - 4


Karantu massala boduvefai oiy Hulhudhuffaaruga 400 kilovote generator eh bahattanee\nހުޅުދުއްފާރަށް ފޮނުވި 400 ކިލޯވޯޓްގެ ޖަނަރޭޓަރު...\nކަރަންޓް މައްސަލަ ބޮޑުވެފައި އޮތް ހުޅުދުއްފާރުގައި 400 ކިލޯވޯޓްގެ ޖަނަރޭޓަރެއް ބަހައްޓަނީ\nކަރަންޓްގެ މައްސަލަ ބޮޑުވެފައިވާ ރ. ހުޅުދުއްފާރަށް 400 ކިލޯވޯޓްގެ ޖަނަރޭޓަރެއް ފެނަކަ ކޯޕަރޭޝަނުން ފޮނުވި ޖަނަރޭޓަރު ބެހެއްޓުމުގެ މަސައްކަތް ފަށައިފި އެވެ.\nފެނަކައިން މިއަދު ނެރުނު ބަޔާނެއްގައި ބުނެފައިވަނީ ހުޅުދުއްފާރުގެ ކަރަންޓްގެ މައްސަލަ ހައްލު ކުރުމަށްޓަކައި 400 ކިލޯވޯޓްގެ ޖަނަރޭޓަރެއް ފޮނުވާފައިވާ ކަމަށާއި މިހާރު އެ ޖަނަރޭޓަރު ބެހެއްޓުމުގެ މަސައްކަތްތައް ކުރަމުން އަންނަ ކަމަށެވެ.\nފެނަކައިން ބުނީ 24 ގަޑިއިރުގެ ތެރޭގައި އާ ޖަނަރޭޓަރުން ކަރަންޓް ފޯރުކޮށްދޭން ފަށައި އާންމު ހާލަތަށް އެ ރަށުގެ ކަރަންޓުގެ ހިދުމަތް އަނބުރާ ގެނެވިގެންދާނެ ކަމަށެވެ.\nހުޅުދުއްފާރު ކައުންސިލްގެ ރައީސް މުހައްމަދު އިބްރާހީމް ސީއެންއެމްއަށް ވިދާޅުވީ، 400 ކިލޯވޯޓްގެ ޖަނަރޭޓަރު ބެހެއްޓުމުގެ މަސައްކަތް ރެއިން ފެށިގެން ކުރަމުން އަންނަ ކަމަށެވެ. އަދި އެރަށަށް ދިމާވެފައިވާ ކަރަންޓްގެ މައްސަލަ އަށް ހައްލެއް ލިިބިގެންދާނެ ކަމަށް ވެސް އޭނާ ވިދާޅުވިއެވެ.\nރައީސް އިތުރަށް ވިދާޅުވީ ގާތްގަނޑަކަށް ފަނަރަ ސަތޭކަ މީހުން ދިރިއުޅޭ ހުޅުދުއްފާރުގައި ފާއިތުވި ހަމަސް ދުވަހުގެ ތެރޭގައި ރަށުގައި ކަރަންޓްގެ ހިދުމަތް ދެމުން އައީ 150 ކިލޯވޯޓް އަދި 250 ކިލޯވޯޓްގެ ދެ ޖަނަރޭޓަރު ބަހައްޓާގެން ކަމަށެވެ. އަދި ބައެއް ފަހަރު ޖަނަރޭޓަރުތަކަށް ދިމާވާ މައްސަލަތަކުގެ ސަބަބުން ކަރަންޓް ކެނޑޭ ކަމަށާއި ގިނަ އިރުތަކެއް ވަންދެން ރައްޔިތުންނަށް އެކަމުގެ ދަތީގައި ތިބެން ޖެހޭ ކަމަށެވެ.\n"އިއްޔެ ވެސް ހެނދުނު އަށަކުން ފެށިގެން މެންދުރުފަހު ދޭއް ޖަހަން ދެން ކަރަންޓް ކެނޑިފައި ހުރި. ހުކުރު ދުވަހުގެ ރޭ ވެސް ދަންވަރު 12 އިން ފަތިހު ހަތަރެއް ޖަހާލަންދެން ކަރަންޓް ނެތް. ރައްޔިތުންނަށް ވަރަށް ދަތިތަކާ ކުރިމަތިވާނެ،" ކައުންސިލްގެ ރައީސް ވިދާޅުވިއެވެ.\nއޭނާ ވިދާޅުވީ، 400 ކިލޯވޯޓްގެ ޖަނަރޭޓަރެއް ފޯރު ކޮށްދިނީތީ ފެނަކަ އަށް ޝުކުރު އަދާ ކުރާ ކަމަށެވެ.\nކަރަންޓް ރ.ހުޅުދުއްފާރު ފެނަކަ


Ranbir aai Katrina ge loabi nimumakah!\nރަންބީރާއި ކެޓްރީނާގެ ލޯބި ނިމުމަކަށް!\nރަންބީރާއި ކެޓްރީނާ: މިދެތަރިން ވަނީ ހައަހަރުވީ ލޯބީގެ ގުޅުން ނިންމާލާފައި\nބޮލީވުޑްގެ އެންމެ މަޝްހޫރު ޖޯޑު ކަމަށްވާ ރަންބީރު ކަޕޫރާއި ކެޓްރީނާ ކައިފް ލޯބީގެ ގޮތުން ގުޅިގެން އުޅޭތާ ހަ އަހަރު ފަހުން ރުޅިވެއްޖެ ކަމަށް ބޮލީވުޑްގެ ހަބަރުތައް ބުނެފި އެވެ.\nދެހާސް ސާދަވަނަ އަހަރުގެ ނޮވެމްބަރު މަހުން ފެށިގެން އެކުގައި ދިރިއުޅެމުން އައިސްފައިވާ މިދެތަރިންގެ ހައަހަރުވީ ލޯބީގެ ގުޅުން ނިންމާލާފއިވަނީ ފާއިތުވި ދެތިން މަހެއްގެ ދެތޭރޭގައި ދެމީހުނގެ ދެމެދުގައި މައްސަލަތަކެއް ޖެހި ހައްލުނުކުރެވިގެންނެވެ.\nމިވަގުތު "ފިތޫރް"ގެ ޕްރޮމޯޝަންގެ މައްސަކަތުގައި ކެޓްރީނާ ދިއްލީގައި ހުރިއިރު، އެމީހުންގެ ގެއިން ރަންބީރު ނިކުމެގެން ގޮސްފައިވަނީ މީގެ ދެތިންދުވަސް ކުރިން ކަމަށްވެ އެވެ. އެގޮތުން މިހާރު ރަންބީރު ވަނީ އޭނާގެ މައިންބަފައިންގެ ގެއަށް ދިރިއުޅުން ބަދަލުކޮށްފައިވާ ކަމަށްވެސްވެ އެވެ.\nމިދެތަރިންގެ ގާތްފަރާތަކުން ބުނެފައިވާ ކަމަށް ނޫސްތަކުގައިވާ ގޮތުން މިދެތަރިންގެ ވަނީ އެމހުންގެ ދެމެދުގައި ޖެހިގެން އުޅޭ މައްސަލަ ހައްލުކުރުމަށް ވަރަށް މަސައްކަތް ކޮށްފަ އެވެ. ބުނެވޭ ގޮތުގައި މިދެތަިންގެ ދެމެދުގައި މައްސަލަތައް ޖެހެން ފަށާފައިވަނީ ރަންވބީރު އެންމެފަހުން ކުޅުނު ފިލްމު "ތަމާޝާ"ހެ ޕްރޮމޮޝަންގެ ތެރޭގައި ކުރީގެ ލޯބިވެރިޔާ ދިޕިކާ ޕަދުކޯން އާއި ދެމެދު އޮތް ގާތްގުޅުމުގެ ސަބަބުންނެވެ.\n"ދެމީހުންގެ ދެމެދުގައި ޖެހިފއިހުރި މައްސަލަތައް ހައްލުކޮށް އެގުޅުން ކުރިއަށް ގެންދެވޭތޯ ވަރަށް މަސައްކަތްކުރި، ނަމަވެސް އެދެމީހުންގެ ދެމެދުގައި ޖެހުނު މައްސަލަތައް ހައްލުނުކުރެވި ވަނީ މިހާރު ވަކިވެފައި. މިދެތަރިންގެ ދެމެދުގައި އޮތް ގުޅުން އިތުރަށް ކުރިއަށ ނުގެންދެވޭނެ ކަމަށް ދެމީހުންްވެސް ވަނީ ނިންމާފައި އަދި ރަންބީރު ވަނީ މީގެ ދެތިން ދުވަސްކުރިން ކާޓާ ރޮޑްގައި ހުންނަ އެމީހުންގެ ފްލެޓުންވެސް ނިކުމެގެން ގޮސްފައި" މިދެމީހުންގެ އެކުވެރިއަކު ބުނެފައިވާ ކަމަށް ނޫސްތަކުގައިވ އެވެ.\nރަންބީރާއި ކެޓްރީނާއާ ދެމެދު މައްސަލަތައް ޖެހިގެން އުޅޭ ކަމުގެ އަޑުތައް އަރނ ފެށިފަހުން ސީކިއު މަޖައްލާއަށް ދިން އިންޓަވިއުއެއްގައި ކެޓްރީނާ ވަނީ ރަންބީރަކީ އެކަކާ ރައްޓެހިވެގެން މާގިނަ ދުވހު އުޅެވޭ މީހެއް ނޫންކަމަށާއި ރަންބީރުގެ އާއިލާއާ އޭނާގެ ދެމެދުގައި އޮންނަނީ އެހާ ރަނގަޅު ގުޅުމެއް ނޫންކަމަށްވެސް ބުނެފަ އެވެ.\nމިދެތަރިންގެ ދެމެދުގައ މައްސަލަޖެހި ދުރުވާން އުޅޭ ކަމުގެ ވާހަކަތައ ދެކެވެނިކޮށް ރަންބީރުގެ ބޮޑުބޭބެ ސަޝީ ކަޕޫރު ކްރިސްމަސް ފާހަގަކުރުމަށް އެއާއިލާގެ މީހުންނަށް ދިން ކެއުމަކަށް މިދެތަރިން ވަނީ އެކުގައި ގޮސްފަ އެވެ. އަދި އެއާއިލާގެ ބައެއް މެމްބަރުންނާއެކު ކެޓްރީނާ ނަގާފައިވާ ފޮޓޯތަކެއް ވެސް ވަނީ އާންމުވެފަ އެވެ. އަދި މިދެތަރިން ދިރިއުޅެމުން އައި ގޭގެ ބެލްކަނީގައި ދެމީހުން ގައިގޯޅިކޮށް ތިއްބައި ނަގާފއިވާ ފޮޓޯއެއް އާންމުވުމުން މިދެމީހުންގ ދެމެދުގައި މައްސަލަތަކެއް ޖެހިގެން އުޅޭ ކަމުގެ ވާހަކަތަކަށް ހުއްޓުމެއް އަ އެވެ.\nރަންބީރާއި ކެޓްރީނާ ރުޅިވެ، ރަންބީރު ގެއިން ނިކުމެގެން ގޮސްފައިވާ ކަމުގެ ވާހަކަތަކާއި ގުޅިގެން މިދެތަރިން އަދި އެއްވެސް އެއްޗެކޭ ބުނެފައެއް ނުވެ އެވެ. ނަމަވެސް މިދެތަރިންގެ ސަޕޯޓަރުން އަންނަނީ މިކަމާ މާޔޫސްވެ ސޯޝަލް މީޑިއާގައި ތަފާތު ހިޔާލު ފާޅުކުރަމުންނެވެ.\nމިދެތަރިން ރުޅިވެފައިވާ ކަމުގެ ވާހަކަދެކެވެމުން އަންނައިރު، މިދެތަރިން އެކުގައި އަންނަނީ ޑައިރެކްޓަރު އަނޫރާގް ބާސޫގެ "ޖައްޖާ ޖާސޫސް" ކުޅެމުންނެވެ.


LIVE: Rakkaatherivey, Nurakkaa Kudaeh Noon - Vaguthu\nރައްކާތެރިވޭ! ނުރައްކާ ކުޑައެއް ނޫން!\nކޮވިޑް-19 ޖެހިގެން އިންޑިއާ އިން މިއަދު އިތުރު 1013 މީހަކު މަރުވެއްޖެ.\nBREAKING NEWS: Covid-19: India In Ithuru 1013 Meehaku Maruvejje https://t.co/ztCUkVMeQc\nކޮވިޑް-19 އާއި ގުޅިގެން ކުރީ ސަފުގައި މަސައްކަތް ކުރާ މުވައްޒަފުންނަށް ދޭނެކަން ސަރުކާރުން އިއުލާން ކޮށްފައިވާ އެލަވަންސް އަދިވެސް ކުރީ ސަފުގައި މަސައްކަތް ކުރާ ގިނަ މީހުންނަށް ނުލިބޭ.\nއައްޑޫ ސިޓީ ހިތަދޫން އަންހެނަކު ކޮވިޑް-19 އަށް ފައްސިވެއްޖެ.\nރާއްޖެ އިން ކޮވިޑް-19 ޖެހުނު މީހުންގެ ތެރެއިން މިއަދު ބަލިން ރަނގަޅު ވެފައި ވަނީ 13 މީހުން.\nBREAKING NEWS: Covid-19: Miadhu Balin Rangalhuvee 13 Meehun https://t.co/tzcCmWLBgX\nރާއްޖެ އިން ކޮވިޑް-19 ޖެހުނު މީހުންގެ ތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުންދާ މީހުންގެ އަދަދު 140 އަށް މަދުވެއްޖެ.\nއައްޑޫސިޓީ ހިތަދޫގެ ސްކޫލްތައް ދެ ދުވަހަށް ބަންދު ކުރުމަށް އެޑިއުކޭޝަން މިނިސްޓްރީން އަންގައިފި.\nAddu City, Hithadhoo Ge School Thah2Dhuvahah Bandhu Kuraneehttps://t.co/kIpQOKe5ct\nއިންޑިއާގެ އަންދްރާ ޕްރަދޭޝް ސްޓޭޓްގައި ކޮވިޑް-19 އަށް ފަރުވާދޭ އިތުރު ފެސިލިޓީއެއްގައި އަލިފާނުގެ ހާދިސާއެއް ހިނގައި ބަލި ޖެހިގެން ފަރުވާ ދެމުން ދިޔަ 11 މީހަކު މަރުވެއްޖެ.\nIndia Gai Covid-19 Ah Faruva Dhey Ithuru Thanehgai Roave, Bali Jehifaivaa 11 Meehaku Maruvejjehttps://t.co/TfIGx4tq6H\nއދ. މަހިބަދޫން މާލެ ގެނައި މީހެއްގެ ފުރަތަަމަ ސުންކު (ސާމްޕަލް) ކޮވިޑް-19 އަށް ފައްސިވެއްޖެ.\nBREAKING: Mahibadhoo In Male Genai Meehegge Furathama Sunku Covid-19 Ah Fassi Vehjjehttps://t.co/y1ylNWlSRs\nހެލްތް ޕްރޮޓެކްޝަން އެޖެންސީ (އެޗްޕީއޭ)އިން އައްޑޫ ސިޓީ ހިތަދޫ އަށް މީހުން އަރާ ފޭބުން މަނާކޮށްފި.\nBREAKING: Addu City Hithadhoo Ah Meehun Araa Feybun Manaa Kohffihttps://t.co/Vu29gwGPFB\nޖުޑީޝިއަލް އެޑްމިނިސްޓްރޭޓަރ ޑރ. ޢަބްދުﷲ ނަޒީރު އާއި އޭނާގެ އަނބިކަބަލުން ކޮވިޑް-19 އަށް ފައްސިވެއްޖެ.\nBREAKING: Judicial Administrator Dr. Nazeer Aai Anbikanbalun Covid-19 Ah Fassi Vejjehttps://t.co/qQbWoAYRhn\nފަތުރުވެރިންނަށް ހިދުމަތް ދެމުންގެންދާ ރިސޯޓްތަކުގައި ދިވެހިން ޗުއްޓީ ހޭދަކުރުން މަނާކޮށްފި.\nResort Thakugai Dhivehin Chuttee Heydha Kurun Manaa Kohffihttps://t.co/kr4x0Xnq1U\nCovid-19: Alaamaithah Nufennathee Test Nukuri, Fahun Vee Fassi https://t.co/w1duslBDN7\nމެކްސިކޯގައި އިތުރު 695 މީހަކު މަރުވެ، މަރުވި މީހުންގެ އަދަދު 52،006 އަށް އަރައިފި. އަދި އިތުރު 6،495 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 47،902 އަށް އަރާފައި.\nޕާކިސްތާންގައި އިތުރު 14 މީހަކު މަރުވެ، މަރުވި މީހުންގެ އަދަދު 6،082 އަށް އަރައިފި. އަދި އިތުރު 634 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 284،121 އަށް އަރާފައި.\nކަޒަކިސްތާންގައި އިތުރު 872 މީހަކު ފައްސިވެ ބަލި ޖެހުނު މީހުންގެ އަދަދު 98،701 އަށް އަރައިފި. މިހާތަނަށް 1،058 މީހަކު ވަނީ މަރުވެފައި.\nބޮލީވިއާ އިން އިތުރު 63 މީހަކު މަރުވެ، މަރުވި މީހުންގެ އަދަދު 3،587 އަށް އަރައިފި. އަދި އިތުރު 1،164 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 89،055 އަށް އަރާފައި.\nޗައިނާ އިން އިތުރު 23 މީހަކު ފައްސިވެ ބަލި ޖެހުނު މީހުންގެ އަދަދު 84،619 އަށް އަރައިފި. މިހާތަނަށް މަރުވީ 4،634 މީހުން.\nއިސްރާއީލުން އިތުރު އެކަކު މަރުވެ، މަރުވި މީހުންގެ އަދަދު 594 އަށް އަރައިފި. އަދި އިތުރު 141 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 82،465 އަށް އަރާފައި.\nބެލްޖިއަމުން އިތުރު ހަތަރު މީހަކު މަރުވެ، މަރުވި މީހުންގެ އަދަދު 9،870 އަށް އަރައިފި. އަދި އިތުރު 617 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 73،401 އަށް އަރާފައި.\nހޮންޑޫރާސް އިން އިތުރު 11 މީހަކު މަރުވެ، މަރުވި މީހުންގެ އަދަދު 1،476 އަށް އަރައިފި. އަދި އިތުރު 608 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 46،973 އަށް އަރާފައި.\nކިރިގިސްތާންގައި އިތުރު އަށް މީހަކު މަރުވެ، މަރުވި މީހުންގެ އަދަދު 1،468 އަށް އަރައިފި. އަދި އިތުރު 332 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 39،919 އަށް އަރާފައި.\nއުޒްބަކިސްތާންގައި އިތުރު ތިން މީހަކު މަރުވެ، މަރުވި މީހުންގެ އަދަދު 190 އަށް އަރައިފި. އަދި އިތުރު 545 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 30،197 އަށް އަރާފައި.\nއޮސްޓްރޭލިއާ އިން އިތުރު 17 މީހަކު މަރުވެ، މަރުވި މީހުންގެ އަދަދު 295 އަށް އަރައިފި. އަދި އިތުރު 386 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 21،084 އަށް އަރާފައި.\nދެކުނު ކޮރެއާ އިން އިތުރު އެކަކު މަރުވެ، މަރުވި މީހުންގެ އަދަދު 305 އަށް އަރައިފި. އަދި އިތުރު 36 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 14،598 އަށް އަރާފައި.\nހެއިޓީން އިތުރު ފަސް މީހަކު މަރުވެ، މަރުވި މީހުންގެ އަދަދު 182 އަށް އަރައިފި. އަދި އިތުރު 12 މީހަކު ފައްސިވެ ބަލި ޖެހުނު މީހުންގެ އަދަދު ވަނީ 7،611 އަށް އަރާފައި.\nހޮންގްކޮންގް އިން އިތުރު ހަތަރު މީހަކު މަރުވެ މަރުވި މީހުންގެ އަދަދު 51 އަށް އަރައިފި. މިހާތަނަށް ފައްސިވީ 4،008 އަށް މީހުން.\nތައިލެންޑުން އިތުރު ތިން މީހަކު ފައްސިވެ، ބަލި ޖެހުނު މީހުންގެ އަދަދު 3،351 އަށް އަރައިފި. މިހާތަނަށް މަރުވީ 58 މީހުން.\nޖަމައިކާ އިން އިތުރު 16 މީހަކު ފައްސިވެ، ބަލި ޖެހުނު މީހުންގެ އަދަދު 1،003 އަށް އަރައިފި. މިހާތަނަށް މަރުވީ 13 މީހުން.\nޖޯޖިއާ އިން އިތުރު ނުވަ މީހަކު ފައްސިވެ ބަލި ޖެހުނު މީހުންގެ އަދަދު 1،225 އަށް އަރައިފި. މިހާތަނަށް މަރުވީ 17 މީހުން.\nކެމްބޯޑިއާ އިން އިތުރު ދެ މީހަކު ފައްސިވެ ބަލި ޖެހުނު މީހުންގެ އަދަދު 248 އަށް އަރައިފި. މިހާތަނަށް މީހަކު މަރުވެފައެއް ނުވޭ.\nބ.އަތޮޅު ކަމަދޫގައި ކަރަންޓީން ވެގެން ހުރި އިތުރު މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Kamadhoo In Ithuru Meehaku Fassivejje https://t.co/iyxgggMl13\nއެޗްޕީއޭގެ އެޕިޑިމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ފުރަތަމަ މި ބަލި ފެތުރިގެން އައިއިރު ފެނުނު ފަދަ ޕީކްތަކެއް މިހާރު ފެންނަން އެބަހުރި ކަމަށް.\nREPORT: Covid-19: Bali Jehe Meehun Ithuru, Hindhemileveykah Nei https://t.co/yiXMFH4TvP\nކޮވިޑް-19 އާއި ގުޅިގެން ކުރަން ޖެހޭ ބައެއް މަސައްކަތް ސިވިލް ސާވިސް މުވައްޒަފުން ވޮލެންޓިއަރުންގެ ގޮތުގައި ކުރަން މަޖުބޫރުކޮށްފި.\nBREAKING NEWS: Covid-19: Civil Service Muvvazafun Volunteer Masaiykaiy Kuran Majubooru Koffi https://t.co/RWfCfM0S4y\nއައްޑޫގައި ހޯމް ކަރަންޓީނުގައި ހުރި ބިދޭސީއަކު ކޮވިޑް-19 އަށް ފައްސިވެއްޖެ.\nCovid-19: Addu Gai Quarantine Vegen Huri Ithuru Meehaku Fassivejje https://t.co/2sSYfr1DRK\nކޮވިޑް 19 އަށް ފައްސިވި ފަހުން އޮގަސްޓް މަހުގެ 1 ވަނަ ދުވަހު ނިޔާވި އައްޑޫސިޓީ ހިތަދޫ އާމިނަތު ހުޝާމާގެ މަރުގެ މައްސަލައިގައި އާއިލާއިން ކަންބޮޑުވުން ފާޅުކޮށް އަދި އައިޖީއެމްއެޗާއި އޭޑީކޭ ހޮސްޕިޓަލަށް ބޮޑެތި ތުހުމަތުތަކެއްކޮށް އެމައްސަލަ ބަލައި ދިނުމަށް އާއިލާ އިން އެދިއްޖެ.\nCovid-19: Niyaavi Meeehakah Faruvaa Dhinumugai Ihumaalivikamuge Bodethi Thuhumathu Thakeh ADK Aai IGMH Ah https://t.co/ObJtlmEzis\nCovid-19: Bali Jehunu Meehun Ge Adhadhu 19.8 Million Ahhttps://t.co/bgW4ch73zY\nBREAKING | Covid-19: Mexico In Ithuru 695 Meehaku Maruvehjehttps://t.co/atnCbKaDiH\nBREAKING | Covid-19: Brazil In Ithuru 841 Meehaku Maruvehjehttps://t.co/8LHGKlEdFl\nފާއިތުވެދިޔަ 24 ގަޑިއިރު ތެރޭ ދުނިޔެއިން އިތުރު 261,729 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 5,604 މީހަކު މަރުވެފައިވޭ.\nމިއާއެކު ދުނިޔެއިން މި ބައްޔަށް ފައްސިވީ މީހުންގެ ޖުމްލަ އަދަދު މިހާރު ވަނީ، 19,794,266 އަށް އަރާފައި. އަދި ބަލީގައި މަރުވި މީހުންގެ ޖުމްލަ އަދަދު ވަނީ 728,788 އަށް އަރާފައި.\nއިއްޔެ އެންމެ ގިނަ ބަޔަކު ފައްސިވެފައި ވަނީ އިންޑިއާ (65,156)، އެމެރިކާ (54,199) އަދި ބްރެޒިލް (46,305) އިންނެވެ.\nމިހާތަނަށް ދުނިޔެއިން ކޮވިޑް-19 އަށް ފައްސިވީ މީހުންގެ ތެރެއިން ޖުމްލަ 12,713,871 މީހަކު ބަލިން ރަނގަޅުވެފައިވާ ކަމަށް ރެކޯޑް ކުރެވިފައިވޭ. އޭގެތެރޭގައި މިދިޔަ 24 ގަޑިއިރު ތެރޭ ބަލިން ރަނގަޅުވި 176,009 މީހަކު ހިމެނޭ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ އިދާރާތަކުން ބުނާގޮތުން، މިވަގުތު ދުނިޔޭގައި ކޮވިޑް-19 އަށް ފައްސިވެގެން ފަރުވާދެމުން ދަނީ 6,351,607 މީހަކަށް. އޭގެތެރެއިން 65,144 މީހަކަށް ފަރުވާދެނީ ސީރިއަސް ހާލުގައި ނުވަތަ އައިސީޔޫގައެވެ.\nއިންޑިއާ އިން އިތުރު 65156 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 875 މީހަކު މަރުވެއްޖެ. އެޤައުމުން މިހާތަނަށް ޖުމްލަ 2152020 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 43453 މީހަކު ވަނީ މަރުވެފައި.\nއެމެރިކާއިން އިތުރު 54139 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 974 މީހަކު މަރުވެއްޖެ. އެޤައުމުން މިހާތަނަށް ޖުމްލަ 5149663 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 165068 މީހަކު ވަނީ މަރުވެފައި.\nބްރެޒިލް އިން އިތުރު 46305 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 840 މީހަކު މަރުވެއްޖެ. އެޤައުމުން މިހާތަނަށް ޖުމްލަ 3013369 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 100543 މީހަކު ވަނީ މަރުވެފައި.\nކޮލަމްބިއާ އިން އިތުރު 9674 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 290 މީހަކު މަރުވެއްޖެ. އެޤައުމުން މިހާތަނަށް ޖުމްލަ 376870 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 12540 މީހަކު ވަނީ މަރުވެފައި.\nދެކުނު އެފްރިކާ އިން އިތުރު 7712 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 301 މީހަކު މަރުވެއްޖެ. އެޤައުމުން މިހާތަނަށް ޖުމްލަ 553188 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10210 މީހަކު ވަނީ މަރުވެފައި.\nޕެރޫ އިން އިތުރު 7137 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 195 މީހަކު މަރުވެއްޖެ. އެޤައުމުން މިހާތަނަށް ޖުމްލަ 471012 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 20844 މީހަކު ވަނީ މަރުވެފައި.\nމެކްސިކޯ އިން އިތުރު 6717 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 794 މީހަކު މަރުވެއްޖެ. އެޤައުމުން މިހާތަނަށް ޖުމްލަ 469407 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 51311 މީހަކު ވަނީ މަރުވެފައި.\nއާޖެންޓީނާ އިން އިތުރު 6134 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 112 މީހަކު މަރުވެއްޖެ. އެޤައުމުން މިހާތަނަށް ޖުމްލަ 241811 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 4523 މީހަކު ވަނީ މަރުވެފައި.\nރަޝިޔާ އިން އިތުރު 5212 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 129 މީހަކު މަރުވެއްޖެ. އެޤައުމުން މިހާތަނަށް ޖުމްލަ 882347 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 14854 މީހަކު ވަނީ މަރުވެފައި.\nފިލިޕީންސުން އިތުރު 4131 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 41 މީހަކު މަރުވެއްޖެ. އެޤައުމުން މިހާތަނަށް ޖުމްލަ 126885 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2209 މީހަކު ވަނީ މަރުވެފައި.\nއިރާގުން އިތުރު 3325 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 74 މީހަކު މަރުވެއްޖެ. އެޤައުމުން މިހާތަނަށް ޖުމްލަ 147389 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5310 މީހަކު ވަނީ މަރުވެފައި.\nބަންގްލަދޭޝް އިން އިތުރު 2611 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 32 މީހަކު މަރުވެއްޖެ. އެޤައުމުން މިހާތަނަށް ޖުމްލަ 255113 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3365 މީހަކު ވަނީ މަރުވެފައި.\nއިންޑޮނީޝިއާ އިން އިތުރު 2277 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 65 މީހަކު މަރުވެއްޖެ. އެޤައުމުން މިހާތަނަށް ޖުމްލަ 123503 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5658 މީހަކު ވަނީ މަރުވެފައި.\nޗިލީން އިތުރު 2198 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 53 މީހަކު މަރުވެއްޖެ. އެޤައުމުން މިހާތަނަށް ޖުމްލަ 371023 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 10011 މީހަކު ވަނީ މަރުވެފައި.\nއީރާނުން އިތުރު 2125 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 132 މީހަކު މަރުވެއްޖެ. އެޤައުމުން މިހާތަނަށް ޖުމްލަ 324692 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 18264 މީހަކު ވަނީ މަރުވެފައި.\nޖަޕާނުން އިތުރު 1624 މީހަކު ކޮވިޑް-19 އަށް ފައްސިވެ، މި ބަލީގައި އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 45439 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1039 މީހަކު ވަނީ މަރުވެފައި.\nއެކުއެޑޯ އިން އިތުރު 1603 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 19 މީހަކު މަރުވެއްޖެ. އެޤައުމުން މިހާތަނަށް ޖުމްލަ 93572 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5716 މީހަކު ވަނީ މަރުވެފައި.\nޔޫކްރޭނުން އިތުރު 1489 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 27 މީހަކު މަރުވެއްޖެ. އެޤައުމުން މިހާތަނަށް ޖުމްލަ 79750 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1879 މީހަކު ވަނީ މަރުވެފައި.\nސައުދީ އަރަބިއްޔާ އިން އިތުރު 1469 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 37 މީހަކު މަރުވެއްޖެ. އެޤައުމުން މިހާތަނަށް ޖުމްލަ 287262 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3130 މީހަކު ވަނީ މަރުވެފައި.\nބޮލީވިއާ އިން އިތުރު 1468 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 59 މީހަކު މަރުވެއްޖެ. އެޤައުމުން މިހާތަނަށް ޖުމްލަ 87891 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 3524 މީހަކު ވަނީ މަރުވެފައި.\nރޯމޭނިއާ އިން އިތުރު 1350 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 43 މީހަކު މަރުވެއްޖެ. އެޤައުމުން މިހާތަނަށް ޖުމްލަ 60623 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 2659 މީހަކު ވަނީ މަރުވެފައި.\nމޮރޮކޯ އިން އިތުރު 1345 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 19 މީހަކު މަރުވެއްޖެ. އެޤައުމުން މިހާތަނަށް ޖުމްލަ 32007 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 480 މީހަކު ވަނީ މަރުވެފައި.\nއިސްރާއީލުން އިތުރު 1333 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 12 މީހަކު މަރުވެއްޖެ. އެޤައުމުން މިހާތަނަށް ޖުމްލަ 82324 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 593 މީހަކު ވަނީ މަރުވެފައި.\nތުރުކީން އިތުރު 1172 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 16 މީހަކު މަރުވެއްޖެ. އެޤައުމުން މިހާތަނަށް ޖުމްލަ 239622 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 5829 މީހަކު ވަނީ މަރުވެފައި.\nޕެނަމާ އިން އިތުރު 1091 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 18 މީހަކު މަރުވެއްޖެ. އެޤައުމުން މިހާތަނަށް ޖުމްލަ 73651 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1609 މީހަކު ވަނީ މަރުވެފައި.\nޑޮމިނިކަން ރިޕަބްލިކުން އިތުރު 1069 މީހަކު ކޮވިޑް-19 އަށް ފައްސިވެ، މި ބަލީގައި އިތުރު 30 މީހަކު މަރުވެއްޖެ. އެޤައުމުން މިހާތަނަށް ޖުމްލަ 78778 މީހަކަށް ކޮވިޑް-19 ޖެހިފައިވާއިރު، އޭގެތެރެއިން 1289 މީހަކު ވަނީ މަރުވެފައި.\nCovid-19: Raajje In Bali Fenunuthaa 154 Dhuvas, Faruvaa Dhey Meehun Ge Adhadhu 2088 Ahhttps://t.co/NgVdwDkFdN\nBREAKING | Covid-19: Record Adhadhakah Meehun Fassive, India In Ithuru 875 Maruhttps://t.co/OFsT3Oz23X\nFlight Accident Gai Maruvi Meehaku Covid-19 Ah Fassihttps://t.co/mOwCePxy6Q\nBREAKING | Covid-19: Brazil In3Million Meehun Fassive, Maruvi Meehun Ge Adhadhu Lakka Akah Araifihttps://t.co/Oc6xwYFgMn\nCovid-19 Ah Nassikan Anngaidhey Gina Adhadheh Ge Fake Report Thakeh Bangladesh Gai Vikkaifihttps://t.co/PxnMEQMAgA\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު ފާއިތުވި ދެދުވަހު މަދުވި ނަމަވެސް މިއަދު އަނެއްކާވެސް ފައްސިވި މީހުންގެ އަދަދު ވަނީ އިތުރު ވެފައެވެ. މިއަދު އިތުރު 129 މީހަކު ފައްސިވިއެވެ. މިހާރު ރާއްޖެ އިން ކޮވިޑް-19 ޖެހުނު މީހުންގެ ތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު ވަނީ 144 އަށް އަރާފައެވެ. ހޮސްޕިޓަލްތަކުގެ ކެޕޭސިޓީއަށް ބަލާއިރު މިއީ ހާލަތު ގޯސްވަމުން އަންނަ ކަމުގެ ބިރު އޮންނަން ޖެހޭ ވަރުގެ އަދަދެކެވެ.\nމިރޭ އައްޑޫ ސިޓީ ފޭދޫން މީހަކު ކޮވިޑް-19 އަށް ފައްސިވުމާއި އެކު ވަނީ ބިރުވެރިކަން ބޮޑުވެފައެވެ. އޭނާ އައްޑުއަށް ދިޔައީ ދެދުވަސް ކުރިން ކަމަށް ވީނަމަވެސް އޭނާ އާއި ބައެއް މީހުންނާއި ބައްދަލުވި ކަމުގެ މައުލޫމާތު ވަނީ ލިބިފައެވެ. އެހެންކަމުން އޭނާ އައްޑުއަށް ގޮސް ކަރަންޓީން ފުރިހަމަ ކުރަމުން ގެންދިޔަ ގޮތާއި މެދު ވަނީ ސުވާލު އުފެދިފައެވެ.\nގައްދޫ ފަރުދީ ޡިންމާ\nއޮގަސްޓް 9, 2020 00:31\nވާނުވާ ނޭގޭގޮތައް އަދިވެސް މީހުން ރާއްޖެތެރެއަށްދަނީ ގައްދުއަށްވެސް2މީހުން މިއަދު އައިސްފި އެގޭގަ ގަވާއިދާ ޚިލާފަށްއުޅޭ ބަންގާޅީން ކުއްޔަށް ތޮއްޖެހިފަ އުޅޭ